Gehligen Dhiya Dhuvasthah Hoadhumah Masahkai Kuran Jehey: Naibu Raees - Vaguthu\n9 މަސް ކުރިން ( ޑިސެމްބަރު 31, 2020 )\nކޮވިޑް-19 ގެ ބަލިމަޑުކަމާއި ގުޅިގެން ގެއްލިގެން ދިޔަ ދުވަސްތައް ހޯދުމަށް އަންނަ އަހަރު އައު އަޒުމެއްގައި މަސައްކަތްކުރަން ޖެހޭ ކަމަށް ނައިބު ރައީސް ފައިސަލް ނަސީމް ވިދާޅުވެއްޖެއެވެ.\nނައިބު ރައީސް މިހެން ވިދާޅުވީ ކީރިތި ގުރުއާން ބަލައިގެން ކިޔެވުމުގެ ވާޗުއަލް ގައުމީ މުބާރާތުގައި ވަނަތައް ހާސިލުކުރި ފަރާތްތަކަށް އިނާމު ހަވާލު ކުރުމަށް ބޭއްވި ރަސްމިއްޔާތު ޝަރަފްވެރި ކޮށްދެއްވައި ވާހަކަދައްކަމުންނެވެ.\nއެގޮތުން މި މުބާރާތުގެ ނަތީޖާ ފާޅުކުރުމަށް މިއަދު ހެނދުނު އިސްލާމީ މަރުކަޒުގައި ބޭއްވި ރަސްމިއްޔާތުގައި ވާހަކަފުޅު ދައްކަވަމުން ނައިބު ރައީސް ވިދާޅުވީ މި އަހަރު ކޮވިޑް-19 ގެ ސަބަބުން ތަޢުލީމީ ދާއިރާއިން ގެއްލިގެން ދިޔަ ދުވަސްތައް އަނބުރާ ހޯދުމަށް އައު އަހަރާއެކު އައު އަޒުމެއްގައި މަސައްކަތްކުރަންޖެހޭ ކަމަށެވެ. އަދި މި ކަމުގައި ހުރިހާ ބެލެނިވެރިން، ދަރިވަރުންނަށް އިތުރަށް އެހީތެރިކަން ފޯރުކޮށްދިނުމަށް އެމަނިކުފާނު އެދިވަޑައިގަނެފައި ވެއެވެ.\nމީގެ އިތުރުން، މި އަހަރުގެ މުބާރާތް ވާޗުއަލްކޮށް ކުރިއަށް ގެންދިއުމުގެ ކަންކަން އިންތިޒާމުކޮށް، މުބާރާތުގެ އެންމެހައި ކަންކަމުގައި ހަރަކާތްތެރިވެ ވަޑައިގެންނެވި ހުރިހާ ފަރާތްތަކަށް އެމަނިކުފާނު ވަނީ ޝުކުރު އަދާކުރައްވާފައެވެ.\nއެމަނިކުފާނު ވަނީ މުޅި މުބާރާތުން އެއްވަނަ އަދި ދެވަނަ ހާސިލުކުރި ފަރާތްތަކަށް މި ރަސްމިއްޔާތުގެ ތެރެއިން އިނާމު ހަވާލުކޮށްދެއްވާފައެވެ. އަދި ގުރުއާން ހިތުދަސްކުރި ފަސް ހާފިޒުންނަށް ވެސް އެ މަނިކުފާނު އިނާމު ހަވާލުކޮށްދެއްވާފައިވެއެވެ.\nކީރިތި ޤުރުއާން ބަލައިގެން ކިޔެވުމުގެ ވަރޗުއަލް ޤައުމީ މުބާރާތް އިންތިޒާމުކޮށްފައި ވަނީ ރާއްޖެއާއި ރާއްޖެއިން ބޭރުގައި ތިބި ދިވެހިންނަށް ވެސް މުބާރާތުގައި ބައިވެރިވެވޭ ގޮތަށެވެ. މިއީ ވާޗުއަލްކޮށް މިފަދަ ބޮޑު މުބާރާތެއް ރާއްޖޭގައި ބޭއްވިގެން ދިޔަ ފުރަތަމަ ފަހަރުކަން ފާހަގަކޮށްލެވެއެވެ.\nކެންސަރު ހޮސްޕިޓަލްގެ މަސައްކަތް އަވަސްކޮށްދޭން އެދިއްޖެ\nކާމިޔާބު ހޯދެން އޮތީ ހުރިހާ ގައުމަކާ ވެސް ގުޅިގެން: ނައިބު ރައީސް\nޑިސެމްބަރު 31, 2020 16:27\nގެއްލިގެން ދިޔަ ދުވަސްތަކެއް ކީކުރަން ގެއްލިގެން ދިޔަ އެންމެ ސިކުންތެއްވެސް އަނބުރާ ދެނެއް ނުލިބޭނެ. އޮތީ ލިބެން އޮތް އެންމެ ފަޅި ސިކުންތެއް ނަމަވެސް ހެޔޮޢަމަލުކުރުމުގައި ބޭނުންކުރުން.\nޑިސެމްބަރު 31, 2020 19:56\nމުބާރާތުގެ ވަނަ ލިބުނު ކުދިންގެ ލިސްޓުގަނޑުވެސް ތިޔަ ބޭފުޅުންނަށް ޖަހައިނުލެވުނު! އުތަ!!\nޖެނުއަރީ 1, 2021 08:59\nތިޔަބުނީ ގެއްލުނު ލޯބޮވެރިޔާ ޖައައިގަންނަވާހަކަތަ ކަލޭވެއް ވާކަމެއްހަރާން ހުސްއަގަ ކަމެއްނުވޭ ވެރިކަންލިބުނީމާ އޮރިޔާމުން މޫދައްއެރިތިބެ ގަޑެއްގައްއިރު ހީވީ މިގައުމު ފުށުންޖަހާލަފާނެހެން


UK ah beyru kuraa mahun duty kandaidheyne: Minister\nމަސްވެރިން އައިނުގައި މަސް ބާނަނީ: ރާއްޖެއިން ޔޫކޭއަށް ބޭރުކުރާ މަހުން ޑިއުޓީ ކަނޑައި ދޭނެ ކަމުގެ އުއްމީދު އެބައޮތް ކަމަށް ފިޝަރީޒް މިނިސްޓަރު ވިދާޅުވޭ\nރާއްޖެއިން އިނގިރޭސިވިލާތަށް ބޭރު ކުރާ މަހުން ޑިއުޓީ ކަނޑައި ދޭނެ ކަމުގެ އުއްމީދު އެބައޮތް ކަަމަށް ފިޝަރީޒް މިނިސްޓަރު ޑރ. ހުސެއިން ރަޝީދު ހަސަން ވިދާޅުވެއްޖެ އެވެ.\nމިނިސްޓަރު އެހެން ވިދާޅުވީ ރާއްޖެ ޓީވީގެ ޕްރޮގްރާމެއްގައި ބައިވެރި ވަޑައިގެން އިއްޔެ ރޭ ދެއްކެވި ވާހަކަފުޅެއްގަ އެވެ. އޭނާ ވިދާޅުވީ އިނގިރޭސިވިލާތަކީ މިހާރު ވެސް ރާއްޖެއިން އެންމެ ގިނައިން މަސް އެކްސްޕޯޓްކުރާ އެއް ގައުމު ކަމަށާއި އެ ގައުމަށް ބޭރުކުރާ މަހުން ޑިއުޓީ ކަނޑާލައިފިނަމަ ރާއްޖެއަށް ބޮޑެތި ފައިދާތަކެއް ލިބޭނެ ކަމަށެވެ.\nރާއްޖެއިން ޔޫރަޕަށް ބޭރުކުރާ މަހުން ޑިއުޓީ ކަނޑާލަން ސަރުކާރުން އެދިފައިވީ ނަމަވެސް ރާއްޖޭގައި ދީނީ މިނިވަންކަމާއި އިންސާނީ ބައެއް ހައްގުތައް ނެތް ކަަމަށް ބުނެ އެގޮތަށް ހަމަޖައްސައިދީފަ އެއް ނުވެ އެވެ. ނަމަވެސް މިނިސްޓަރު ވިދާޅުވީ އެކަމާ ގުޅުވައި ޔޫރަޕުން ޑިއުޓީ މާފު ނުކޮށްދީ ތިބޭނެ ކަމަށް ގަބޫލު ކުރައްވަން ދަތިފުޅު ކަމަށެވެ.\nމިނިސްޓަރު ދެކެވަޑައިގަންނަވާ ގޮތުގައި ޔޫރަޕުން މަހުގެ ޑިއުޓީ މާފު ނުކޮށްދޭ އެހެން ސަބަބުތައް އެބަހުއްޓެވެ. އޭގެ ތެރޭގައި ޔޫރަޕްގައި އެންމެ ފުޅާކޮށް މަސްވެރިކަން ކުރާ ސްޕެއިނާއި ފްރާންސްގެ ކުންފުނިތަކުގެ މަސްލަހަތު ދެމެހެއްޓުން ހިމެނެ އެވެ.\n"ޔޫރަޕްގެ ދެ ގައުމެއްގެ މަސްލަހަތާމެދު ޔޫރަޕިއަން ޔޫނިއަނުން ވިސްނާނެ. އެކަމަކު މިވަގުތު ޔޫކޭއަކީ ޔޫރަޕިއަން ޔޫނިއަންގެ ގައުމެއް ނޫން. އަޅުގަނޑުމެންގެ އެންމެ ބޮޑު މާކެޓް އެއީ. އިރާދަކުރެއްވިއްޔާ މި އަންނަ ކޮޕް 26 [މޫސުމީ ސަމިޓް] ފެށޭއިރު އަޅުގަނޑުމެންނަށް ޔޫކޭ ޒީރޯ ރޭޓް ލިބޭނެކަމަށް ބެލެވޭ. އަޅުގަނޑުމެން އިރާދަކުރެއްވިއްޔާ ޔޫކޭ ސަރުކާރާ ވާހަކަ ދައްކައިގެން އެކަން ކުރާނަން." މިނިސްޓަރު ވިދާޅުވި އެވެ.\nއިނގިރޭސިވިލާތް ފިޝަރީޒް އެންޑް އެގްރިކަލްޗާ މިނިސްޓްރީ ޑރ. ހުސައިން ރަޝީދު ހަސަން + އީޔޫ މަސްވެރިކަން\nމަހުގެ ޑިއުޓީ ކުޑަކޮށްދޭން ސަފީރު ފަރަހަނާޒު ގޮވާލައްވައިފި


Anhen kujjege gayah kulhu jehumun Jamie Carragher Sky Sports in suspend kohffi – adduLIVE\nސްކައި އިން ކެރޭގާ ސަސްޕެންޑްކޮށްފި\n0 Mar 13, 2018, 11:12 ލިޔުނީ އަހުމަދު ނަސޫހް\nލިވަޕޫލްގެ ކުރީގެ ޑިފެންޑަރު އަދި ސްކައި ސްޕޯޓްސްގައި ފުޓުބޯޅަ ޕުންޑިޓެއްގެ ވަޒީފާ އަދާކުރަމުން އަންނަ ޖޭމީ ކަރާގާ 14 އަހަރުގެ އަންހެން ކުއްޖެއްގެ ގަޔަށް ކުޅު ޖެހި މައްސަލާގައި ސްކައި އިން އޭނާ ސަސްޕެންޑުކޮށްފިއެވެ.\nމިހާދިސާ ހިނގާފައިވަނީ ހޮނިހިރު ދުވަހު މެންޗެސްޓާ ޔުނައިޓެޑާއި ލިވަޕޫލް ބައްދަލުކުރި މެޗަށްފަހުގައެވެ. ކަރާގާ ގެއަށް ދިޔަ މަގުމަތީގައި ޔުނައިޓެޑު ސަޕޯޓަރަކު ވަނީ ކާރުން ދަނިކޮށް ކަރަގާއަށް މެޗުގެ ސްކޯ ހަނދާންކޮށްދީ، މަލާމާތުގެ ރާގަކުން މުޚާތަބުކޮށްފައެވެ.\nއަދި އެ މަންޒަރު އޭނާގެ 14 އަހަރުގެ އަންހެން ދަރިފުޅު ފިލްމު ކުރަމުން ދަނިކޮށް ކަރާގާ ވަނީ ރުޅިއައިސްގެން އަންހެން ކުއްޖާއާއި އޭނާގެ ބައްޕައާ ދެމީހުންގެ ގަޔަށް ކުޅު ޖަހާފައެވެ.\nމި ވީޑިއޯ މީޑިޔާގައި ދައުރުވެ، ކަރާގާއަށް ބޮޑެތި ފާޑުކިޔުންތައް އަމާޒުވެފައިވަނިކޮށް ސްކައި އިން ވަނީ އޭނާ ވަގުތީ ގޮތުން ސަސްޕެންޑު ކޮށްފައެވެ.\nސްކައި ގެ ޕުންޑިޓެއްގެ ގޮތުގައި ކަރާ އެ ޗެނެލާ ގުޅިފައިވަނީ 2013 ވަނަ އަހަރު، ޕްރޮފެޝަނަލް ކެރިއަރު ނިމުމަކަށް ގެނައުމަށް ފަހުގައެވެ. ޕުންޑިޓެއްގެ ރޯލުގައި އޭނާ ކުރި މަސައްކަތުގައި ގިނަ ބަޔެއްގެ ތައުރީފު ލިބުނަސް، އޭނާގެ މި ދަށުދަރަޖައިގެ އަމަލުގެ ސަބަބުން ގިނަ ބަޔަކު ވަނީ ފާޑު ކިޔާފައެވެ.\nކަރަގާ ވަނީ ޓުވީޓާ މެދުވެރިކޮށް މިހާދިސާއާ ގުޅިގެން މައާފަށް އެދިފައެވެ. އަދި އެ އާއިލާއަށްވެސް އޭނާ ވަނީ މައާފަށް އެދިފައެވެ. ކަރަގާ ބުނެފައިވަނީ އޭނާ އެކަން ކުރީ ޖަޒުބާތުގައި ޖެހިގެން ކަމަށެވެ.


Aharu dhuvas vaairuves internet ge aguheveh nuvi! - vNews.mv\nއަހަރުދުވަސް ވާއިރުވެސް އިންޓަނެޓުގެ އަގުހެވެއް ނުވި!\nޝިފްޒާ މުޞްޠަފާ 04 October 2019, 17:43\nދިރާސާތަކުން ދައްކާގޮތުން މި ސަރަހައްދުގައި އިންޓަނެޓުގެ އަގު އެންމެ ބޮޑު ގައުމަކީ ދިވެހިރާއްޖެއެވެ. އިންޓަނެޓުގެ އަގު ބޮޑުވެގެން ރައްޔިތުން، ޚާއްސަކޮށް ޒުވާނުންގެ ޝަކުވާ ބޮޑުވެ "ނެޓް ހެޔޮކުރޭ" ގެ ނަމުގައި ސޯޝަލް މީޑިއާގައި ވަނީ ކެމްޕޭނެއް ވެސް ކުރިއަށް ގެންގޮސްފައެވެ.\nރައީސް އިބްރާހީމް މުހައްމަދު ސޯލިހުގެ ސަރުކާރުގެ ފުރަތަމަ އަހަރުތެރޭ ކުރުމަށް ވައުދުވެފައިވާ ކަންކަމުގެ ތެރޭގައި އިންޓަނެޓުގެ އަގުހެޔޮކުރުން ހިމެނުނު ނަމަވެސް، ސަރުކާރަށް އަހަރުވުމަށް މަސްދުވަހަށް ކުޑަތަންވެފައިވާއިރު، އަދިވެސް ސަރުކާރުގެ އެ ވައުދެއް ނުފުއްދެއެވެ. ސަރުކާރު ވެރިކަމަށް އައި ފުރަތަމަ ދުވަހުން ފެށިގެންވެސް ބުނަމުންދަނީ އިންޓަނެޓުގެ އަގުހެޔޮކުރުމަށް މަސައްކަތް ކުރަމުންދާ ކަމަށެވެ. މިގޮތުން ކޮމިއުނިކޭޝަން މިނިސްޓަރު މުހައްމަދު މަލީހު ޖަމާލު ވެސް ވިދާޅުވެފައިވަނީ އެމަނިކުފާނު މަގާމާ ހަވާލުވެވަޑައިގަތުމަށްފަހު އެންމެ ފުރަތަމަ ބައްދަލުކުރެއްވީ ވެސް މުވާސަލާތީ ޚިދުމަތްދޭ ކުންފުނިތަކުގެ އިސްބޭފުޅުންނާ ކަމަށެވެ.\nއޭގެ ފަހުންވެސް ދުވަސްތަކެއް ފާއިތުވެދިޔުމަށްފަހު މިއަހަރުގެ އޭޕްރީލް މަހުގެ 10 ވަނަ ދުވަހު އިންޓަނެޓު އަގުހެޔޮކުރުމުގެ ރަސްމީ މަޝްވަރާތައް ސަރުކާރުން ވަނީ ފަށާފައެވެ. ކަސްޓަމްސް ބިލްޑިންގުގައި ބޭއްވި މި މައްދަލުވުމުގައި ރާއްޖޭގައި މުވާސަލާތީ ޚިދުމަތްދޭ މައި ދެކުންފުނި، ދިރާގާއި އުރީދޫގެ އިސްވެރިން ބައިވެރިވެވަޑައިގެންފައި ވެއެވެ.\nއޭގެ ފަހުން މެއި މަހުގެ ތެރޭ މިނިސްޓަރު ވިދާޅުވެފައިވަނީ އިންޓަނެޓުގެ އަގު ހެޔޮކުރުމަށް ސަރުކާރުން ކުރަމުންދާ މަސައްކަތުގެ ދަށުން އެކަން ކުރުމަށް އިތުރު ކުންފުނިތަކަކަށް ޖާގަދޭންޖެހޭނަމަ އެކަމަށް ވެސް ފަސްނުޖެހޭނެ ކަމަށެވެ. އާރުއޯއެލް ވެސް ހިމެނޭގޮތުން ކުރިއަށްގެންދާ މަޝްވަރާތަކުގެ ފަހުގެ މަރުހަލާއަށް ދެވިފައިވާ ކަަމަށް ވިދާޅުވެފައި ވެއެވެ.\nމަލީހު ވިދާޅުވީ މި މަޝްވަރާތަކުގެ ތެރެއިން ސަރުކާރުން ބޭނުންވާ ކަންތައްތައް އެ ކުންފުނިތަކަށް ހުށަހަޅާފައިވާނެ ކަމަށާއި އެ ހުށަހެޅުންތައް ބިނާކޮށްފައިވަނީ މިނިސްޓްރީއާއި ކޮމިއުނިކޭޝަން އޮތޯރިޓީ އޮފް މޯލްޑިވްސް ގުޅިގެން ކުރިއަށް ގެންދިޔަ ދިރާސާއެއްގެ މައްޗަށް ކަމަށެވެ. 26 ގައުމެއްގައި އިންޓަނެޓްގެ ޚިދުމަތް ދެމުންދާގޮތަށް ބަލައި ހަދާފައިވާ މި ދިރާސާއިން ހާމަވާގޮތުގައިވެސް ރާއްޖޭގައި އިންޓަނެޓްގެ ޚިދުމަތް ދެމުންދަނީ ނިސްބަތުން ބޮޑު އަގެއްގައި ކަމަށް މިނިސްޓަރު ވެސް ވިދާޅުވެފައި ވެއެވެ. އަދި ވަރަށް އަވަސް މުސްތަގްބަލެއްގައި އިންޓަނެޓްގެ އަގު ރައްޔިތުން އުފާވާ މިންވަރަށް ތިރިކޮށްދޭނެކަމުގެ ޔަގީންވެސް މިނިސްޓަރު ވަނީ ދެއްވާފައެވެ.\n"އަޅުގަނޑު މި ފުރުސަތުގައި ފާހަގަކޮށްލަން މި ދާއިރާއިން އިތުރު ކުންފުނިތަކަކަށް ޖާގަދޭންޖެހޭނަމަ އެކަމަށްވެސް ފަސްނުޖެހޭކަން" މިނިސްޓަރު ވިދާޅުވިއެވެ.\nއިންޓަނެޓު އަގުހެޔޮކުރުމާ ގުޅޭގޮތުން ރައީސުލްޖުމްހޫރިއްޔާ ވެސް ވަނީ އެކިފަހަރުމަތިން ވާހަކަދައްކަވާފައެވެ.7އޮގަސްޓް 2019 ގައި އުރީދޫގެ އީ-ކޮމާރސް ޕްލެޓްފޯމް "މޫލީ" އިފުތިތާހުކުރުމަށް ބޭއްވި ރަސްމިއްޔާތުގައި ރައީސް ވިދާޅުވީ އިންޓަނެޓްގެ އަގު އަތްފޯރާފަށަށް ތިރިކޮށްގެން ނޫނީ ޖަޒީރާ ރާއްޖޭގެ އައްސޭރި އަތުނުވާނެ ކަމަށެވެ. އޮފީސްތަކާއި ކުންފުނިތަކުގެ ޚިދުމަތްތައް، ސްމާޓް ފޯނުގެ ޒަރީއާއިން ހޯދޭނެ ގޮތްތައް ހަމަޖެހެމުންދާއިރު ރައްޔިތުން އިންޓަނެޓަށް ކުރަންޖެހޭ ހޭދަ ކުޑަކުރެވިގެން ނޫނީ ޑިޖިޓަލް ޓެކްނޮލޮޖީގެ މަންފާ ނުލިބޭނެ ކަމަށެވެ.\n"ޑިޖިޓަލް ޓެކްނޮލޮޖީއަށް ދިވެހިން ފަރިތަވެފައި ތިބި މިންވަރަށް ބަލާއިރު، ރާއްޖޭގެ ތައުލީމީ ދާއިރާގެ ކުރިއެރުމަށް، ޚާއްސަ އިސްކަމެއް ދެއްވައިގެން މަސައްކަތްކުރުމަކީ، ޚިދުމަތްދޭ ފަރާތްތަކަށްވެސް ވަރަށް ބޮޑު މަންފާއެއް ކުރާނެ ކަމެއް. އެއީ ރާއްޖޭގެ އިންސާނީ ވަސީލަތްތައް ތަރައްގީކުރުމަށް ކުރެވޭ ވަރަށް ބޮޑު އިންވެސްޓަކަށް ވާނެކަން ޔަގީން" ރައީސް ވިދާޅުވިއެވެ.\nއިންޓަނެޓު އަގުހެޔޮކުރުމާ ގުޅޭގޮތުން އެކިފަހަރުމަތިން ވާހަކަތައް ދެކެވި، ސަރުކާރުން މިހާރު މިވަނީ ކުރިއަށް އޮތް ފަސް އަހަރަށް ކަނޑައެޅި ސްޓްރެޓެޖިކް އެކްޝަން ޕްލޭން އިފުތިތާހުކޮށްފައެވެ. އޭގައިވާގޮތުން އިންޓަނެޓުގެ ޚިދުމަތާ ގުޅުންހުރި ގިނަ ކަންކަން ކުރުމަށް ރާވާފައިވަނީ 2020 ވަަނަ އަހަރާއި 2021 ވަނަ އަހަރެވެ.\nކޮމިއުނިކޭޝަން މިނިސްޓްރީގެ ސްޓޭޓް މިނިސްޓަރު އަލީ ސޯލިހު ވިދާޅުވީ އިންޓަނެޓު އަގުހެޔޮކުރުމަށް ކަމާގުޅުންހުރި އިދާރާތަކާ މަޝްވަރާކުރެވި މިހާރު ވަނީ އެއްބަސްވުމަކަށް އާދެވިފައި ކަމަށެވެ. މިނިސްޓްރީން ކުރަންޖެހޭ ހުރިހާ ކަމެއް ނިންމައި ރައީސް އޮފީހަށް ޖޫން މަހުގެ ތެރޭ ފޮނުވާފައިވާ ކަމަށެވެ. ފަހުގެ ނިންމުން ނިންމާނީ ރައީސް އޮފީހުން ކަމަށާއި އެ ނިންމުން އައިހާ އަވަހަަކަށް ތަންފީޒުކުރެވޭނެ ކަމަށް ވިދާޅުވިއެވެ. އިންޓަނެޓުގެ އަގުހެޔޮކުރުމާއި އެއާ ގުޅުންހުރި މަސައްކަތްތައް ކުރަނީ އެކި މަރުހަލާތަކަށް އަހަރުތަކަށް ބަހާލައިގެން ކަމަށް ވެސް ސަރުކާރުން ބުނެއެވެ.\nއިންޓަނެޓުގެ އަގު ހެޔޮކުރުމަކީ ސަރުކާރުގެ ފުރަތަމަ އަހަރުތެރޭ ކުރުމަށް ކަނޑައެޅި ކަމެއް ނަަމަވެސް، މިއަދާ ހަމައަށް އެކަން ނުކުރެވިވާއިރު، އިދިކޮޅު ކޯލިޝަނުން ވެސް މިވަނީ މިކަމާ ގުޅޭގޮތުން ވާހަކަތަކެއް ދައްކާފައެވެ. ރައީސް ޔާމީން ވިދާޅުވަނީ ރިޔާސީ އިންތިޚާބު އެމަނިކުފާނަށް ކާމިޔާބުވި ނަމަ، މިހާރު އޮންނާނީ އިންޓަނެޓުގެ އަގުހެޔޮކޮށްފައި ކަަމަށެވެ.


SunOnline: Kulhudhuffushi hospital ah rayyithunge furihama ithubaaru eba oi: Naibu raees\nކުޅުދުއްފުށީ ހޮސްޕިޓަލަށް ރައްޔިތުންގެ ފުރިހަމަ އިތުބާރު އެބައޮތް: ނައިބު ރައީސް\nއިސްމާއިލް ޝާކިރު 20 Nov 2021, 21:58\nނައިބު ރައީސް ފައިސަލް ނަސީމް -- ފޮޓޯ/ ރައީސް އޮފީސް\nކުޅުއްފުށީ ރީޖަނަލް ހޮސްޕިޓަލުގެ ހިދުމަތްތަކަށް ރައްޔިތުންގެ ފުރިހަމަ އިތުބާރު އޮތްކަން އެނގިވަޑައިގެންފި ކަމަށް ނައިބު ރައީސް ފައިސަލް ނަސީމް ވިދާޅުވެއްޖެއެވެ.\nނައިބު ރައީސް މިހެން ވިދާޅުވީ ޔުނައިޓެޑް ނޭޝަންސް ޕޮޕިއުލޭޝަން ފަންޑް(ޔޫއެންއެފްޕީއޭ)ގެ އެހީގައި ކުޅުދުއްފުށި ރީޖަނަލް ހޮސްޕިޓަލްގައި ގާއިމުކުރި ދަރިމައިވުމުގެ ސިއްހަތާއި ގުޅޭ މަރުކަޒު "އުފަންވެނި ސިއްހަތު" އިފްތިތާހްކޮށްދެއްވައި ދެއްކެވި ވާހަކަފުޅުގައެވެ.\nއެމަނިކުފާނު ވިދާޅުވީ ކުޅުދުއްފުށި ރީޖަނަލް ހޮސްޕިޓަލް ތަރައްގީކުރުމަށް ވޭތުވެ ދިޔަ ތިން އަހަރުގެ ތެރޭގައި އެ ހޮސްޕިޓަލަށް ގެނެވުނު ކުރިއެރުންތަކާއެކު މި ތިން އަހަރުގެ ތެރޭގައި އެ ހޮސްޕިޓަލުން ހިދުމަތްތައް ހޯދި އަދަދު ތިން ލައްކައާ ގާތްކުރާ ކަމަށެވެ. އެކަމުން އެނގެނީ އެ ހޮސްޕިޓަލުން ދޭ ހިދުމަތްތަކާމެދު ރައްޔިތުންގެ ހިތުގައި އުފެދިފައިވާ އިތުބާރު ކަމަށް އެމަނިކުފާނު ވިދާޅުވިއެވެ.\nނައިބު ރައީސް ވިދާޅުވީ މި ސަރުކާރުން ކުޅުދުއްފުށީ ރީޖަނަލް ހޮސްޕިޓަލުގައި އަލަށް ގާއިމުކުރި ހިދުމަތްތަކަކީ މީގެ އެތައް އަހަރެއްގެ ކުރިން ފެށިގެން ވެސް ބޭނުންވެފައިވާ ހިދުމަތްތަކެއްކަމަށެވެ.\nމީގެ އިތުރުން ވެސް އެމަނިކުފާނުގެ ވާހަކަފުޅުގައި، ބަލިވެގެން ހޮސްޕިޓަލަށް ހިދުމަތް ހޯދަން އަންނަ މީހުންނަށް އަޅާލުމާއި އޯގާތެރިކަމާއި ކުލުނާއެކީ ކަންތައްތައް ފަހިކޮށްދީ އެހީތެރިވެދިނުމަށް އެދިވަޑައިގެންނެވިއެވެ.\nމިއަދު ކުޅުދުއްފުށި ރީޖަނަލް ހޮސްޕިޓަލުގައި އިފްތިތާހްކުރި "އުފަންވެނި ސިއްހަތު"މަރުކަޒަކީ މާލެ ސަރަހައްދު ފިޔަވައި އެހެން ސަރަހައްދެއްގައި ގާއިމުކުރި މިފަދަ ފުރަތަމަ މަރުކަޒެވެ.\nމި މަރުކަޒުގެ ސަބަބުން ދަރިމައިވުމާ ގުޅޭ ގިނަ ހިދުމަތްތައް އެއްތަނަކުން ލިބިގެންދިއުމަށް މަގުފަހިވެގެންދާނެއެވެ.\nނައިބު ރައީސް މި މަރުކަޒު އިފްތިތާހުކޮށްދެއްވައި އެ މަރުކަޒު ބައްލަވާލައްވާފައިވެއެވެ.\nމީގެ އިތުރުން ކުޅުދުއްފުށި ރީޖަނަލް ހޮސްޕިޓަލަށް ޒިޔާރަތްކުރައްވައި ހޮސްޕިޓަލުގެ ހާލަތު ބައްލަވާލެއްވިއެވެ.\nބާރު ސްޕީޑުގައި ދުއްވި ސައިކަލެއްގައި އަލިފާން ރޯވެއްޖެ\nކުޅުއްފުށީ ހޮސްޕިޓަލްގެ އޯޕީޑީ ހެދުމުގެ މަސައްކަތް ފަށައިފި\n"ކުޅުދުއްފުށީ ހޮސްޕިޓަލަށް ރައްޔިތުންގެ އިތުބާރު އެބައޮތް"


Fuvahmulakuge 31 mageh gai thaaru alhanee\nފުވައްމުލަކުގެ މަގެއް-- ފޮޓޯ: ދަ ޕްރެސް\nފުވައްމުލަކުގެ 31 މަގެއްގައި ތާރު އަޅަނީ\nފުވައްމުލަކު ވަށައިގެން އޮންނަ ރިންގްރޯޑާއެކު އެ ސިޓީގެ 31 މަގެއް ރަނގަޅު ފެންވަރަށް ހަދައި ތާރު އަޅަން ނިންމައިފި އެވެ.\nރިންގް ރޯޑު ވަކި ހިސާބެއްގައި މިހާރު ވެސް ތާރު އަޅާފައި އޮންނައިރު އެ މަގުގެ 2.9 ކިލޯމީޓަރު ދިގުމިނުގެ ބައެއްގައި އަލަށް ތާރައަޅާނެ އެވެ. އަދި ރަށު ތެރެއިން ރަނގަޅު ފެންވަރަކަށް ހަދާ، ތާރު އަޅަން ނިންމާފައިވާ މަގުތަކުގެ ދިގުމިނަކީ ގާތްގަނޑަކަށް 16 ކިލޯމީޓަރެވެ.\nއެރަށުގެ މަގު ހެދުމާ ގުޅިގެން ބައެއް ނޫސްތަކަށް އެމްޓީސީސީގެ މެނޭޖިން ޑިރެކްޓަރު ހަސަން ޝާހް ވިދާޅުވީ، ސަރުކާރުން ފުވައްމުލަކުގެ މަގުތައް ހަދަން ބޭނުންވަނީ އެންމެ ޒަމާނީ ފެންވަރަށް ކަމުން މަޝްރޫއުގެ އަގު 20 އިންސައްތަ ބޮޑުވާނެ ކަމަށެވެ.\nއެގޮތުން ސަރުކާރުން ބޭނުން ވަނީ ފުވައްމުލަކުގައި ތަރައްގީކުރާ މަގުތަކުގެ ބޭސް ލޭޔާގައި ހިލަ ބޭނުން ކުރަންކަން ފާހަގަކޮށް ޝާހު ވަނީ ބޭރުން ހިލަ ގެންނާތީ އަގަށް ބަދަލުތަކެއް އައިސްފައިވާ ކަމަށް ވިދާޅުވެފަ އެވެ.\n"އެތެރޭގެ މަގުތަކުގެ ޕްރޮޖެކްޓު ވެލިއު އަކީ 270 މިލިއަން ރުފިޔާ. މިއީ ސަރުކާރުގެ ބަޖެޓުން ޕީއެސްއައިޕީގެ ދަށުން ހިންގާ ޕްރޮޖެކްޓެއް. މި މަޝްރޫއުގެ ދަށުން ފުވައްމުލަކުގެ މޭޖާ މަގުތަކުގައި ތާރު އަޅާނެ،" ޝާހު ވިދާޅުވި އެވެ.\nއެ މަސައްކަތް އެމްޓީސީސީއާ ހަވާލުކުރީ 730 ދުވަސް ތެރޭގައި ނިންމާ ގޮތަށެވެ. އެކަމަކު އެމަސައްކަތަކީ ރަށުގެ ރައްޔިތުންގެ އުންމީދާ ވަރަށް ބޮޑަށް ގުޅިފައިވާ ކަމެއް ކަމުން އެ މަސައްކަތް އަވަހަށް ނިންމުމަށް ފުވައްމުލަކު ސިޓީ ކައުންސިލުން ބޭނުންވާ ކަމަށް ޝާހު ވިދާޅުވި އެވެ. އެހެންވެ، މި އަހަރުގެ ނޮވެމްބަރު މަހަށް ރިންގް ރޯޑުގައި ތާރު އަޅައި ނިންމާލެވޭވަރުވާނެ ކަމަށް ޝާހު ވިދާޅުވި އެވެ.\nފުވައްމުލަކުގެ މަގުތަކުގައި ބޮޑެތި އަޑިގުޑަންތައް ހުރުމުގެ ސަބަބުން އެތަނުން ހިނގާ ބިނގާވެ އުޅޭ މީހުންނަށް އެކަމުގެ އުނދަގޫތައް ކުރިމަތިވެ ޝަކުވާތައް ކުރާތާ އެތައް ދުވަހެކެވެ. އެހެންވެ އެރަށުގެ ބޮޑު މަގުތައް ހަދަން ކުރީގެ ރައީސް އަބްދުﷲ ޔާމީނުގެ ސަރުކާރުން އެމްއާރުޑީސީއާ ވެސް ހަވާލުކުރި އެވެ. އެކަމަކު މަގުތައް ހެދިފައި ނުވާތީ ސަރުކާރު ބަދަލުވެ، އެ މަސައްކަތް އެމްޓީސީސީއާ ހަވާލުކުރީ އެވެ.


Bodu vazeeru Mahinda Rajapaksa fiyavai, Sri Lanka ge mulhi cabinet isthiufaa husha halhaifi - vNews.mv\nބޮޑުވަޒީރު މަހިންދަ ރާޖަޕަކްސަ ފިޔަވައި، ސްރީލަންކާގެ މުޅި ކެބިނެޓް އިސްތިއުފާ ހުށަހަޅައިފި\nސައިފް އަޒްހަރު 04 April 2022, 00:12\nސްރީލަންކާގެ ބޮޑުވަޒީރު މަހިންދަ ރާޖަޕަކްސަ ފިޔަވައި، ކެބިނެޓްގެ ހުރިހާ ވަޒީރުން އިސްތިއުފާ ދެއްވައިފިއެވެ.\nމިކަން، ސްރީލަންކާ ސަރުކާރުގެ ކެބިނެޓް މިނިސްޓަރ އަދި ޕާލަމެންޓް މެމްބަރ ދިނޭޝް ގުނަވަރްދަނާވަނީ މީޑިއާއަށް ކަށަވަރު ކޮށްދެއްވާފައެވެ.\nކެބިނެޓް އިސްތިއުފާ ދެއްވި ނަމަވެސް، ބޮޑުވަޒީރު މަގާމުގެ މަސްއޫލިއްޔަތު އަދާކުރެއްވުމުގައި ދެމި ހުންނަވާނެ ކަމަށް ދިނޭޝް ވިދާޅުވިއެވެ.\nބޮޑުވަޒީރުކަމުގެ މަގާމުން މަހިންދަ ރާޖަޕަކްސަ އިސްތިއުފާ ދެއްވައިފިކަމަށް ސްރީލަންކާގެ ގިނަ ނޫސްތަކުން ރިޕޯޓްކޮށްފައި ވެއެވެ. ނަމަވެސް ބޮޑުވަޒީރުގެ އޮފީހުން ނެރުނު ބަޔާނެއްގައި އެވާހަކަވަނީ ދޮގުކޮށްފައެވެ.\nކެބިނެޓް އެއްކޮށް އިސްތިއުފާ ދެއްވިކަން ދިނޭޝް ހާމަކުރެއްވިއިރު، ވަކިވަކި ވަޒީރުންވެސް ގެންދަވަނީ، އެބޭފުޅުން އިސްތިއުފާ ދެއްވާފައިވާކަން މީޑިއާއަށް ކަށަވަރު ކޮށްދެއްވާފައެވެ.\nއެގޮތުން، ޖަސްޓިސް މިނިސްޓަރ އަލީ ސަބްރީވަނީ، އިސްތިއުފާ ހުށަހަޅުއްވިކަން ކަށަވަރު ކޮށްދެއްވާފައެވެ.\nއަދި ސްރީލަންކާގެ ބޮޑުވަޒީރު މަހިންދަ ރާޖަޕަކްސަގެ ދަރިކަލުން ނަމަލް ރާޖަޕަކްސަވަނީ ޔޫތު އެންޑް ސްޕޯޓްސް މިނިސްޓަރުކަމުން އިސްތިއުފާ ދެއްވާފައިވާކަން ހާމަކުރައްވާފައެވެ.\nޔޫތު އެންޑް ސްޕޯޓްސްގެ އިތުރުން، އޭނާއަކީ މިނިސްޓްރީ އޮފް ޑިޖިޓަލް ޓެކްނޯލޮޖީ އެންޑް އެންޓަރޕްރައިސް ޑިވެލޮޕްމަންޓްގެ ސްޓޭޓް މިނިސްޓަރވެސް މެއެވެ. އެ ހުރިހާ މަގާމުތަކުން އޭނާވަނީ އިސްތިއުފާ ދެއްވާފައެވެ.\nކެބިނެޓުގެ ބައެއް ވަޒީރުންގެ އިތުރުން، ސްޓޭޓް މިނިސްޓަރުންވެސް އިސްތިއުފާ ދެއްވަމުން އެބަ ގެންދަވައެވެ.\nސްރީލަންކާގެ ސަރުކާރު އިސްތިއުފާ މި ހުށަހެޅީ، އެގައުމުގެ އިގްތިސާދު ފޫވެއްޓި، ކާބޯތަކެއްޗާއި، ތެލާއި ބޭސްފަދަ ޟަރޫރީ ބޭނުންތަކަށް ބޭނުންވާ ތަކެތިވެސް ލިބޭގޮތްނުވެ، ލިބެން ހުރި އެއްޗެއްގެ އަގުވެސް އަތްނުފޯރާ ފަށަށް މައްޗަށް ދިއުމާ ގުޅިގެން ރައްޔިތުން ރުޅިއައިސް މަގުތަކަށް ނުކުތުމާ ގުޅިގެންނެވެ.\nމުޅި ސްރީލަންކާގައި ހުކުރު ދުވަހުން ފެށިގެން ކުއްލި ނުރައްކަލުގެ ހާލަތު ހިންގައި، ހޯމަދުވަހުގެ ހެނދުނާ ހަމައަށް ކާފިއު ހިންގާފައި އޮތް ނަމަވެސް، ރުޅިއައިސް ރަތްވެފައިވާ އާންމުން ގެންދަނީ މަގުތަކަށް ނުކުމެ މުޒާހަރާ ކުރަމުންނެވެ.\nސްރީލަންކާގެ މީޑިއާއިން ބުނެފައިވަނީ، ކެބިނެޓް އިސްތިއުފާ ހުށަހެޅީ، ހުރިހާ ޕާޓީތައް ބައިވެރިވާ ވަގުތީ ސަރުކާރެއް އެކުލަވާލުމަށް ފުރުސަތު ދިނުމަށް ހުށަހެޅުނު ހުށަހެޅުންތަކާ ގުޅިގެންނެވެ.


ނޭދެމޭ ވަކިވުމެއް-49 – Esfiya\nއައިވިންގެ ވިސްނުން ބަދަލުވުމުގެ ކުރިން ލިބުނު ފުރުސަތުގެ ބޭނުން ފަޒްލާ ފުރިހަމަ ގޮތުގައި ހިފިއެވެ. ޖޫންގެ ޢާއިލާއަށް ކެއުމަކަށް ދަޢުވަތު އެރުވުމަށްފަހު ތައްޔާރުވެ ހުރުމަށް އައިވިން ކައިރި ބުނީ އެންމެ ފަހު ވަޤުތުއެވެ. ހުރިހާ ކަމެއް ތައްޔާރުވެ ނިމިފައިވުމުން އިތުރަށް ދެކޮޅު ހެދޭކަށްވެސް އައިވިން އަކަށް ނެތެވެ.\nޗާބީ ދީފައިވާ ބުދެއްހެން ސުފުރާ ދޮށުގައި އައިވިން އިން އިރު ޖޫންގެ ތުންފަތުގައިވަނީ ނުފިލާ ހިނިތުންވުމެކެވެ. އެންމެ ފަހުން އައިވިންގެ ހައްޤަކަށް ވުން އެދި ދުން ހުވަފެންތައް ހަޤީޤަތަކަށް ވާން އުޅެނީއެވެ. ގިނަ ވާހަކަތަށް ކުރިއަށް ދިޔައީ ފަޒްލާ އާއި ޖޫންގެ މައިންބަފައިންގެ މެދުގައެވެ. ޖޫންއާއި އައިވިންގެ ގުޅުމަށް ޖޫންގެ މައިންބަފައިންވެސް ރުހި ޤަބޫލުވިއެވެ. ފަޒްލާގެ ވާހަކަތަކުން ކައިވެނި އަވަސްކުރަން ބޭނުންވެފައިވާކަން ހާމަކުރިއެވެ.\nއެތަނުގައި އިންނަން ބޭނުންނުވެ މަޖުބޫރުވެފައި އިން ހަމައެކަނި މީހަކީ އައިވިންއެވެ. ފަޒްލާ ހުރިހާކަމެއް އަވަސް އަރުވާލަން އުޅޭތީ އައިވިން އިނީ ހާސްވެފައެވެ. އަނެއްކޮޅުން އޭނާގެ ކުރިމައްޗަށް ވާހެން އިށީނދެގެން އިން ޖޫންގެ ނަޒަރު އޭނާއަށް ހުއްޓިފައިވާތަން ފެނުމުން އައިވިން އަށް އުނދަގޫ ވާގޮތްވިއެވެ. އިންތަނުން ތެދުވެގެން އަވަހަށް ކޮޓަރިއަށް ދެވޭނެ ވަޤުތަކަށް އައިވިން ދުޢާ ކުރަމުން ދިޔައެވެ.\nއައިވިންގެ ދެކޮޅު ހެދުމާއެކުވެސް އާދައިގެ ޕާޓީއެއް ބާއްވާން ފަޒްލާ އެއްބަހެއް ނުވިއެވެ. އަނެއްކޮޅުން ޖޫންވެސް ބޭނުންވީ ކުލަގަދަ ގޮތެއްގައި ކައިވެނީގެ ވަލީމާ ބޭއްވުމަށެވެ. ބަސްނުވިކޭ އޮޑިއެއްގެ ދިރުނބާކޮޅުގައި ހުރުމެގެ ބޭނުމެއްނެތްކަން ވިސްނި އައިވިން މަންމައަށް ދޫދިނެވެ. ފުރަތަމައިން މި ކައިވެންޏަކީވެސް އޭނާ ބޭނުންވެެގެން ކުރެވޭ ކައިވެންޏެއް ނޫނެވެ. ޕާޓީ ކިތަންމެ ކުލަ ގަދަޔަސް ނުވަތަ ކުލަ މަޑަސް އޭނާއަށް ވަރިހަމައެވެ.\nފަޒްލާގެ ކޮންމެ ބަހަކަށް އާން ހޫން ކިޔަމުން ދިޔަ އައިވިން ކައިވެނީގައި ލާނެ ތަކެތިވެސް އެންމެ ފަހުވަޤުތު އިޚްތިޔާރު ކުރަން ޖެހުނީ ފަޒްލާއަށެވެ. ފަޒްލާ އިޚްތިޔާރު ކުރީ ޖޫން އަށް އެންމެ ކަމުދިޔަ ޑިޒައިނެވެ. ޕާޓީ ރިސޯޓެއްގައި ބާއްވަން ބޭނުންވީވެސް ޖޫން އެވެ. އެއީ އޭނާގެ އަބަދުގެވެސް ހުވަފެނެއް ކަމުގައި ބުނަމުންނެވެ. ތިންމަސް ތެރޭ ކައިވެންޏަށް ތައްޔާރުވާން ކުރަން ހުރި ހުރިހާ ކަމެއް ނިމިގެން ދިޔައެވެ.\nރިސޯޓުގެ އައިވިން އަށް ޙާއްސަ ކުރެވިފައިވާ ރޫމުގައި އޭނާ ހުރީ ކައިވެނީގެ ހަފްލާއަށް ތައްޔާރުވެގެންނެވެ. ކޮޓަރީގައި ހުރި ފުޅާ ލޯގަނޑުން އައިވިން އޭނާގެ ސޫރައަށް ބަލައިލިއެވެ. ކިތަންމެ އަގުބޮޑު ރީތި ކޯޓު ފަޓުލޫނުގަައި ހުއްޓަސް އެ މޫނުމަތީގައި ދިރުމެއް ނުވެއެވެ. ޒޯޔާގެ ހަނދާންތަށް އެ ހިތުން އެއްވެސް ވަރަކަށް ނުފޮހެވޭކަން އެ ދެލޮލުން އެކަނިވެސް ހާމަވެއެވެ. އެހެނަސް އެ ހިތާމައިގެ ތެރޭގައި އިތުރު ހަލަބޮލިކަމެއްގެ ތެރެއަށް އައިވިން ވަންނަން ތައްޔާރުވަނީއެވެ. އައިވިންގެ ހިތި ހިނިތުންވުން އެވަޤުތު ލޯގަނޑުން ފެނިގެން ދިޔައެވެ. އޭނާގެ އުފަލާ ހިތްހަމަޖެހުމަށް ވިސްނާނެ މީހަކު ނެތެވެ. އެހެންވިއިރު އޭނާ އެކަމާ ހާސްވެ ކަންބޮޑުވާންނީ ކީއްވެހެއްޔެވެ؟\nކައިވެނި ކުރަން ހަމަޖެހިފައިވާ މާޙައުލަށް އައިވިން އައެެވެ. މުޅި މާޙައުލުވަނީ ޕާޓީގެ ތީމާ އެއްގޮތަށް ނުހަނު ފުރިހަމައަށް ތައްޔާރު ކުރެވިފައެވެ. ކައިވެނިކުރާ ޖޯޑު އިށީނދެގެން ތިބެން ހުރި ދެގޮޑިން ހުސްކޮށް އިން ގޮނޑީގައި އައިވިން އިށީނެވެ. ކައިރީގައި އިން ޖޫންގެ ނަޒަރު އޭނާއަށް ހުއްޓުނުކަން އައިވިން އަށް އިޙްސާސްވިއެވެ. އެހެނަސް އޭގެ ބަދަލުގައި ޖޫން އަށް ބަލައިލުމުގެ އެއްވެސް ވިސްނުމެއް އައިވިންގެ ނެތެވެ.\nޣާޒީގެ ކައިވެނީގެ ޚުތުބާއާއެކު މުޅި މާޙައުލަށް ހިމޭންކަން ވެރިވެގެން ދިޔައެވެ. އެހެނަސް ދޭތެރެއަކުން ކެމެރާގެ ފްލޭޝް ކެނޑިގެން ދާ އަޑު އިވެމުން ދިޔައެވެ.\nޣާޒީ ވާހަކަ ދައްކަން ފެށުމާއެކު އައިވިންގެ ބޮލަށް ބާރުވާން ފެށިއެވެ. އެވާހަކަ ތަަކަކީ މީގެ ކުރިންވެސް އަޑުއަހާ ހިތުގައި ހަރުލާފައިވާ ވާހަކަތަކެއްކަމަށް ހިތްބުނަން ފެށިއެވެ. އެހިނދު އޭނާގެ ލޯ ކުރިމަތީ ސިފަވަން ފެށީ ޒޯޔާ އާ ކުރެވުނު ކައިވެންޏެވެ. އެވަޤުުތުކޮޅު އޭނާގެ ހިތުގައިވީ އުފާވެރިކަމެވެ. ޒޯޔާގެ ތުންފަތުގައިވީ ރީތި ހިނިތުންވުމެެވެ. އެހިނިތުންވުން ފެނުނު އައިވިންގެ ނޭވާ އެތެރެ ހަށީގައި ހަރުލިއެވެ. އައިވިންގެ ތުންފަތަށް ވެރިވި ހިނިތުންވުމާއެކު ބޭޤަރާރުކަން އެދެލޮލުން ފާޅުވަމުން ދިޔައެވެ.\nޒޯޔާގެ ހިނިތުންވުމަށް ގެއްލިފައިވާ އައިވިންގެ ދުލުން އަނބި ޤަބޫލުކޮށްފިކަމަށް ބުނެލިއެވެ. އެހިނދު އެއްފަހަރާ އެތަކެއް ބައެއްގެ އަތްތިލަބަޑީގެ އަޑާއި ކެމެރާތަކުގެ ފްލޭޝްތައް ކެނޑިގެން ދިޔަ އަޑު އިވިގެން ދިޔައެވެ. ފުސްވަމުން އައި ކުލަ ތަސްވީރު ސައިބޯނި ބޮތްކެއްގެ އުސޫލުން ފަޒާގެ ތެރެއަށް ބުރައިގެން ދިޔައެވެ. އެސްފިޔަ ޖަހާލަމުން ލޯ ހުޅުވާލިއިރު މަންޒަރު ބަދަލުވެގެން އައިސް ޙަޤީޤަތާއި ކުރިމަތިލާން އައިވިންއަށް ޖެހުނެވެ.\nޚިޔާލުގެ ވާފަށް ކެނޑިގެން އައިސް ހަމަވިސްނުމަށް އައީ އެވަޤުތުއެވެ. މާ ދުރަށްދާންދެން ފެތުރިފައިވާ އިމާރާތްތަކުގެ އަލިތަކަށް ބަލަން ހުރި އައިވިން ފުންނޭވާއެއް ދޫކޮށްލިއެވެ. އެނޭވާއާއެކު ހިތުގައިވާ ގިލަންވެރިކަންވެސް ނެތިދާނެ ނަމަ ކިހާ ރަނގަޅުހެއްޔެވެ؟ މަންމަގެ އެދުމާއި އެއްގޮތަށް ޖޫން އާއެކު ހަމަޖެހޭ އުޅުމެއް އުޅެން އޭނާ މަސައްކަތް ކުރަން ބޭނުމެވެ. އެހެނަސް އޭނާއަށް އެކަން ވާނެކަމުގައި ހިތުގައި ޝަަައްކު އުފެދިފައިވިއެވެ.\nސްޓަޑީ ރޫމް އިން ނުކުމެގެން އައިސް އައިވިން އޭނާގެ ކޮޓަރީގެ ދޮރު ހުޅުވާލިއެވެ. ނިދިފައި އޮތް ޖޫން ފެނުމާއެކު އައިވިންއަށް ހަމަޖެހުމުގެ ނޭވާއެއް ދޫކޮށްލެވުނެވެ. މަޑުމަޑުން ފާޚާނާއަށް ވަދެ އެއްޗެހި ބަދަލުކޮށްލައިގެން އެނދުގެ އެއްފަރާތުގައި އައިވިން އޮށޯތެވެ. ޖޫން އާ ފުރަގަސްދީގެން އޮތް އައިވިން ލޯ މަރާލި ނަމަވެސް ފަސޭހައިން ނުނިދޭނެކަން އޭނާގެ އަމިއްލަ ނަފްސަށްވެސް އިނގެއެވެ. ޒޯޔާއާ ވަކިވިފަހުން އޭނާގެ ހާލަކީ އެއީއެވެ.\n“ޒޯ ކާކު އެ ގުޅީ..؟ ކީއްވެ ހާދަ ހާސްވެފަ..؟” ދެންމެ އައި ފޯނު ކޯލާއެކު ޒޯޔާގެ މޫނުމައްޗަށް އަރާ ފައިބަމުންދިޔަ ކުލަވަރުތައް ފެނި ޝަބާ ސުވާލުކުރިއެވެ.\n”އެޗް އާރް ޑިޕާޓްމެންޓް އިން އެގުޅީ.. ގޯލްޑެން އޭޖްގެ މާލޭ މެއިން ގެސްޓް ހައުސް އިން މުވައްޒަފުން މަދުވެ އެ ތަނަށް ޓްރާންސްފަރ ކުރަން ޖެހިގެންނޯ” ޒޯޔާގެ އަޑުން އެކަނިވެސް ހާސްވެފައިވާވަރު ހާމަވިއެވެ.\n” ދެން.. ދެން ޒޯ އެއްބަސްވީތަ..؟” ޝަބާ ސުވާލު ކޮށްލިއެވެ. ޒޯޔާއަށް މާލޭގަައި އުޅުމަކީ ކިހާ އުނދަގޫވާނެ ކަމެއްކަން އޭނާއަށް އެނގެއެވެ.\n”އަހަރަން އެއްބަަސްނުވެ ވަކި ކީކޭ ބުނާނީ..؟ މި ވަޒީފާވެސް ގެއްލިގެން ދާކަށް އަހަރެން ބޭނުމެއް ނޫން.. “ ޒޯޔާ މާޔޫސްކަމާއެކު ބުނެލިއެވެ. ޝަބާ ޒޯޔާއަށް ހިތްވަރު ދިނުމުގެ ގޮތުން ކޮނޑުގައި އަތް ބާއްވާލުން ހުރިހާ ކަމެއްވެސް ރަނގަޅުވާނެ ކަމަށް ބުނެލިއެވެ. އެހެނަސް ޝަބާގެ ވާހަކަތަކުންވެސް ޒޯޔާގެ ހިތަކަށް މާ ބޮޑު ހިތްހަމަ ޖެހުމެއް ނުލިބުނެވެ. މާލެއަށް ދާން ފަށައިފިނަމަ އައިވިން ފެނުުމުގެ ފުރުސަތު ބޮޑުވީއެވެ. އެހެން ވެއްޖެނަމަ ޒޯޔާއަށް އޭނާގެ އިޙްސާސްތައް ކޮންޓްރޯލް ކުރެވޭނޭ ކަމާމެދު ޝަައްކެވެ.\nދުވަސްތައް އޭގެ ހަލުވި މިނުގައި ފާއިތުވަމުން ގޮސް އައިވިން އާއި ޖޫންގެ ކައިވެންޏަށް ތިންމަސް ވެގެން ހިނގައްޖެއެވެ. އެހެނަސް ދެމެދުގައިވާ ގުޅުމަށް ބަދަލެއް ނާދެއެވެ. އައިވިން ކިތަންމެ މަސައްކަތް ކުރިޔަސް އެހިތުން މަޤާމެއް ޖޫން އަކަށް ނުދެވުނެވެ. ޖޫންގެ ފަރާތުން ހަޔާތުގެ ބައިވެރިއެއްގެ ގައިގާ ހުންނަން ޖެހޭނެ ކަމަށް އައިވިން ޤަބޫލު ކުރާ ސިފަތަކެއް ނުފެނެއެވެ. އަންބެތް ހުރެމެ ނަޖުމާ ލައްވާ އައިވިންގެ ހުރިހާކަމެއް ކުރަން އައިވިން ލަދުވެތިވެއެވެ. އެހެނަސް ޖޫން ދެކޭގޮތް ތަފާތެވެ. ފިރިމާހާގެ އަންނައުނު ދޮވެ އިސްތިރިކުރުންވެސް އެއީ އޭނާ ކުރަންޖެހޭނެ ކަމެއްކަމުގައި ނުދެކެއެވެ. އެންމެ ކުޑަ މިނުން އުޅޭ ކޮޓަރިވެސް ސާފު ކުރަން ޖެހެނީ ގެ ސާފުކުރަން އަންނަ ޚާދިމަށެވެ. އެހެނަސް އައިވިން އެކަމާ ނުރުހި ގިނަ ފަހަރަށް ކޮޓަރި ސާފުކޮށް ހަދަނީ އަމިއްލަ އަށެވެ.\nޖޫންގެ ގިނަވަޤުތުތައް އޭނާ ހޭދަ ކުރަން ބޭނުންވަނީ ރިސޯޓުތަކުގަޔާއި ޕާޓީ ތަކުގައެވެ. ފުރާވަރަށް އެޅީއްސުރެ އެފަދަ ދިރިއުޅުމެއް އުޅެމުން އައިސްފައިވާތީ ކަންނޭނގެއެވެ. އެއިން ކޮންމެ ފަހަރަކު އައިވިން އޭނާއާއެކު އެދާތާކަށް ދިޔުމަށް އެދި ޖޫން އާދޭސްކުރެއެވެ. އެހެނަސް އައިވިން އަކީ އެކަން ކަމަށް ގަޔާވާ މީހެއް ނޫންކަމުން ކޮންމެވެސް އުޒުރެއް ދެއްކޭތޯ ބަލަައެވެ. ޖޫންގެ ކަށީގައި ހިފާފައިވާ އެފަދަ ކަންކަމާއެކުވެސް އައިވިން ޖޫން އަކަށް އެއްވެސް ކަމެއް މަނައެއް ނުކުރެއެވެ. ޖޫން ބޭނުންވާގޮތަކަށް ބޭނުންކަމެއް ކުރުމުގެ މިނިވަންކަން އޮވެއެވެ. ޖޫންގެ އެއްވެސް ޢަަމަލަކަށް އޭނާގެ ހިތް ޝައުޤުވެރިކަމެއް ނުދެއެވެ.\nކޮޓަރިއަށް ވަތް އައިވިން އަށް ރީތިވާ މޭޒުދޮށުގައި އިން ޖޫން ފެނުނެވެ. މިރޭވެސް ކޮންމެވެސް ތާކަށް ދާން ރީތިވަނީކަން އައިވިން އަށް ޔަޤީންވިއެވެ. ދަނީކޮންތާކަށްތޯވެސް އޮޅުން ފިލުވުމެއް ނެތި އައިވިން އައިސް އެނދުގައި ޖައްސާލިއެވެ. އައިވިން ފެނުމާއެކު ޖޫން ގޮނޑިން ތެދުވެގެން އައިސް އައިވިން ކައިރީ އިށީނެވެ.\n“ރައްޓެހި ކުއްޖެއްގެ ޕާޓީއަކަށް އިނގޭ މިދަނީ.. އައިވިންވެސް ހިނގާބަ އަހަންނާއެކު ދާން..” ލޯމަރާލައިގެން އޮށޯވެ އޮތް އައިވިންގެ އަތްތިލާގައި ހިފާލަމުން ޖޫން ކުސްތަޅާލިއެވެ.\n”އަހަރެން ވަރަށް ވަރުބަލި.. ޖޫން އެކަނި ގޮސްލާ..” އާދައިގެ މަތިން އައިވިން އުޒުރުވެރިވިއެވެ. އައިވިން ނިންމައިފި ގޮތެއް ބަދަލު ނުވާނެކަން އެނގިހުރެ ޖޫން ފުންނޭވާއެއް ދޫކޮށްލިއެވެ. އެނދުން ތެދުވެގެން އަދިވެސް އެއްފަހަރު އައިވިން އާ ދިމާ ބަލައިލިއެވެ. ހަރަކާތެއް ކޮށްނުލާ ކުރިންވެސް އޮތް ގޮތަށް ދެލޯ މަރާލައިގެން އައިވިން އޮތެވެ.\nއައިވިން ލޯ ހުޅުވާލީ ޖޫން ނިކުމެ ކޮޓަރީގެ ދޮރު ލައްޕާލި އަޑު އިވުމުންނެވެ. ހިމޭންކަން ވެރިވެފައިވާ ކޮޓަރީގެ ސީލިންގަށް ނަޒަރު ހުއްޓާލައިގެން އައިވިން އޮތެވެ. އޭނާގެ ސިކުނޑި ތެރޭގައި ދައުރުވަމުންދަނީ ކޮންކަހަލަ ޚިޔާލުތަކެއް ކަމެއް ނޭނގެއެވެ. މަޑުމަޑުން އައިވިންގެ އަތް ހަރަކާތް ކޮށްލިތަން ފެނުނެވެ. ވާއަތް އުފުލާލަމުން ގެނެސް މޭމަތީ ބާއްވާލިއެވެ. އަތުގެ އިނގިލިތަކުން ޓީޝާޓުގެ ކަރުގައި ހިފާ މޭމައްޗަށް ވާން ކޮށްލި އިރު އައިވިންގެ ދެލޯ ވަނީ ތަގުޅި ކޮށްލެވިފައެވެ. ބަރުދާސްތުކުރަން ދަތި ވޭނަކަށް ކެތްތެރިވާން އައިވިން މަސައްކަތް ކުރަމުން ދާ ފަދައެވެ.\nއައިވިން ލޯ ހުޅުވާލިއިރު އޭނާގެ ދެލޯ ވަނީ ރަތްވެފައެވެ. ކޮޓަރީގައިވާ ހަމަހިމޭންކަން އޭނާގެ އެކަނިވެރި ޙަޔާތް ހަނދާންކޮށްދޭން މަސައްކަތް ކުރަމުންދާފަދައެވެ. އެ އެކަނިވެރިކަން ހަތަރުފަރާތުން އޭނާ ކަމުން ގެންދާފަދައެވެ. ހިތުގައި އުފެދިފައިވާ ހުސްޖާގަ ފުރާނެ ގޮތެއް އައިވިން އަކަށް ނޭނގުނެވެ. އެފަދަ ކޮންމެ ވަޤުތަކު އޭނާގެ ހިތް ޒޯޔާއަށް އެދި ރޮއެ ގިސްލަމުން ދެއެވެ. އެ ލޯބިވެތި އަދާތަކާއި ފިރުމުންތަކަށް އެހިތް ފެންބޮވައިގަނެއެވެ. އިޚްތިޔާރަކާ ނުލާވެސް ޖޫން އާއި ޒޯޔާގެ ކިބައިގައި ހުރި ތަފާތުތަށް އަޅާކިޔާލެވެއެވެ. ޒޯޔާ އައިވިންގެ ހުރިހާ ކަމެއް ކޮށްދިނީ ނުހަނު ފުރިހަމައަށެވެ. ކަމެއް ކުރަން ނުބުނަނީސް ހުންނަނީ އެކަމެއް ފުރިހަމައަށް ކޮށް ނިންމާފައެވެ. ޒޯޔާގެ އެ ލަދުރަކިކަމާއި މަޑުމައިތިރިކަން އައިވިން އަށް ނުހަނު ކަމުދެއެވެ. އެއާ ޚިލާފަށް ޖޫން އަކީ އެހުރިހާ ކަމެއްގެ އިދިކޮޅެވެ. ކައިވެނީގެ ހަމައެކަނި ބޭނުމަކީ ދެމީހުންގެ ދެމެދުގައި އޮންނަ ހަށިގަނޑުގެ ގުޅުންކަމުގައި ޖޫންއަށް ހީވާފަދައެވެ. ޒޯޔާ ހަނދާން ނައްތާލަން ކުރާ ހުރިހާ މަސައްކަތެއް ފެނަށްވެގެން ދަނީ އެހެންވެއެވެ. އޭނާގެ ހިތްބޭނުންވަނީ ޒޯޔާކަން ރޭގަނޑާއި ދުވާލު ވަކިވާހެން ސާފެވެ. އެހެނަސް ޒޯޔާ އޭނާ ބޭނުން ނުވާކަން ސާފު ކޮށްދީފިއެވެ. އޭނާގެ ފަރާތުން ޒޯޔާއަށް އުފަލެއް ނުލިބުންކަންވެސް ސާފުކޮށްދީފިއެވެ. އެޚިޔާލުތަކާއެކު އައިވިންގެ ހިތުގައި އަޅަމުން ދިޔަ ވޭން އިތުރުވެގެން ދިޔައެވެ.\nMaasha Allah .. Mi baives v reethi … Avaha aivin aa zoya ekee ulhen beynunnnn … Please avaha dhemeehun gulhuvaa … Aivin abadhu dheravefa hunnaathee imkko ves v dheravey … Btw curiously waiting for next part 👍💕💕\nThank u so much imkko. V ufaavejje mi bai ves kamudhiyaeema.. Ya its sad dhw :(( let’s hope they get back together soon. In sha Allh next part avas kohdheveythoa masahkaih kuraanan. Stay safe😊❤\nDear readers.. im really sorry for not being able to reply to comments from previous parts. Just wanted to Thank u everyone who commented. Thank u for the support. Love you all😊❤❤\nHow are u 😍☺☺❤❤\nMi part VX as usual vrh sali ❤❤\nMasha Allah🌹🌹❤❤❤ Hama speechless🌹🌹\nFainallzymihaaru ingihje veegoi 😊😁❤❤. Ale ril vrh dera vey Alvin ah vee gothun 🥺🥺🥺❤❤\nSis❤❤ vrh avaha aivin as zoya guluvaachey waiting for that day 😊😊😊❤❤😍😍🥰🥰😘🌹🌹🌹❤❤❤❤❤😊😊😊\nNext part ah 🌹🌹waiting 😊😊❤❤🌹🌹\nLove u ❤sisoo❤❤❤🌹🌹\nStay safe ❤❤and❤❤ take good care ❤🌹\nHi Ril..v gina dhuvas fahun dhw mi dhimaavy. Al’hamdhulillah.. im great.. how r u?? Thank u so much. V ufaavejje mi part ves kamudhiyaeema.. yes.. mihaaru hurihaa kiyuntherinnah ves veegoih ingeyne kamah wonder ves mibalany. I knw.. it’s sad dhw☹ Let’s hope they get back soon. Next part avahah up kohlan masahkaih kuraanan.. lymm dear. U toobsafe n tvgc😊❤\nYhh sisoo vrh Gina duvas fahun dhw😊♥♥♥♥♥♥\nAslu Ril vxx studies gaa busy vaathy I can’t cmnt🥺🥺🥺 ekamku Hama stry kiyan . ISA konme part akah cmnt kureveythoo dhn♥♥ ♥♥balaana ingey sisoo♥♥♥♥\nGreat to know that u are fine♥♥. ♥♥♥♥♥♥Alhamdhulihlaahi Ril vxx Hama baraabaru 😊♥♥♥♥♥♥\nAlhe so sad aivin ah family in force kuree dhw marry kuran ,🌹🌹 fazla haadha goaheyy😡 aivin nd zoya dhimaavaan beynumee 🌹🌹🌹the stry is stunning nd the author is really talented. Aslu mi kahala long stry eh liyeveyne vrh patient hardworking author akah🌹🌹🌹 as an author i know stry writing isareally time consumming activity 🌹🌹🌹and commments inspire the authors🌹🌹 so could you please comment on my stys🌹🌹🌹 it will beareally good help for me 🌹🌹🌹nd waiting for next episodes 🌹🌹🌹 stay safe 🌹🌹\nThank u so so much redlailacrose for the sweet words.. yes absolutely! As for me too i didn’t know how hard it actually is until i started to write stories.. it indeed is really time consuming and need lot’s of dedication and patience.. and there comes some days that u dnt feel like writing at all. *sigh* but tbh comments like this keeps me going. And it’s really true that comments from the readers motivates us.. I sure will In sha Allah comment to ur stories.. know that u will always have my full support.. thank u again for the sweet words and im really happy u liked this part too. Stay safe😊❤\nUr really welcome 🌹 wonder🌹🌹🌹 i usually comment to stories in which tha author replies kindly🌹🌹🌹🌹 so im really happy that my comment motivated u🌹🌹🌹 we writers should surport each other nd help each other to keep going on🌹🌹 remember this 🌹🌹 ill always help u if u need my help in writing 🌹🌹🌹nd ill surely point out if i find out any thing to improve while reading🌹🌹🌹once thanks for your support\nOhh myyyy godddd wonderrrrrrr🤣🤣🤣😍😍😍😍😜😜😜😝😝😝😝😝😭😭😭😭😭🤣🤣🤣😂😂😂😂😀😀😀😉😉😉😘😘😘😘😘😘I don’t know what to sayyyyy…. Mi esfiya AH login vaan jehunu fahun nuvx vannan esfiya akah…. Vaahaka ehvx nukiyan… But look at this 😍😍😍😍😍just look at my face…. I’M laughing crying singing and And…. Magey Aivin aa zoaya ah v gotheh vx neyngunu esfiya ah nuvannaathy…. Eyyru login vegen comment kuran jehuniima ai rulhiiga vaahaka vx nukiyan.. Sooooooo sorry my Dhoonigandoooooooo😭😭😭😭😭😩😩😩😩😘😘😘😘😘😘🤧🤧🤧🤧🤧missed u soooooooooooooooooo muchhhh dhoooniiiiii…. And v avahah miss vi epi thah kiyaalaanan ngey….. Na plsssss plsssss Reply to this cmmnt… I will be soooooooooooooooooo happpyyyyyy\nވާށޭ މަށާ އެކީ-24\nލޯބި August 26, 2014\nނޭނގޭހެ ހާދަ ލޯބިވޭ 12


Elections Commission Ge Naibu Rasees Akah Habeeb - Vaguthu\nއިލެކްޝަންސް ކޮމިޝަނުގެ ރައީސް އަހުމަދު ޝަރީފް އަދި އެ ކޮމިޝަންގެ ނައިބު ރައީސް ހަބީބު - ވަގުތު އިމޭޖެސް:\nއިލެކްޝަންސް ކޮމިޝަން (އީސީ) ގެ ނައިބު ރައީސްއަކަށް އެ ކޮމިޝަންގެ މެމްބަރު އިސްމާއިލް ހަބީބް އިންތިހާބުކޮށްފިއެވެ.\nއީސީގެ ނައިބު ރައީސް ކަމަށް ހަބީބް އިންތިހާބުކޮށްފައި ވަނީ އެ ކޮމިޝަނުން ބޭއްވި 623 ވަނަ ބައްދަލުވުމުގައި ނެގި ވޯޓުގައި ބައިވެރިވެވަޑައިގެންނެވި މެމްބަރުންގެ އިއްތިފާގުންނެވެ. މިއީ އީސީގެ މެމްބަރުންގެ މެދުގައި ނެގި ވޯޓެކެވެ.\nރާއްޖޭގެ އިންތިހާބާ ގުޅޭ ކަންކަން ބަލަހައްޓަމުން ގެންދާ އީސީގެ ނައިބު ރައީސްގެ މަގާމު ހުސްވީ އެ މަގާމު ފުރުއްވަމުން ގެންދެވި އަހުމަދު އަކްރަމް އިސްތިއުފާ ދެއްވުމާ ގުޅިގެންނެވެ. ހަބީބަކީ ކޮމިޝަންގައި އެންމެ ގިނަ ދުވަސްވީ މެމްބަރެވެ.\nއިލެކްޝަންސް ކޮމިޝަންގެ ގާނޫނުގެ ހަތް ވަނަ މާއްދާގައި ބުނެފައިވަނީ ކޮމިޝަނުގެ ރައީސަކާއި ނައިބު ރައީސަކު އައްޔަންކުރާނީ ކޮމިޝަނުގެ މެންބަރުން ކަމަށެވެ. ގާނޫނުގެ 11 ވަނަ މާއްދާގައި ބުނެފައިވަނީ ކޮމިޝަނުގެ ރައީސްކަމުގެ މަގާމު، ނުވަތަ ކޮމިޝަނުގެ ނާއިބު ރައީސްކަމުގެ މަގާމު، ނުވަތަ ކޮމިޝަނުގެ މަގާމެއް ހުސްވެއްޖެނަމަ، އެމަގާމެއް ހުސްވާތާ 60 ދުވަހުގެ ތެރޭގައި އެމަޤާމަށް މީހަކު އަލުން އިންތިޚާބުކުރަންވާނޭ ކަމަށެވެ.\nއިސީގައި މިހާރު ތިއްބަވާ މެމްބަރުންނަކީ ހަބީބްގެ އިތުރުން، އެ ކޮމިޝަންގެ ރައީސް އަހުމަދު ޝަރީފާއި ނައިބު ރައީސް އަމްޖަދު މުސްތަފާ އާއި މެމްބަރު އަލީ ނަޝާތެވެ.


ކޮރޯނާވައިރަސް އެއްފަހަރު ޖެހުމަށް ފަހު، ވައިރަސް ނުޖެހި ހުންނަނީ ހަމަސް ވަންދެން – Dhen.mv\nކޮރޯނާވައިރަސް އެއްފަހަރު ޖެހުމަށް ފަހު، ވައިރަސް ނުޖެހި ހުންނަނީ ހަމަސް ވަންދެން\nMay 23, 2020 - 1:45 pm\nމީހަކަށް ކޮރޯނާވައިރަސް ޖެހުމުން ހަށިގަނޑުގައި އުފެދޭ އެންޓިބޮޑީގެ އެހީގައި ދެން އެމީހަކަށް ވައިރަސް ނުޖެހި، ދިފާޢި ނިޒާމް ވަރުގަދަކޮށް ހުންނާނެކަން، ކޮވިޑް-19 ފެށުނު ހިސާބުންވެސް އެނގެއެވެ. ނަމަވެސް މިހެން ދިފާޢީ ނިޒާމް ވަރުގަދަކޮށް ހުންނަނީ ކިހާދުވަހެއް ވަންދެންކަން ކުރިން އޮތީ ބަހުސެއްގެ ތެރޭގައެވެ. މިހާރު ރިސާޗްކުރާ ފަރާތްތަކުން ވަނީ އެމުއްދަތަކީ6މަސް ކަމަށް، ރިސާޗްގެ އަލީގައި ހާމަ ކޮށްފައެވެ.\nރިސާޗް ކުރާ ބަޔަކު ވަނީ، ހަތަރު ވައްތަރެއްގެ ކޮރޯނާވައިރަސް، 35 އަހަރު ވަންދެން ދިރާސާ ކޮށްފައެވެ. 10 މީހުން ބޭނުން ކޮށްގެން ކުރި މިދިރާސާއިން ފާހަގަވީ އެއް ފަހަރު ވައިރަސް ޖެހުމަށްފަހު6މަސްވަންދެން ހަށިގަނޑުގައި ފުދޭވަރުގެ މިންވަރަކަށް އެންޓިބޮޑީ ހުންނަ ކަމާއި ނަމަވެސް6މަސް ފަހުން އެ އަދަދު މަޑުމަޑުން މަދުވާން ފަށާ ކަމަށެވެ. އަދި 12 މަސް ވުމަށްފަހު ވަރަށް ބޮޑުތަނުން އެންޓިބޮޑީ މަދުވާކަމަށް ފާހަގަ ވި ކަމަށް މި ދިރާސާގައި ހާމަކޮށްފައިވެއެވެ. ޔުނިވަރސިޓީ އޮފް އެމްސްޓެޑަމްގެ ރިސާޗްކުރާމީހުން 35 އަހަރު ވަންދެން މި ދިރާސާގައި ބޭނުންކޮށްފައި ވަނީ އަރިދަފުސް ރޯގާ ޖައްސާ ހަތަރު ވައްތަރެއްގެ ކޮރޯނާވައިރަސްއެވެ.\nއިނގެރޭސީން މިފަދަ ދިރާސާއެއް ކުރިއަށް ގެންގޮސްފައިވާއިރު ހެލްތު ސެކްރެޓަރީ މެޓް ހެނޮކް ހާމަ ކުރިގޮތުގައި އެގައުމުން ވަނީ 10 މިލިއަން އެންޓިބޮޑީ ޓެސްޓް ކިޓް ގަތުމުގެ އެއްބަސް ވުމެއްގައި ސޮއިކޮށްފައެވެ. އެންޓިބޮޑީ ޓެސްޓް ކުރުމުން ވަޒީފާތަކަށް ގިނަ ބަޔަކު ނިކުތުމަށް ހުއްދަދެވޭނެއެވެ. އަދި މިކަމުގެ ސަބަބުން ގައުމު އިގްތިޞާދު ހުޅުވާލެވި ކަންކަން ހަމަ މަގަށް އެޅެން ފަށާ، ރައްޔިތުން އާންމު ދިރިއުޅުމުގައި އުޅެން ފެށުމުގެ މަގުތަނަވަސް ވާނެއެވެ.\nއިނގިރޭސިވިލާތުގައި މިހާތަނަށް254,295 މީހަކަށް މިބަލި ޖެހި 36،393 މީހަކު ވަނީ މަރުވެފައެވެ. އަދި 1،559 މީހަކަށް މިހާރުވެސް ކްރިޓިކަލް ކެއަރގައި އަންނަނީ ފަރުވާ ދެމުންނެވެ.\nއެމްޑީޕީގެ ގައުމީ މަޖިލީހަށް ކުރިމަތިލުމުގެ ފުރުސަތު މި އަންނަ ހޮނިހިރު ދުވަހު ހުޅުވައިލަނީ


Covid fiyavalhuthah boduvarihama vefai!\nކޮވިޑް ފިޔަވަޅުތައް ބޮޑުވަރިހަމަ ވެފައި!\nކޮވިޑް-19 ބަލި ރާއްޖެއިން ފެނުނުތާ އަހަރު ދުވަސްވީއެވެ. އަދި މާލެއިން ކޮވިޑް ކޭހެއް ފެނުނުތާ އަހަރު ދުވަސްވާ ދެން އޮތީ ފަނަރަ ދުވަހެވެ. ކޮވިޑްގެ ބަލިމަޑުކަމުގައި ހޭދަކުރި މި މުއްދަތުގައި 23،800 ވުރެ ގިނަ މީހުންނަށް ބަލި ޖެހިއްޖެއެވެ. 66 މީހަކު ބަލީގައި މަރުވެއްޖެ އެވެ. ކޮވިޑާއެކު ހޭދަކުރަން ޖެހުނު މުއްދަތުގައި ރައްކާތެރިކަމަށްޓަކައި ވަރަށް ގިނަ ފިޔަވަޅުތައް އަޅަން ޖެހުނެވެ. އެއީ މިއިން ޒަމާނެއްގައިވެސް ރާއްޖޭގައި އަޅާފައިވާ ފިޔަވަޅެއް ނޫނެވެ.\nރައްކާތެރިވުމުގެ ގޮތުން ރާއްޖޭގެ ބޯޑަރުތައް ބަންދުކުރިއެވެ. އިގްތިސާދުގެ މައި އިންޖީނު ނިއްވާލާ ޓޫރިޒަމް މަސްތަކަކަށް މެދުކަނޑާލިއެވެ. މާލޭގައި ކާފިއު ހިންގާ ލޮކްޑައުން ކުރިއެވެ. ރަށްރަށަށް އަރާ ފޭބުން މަނާވި މަސްތަކެއް ދިޔައެވެ. މާސްކު އެޅުން މަޖުބޫރުކޮށް ހިދުމަތްދޭ އެތަށް ތަނެއް ބަންދު ކުރަން ޖެހުނެވެ. ވެހިކަލް ދުއްވުން މަނާ ވަގުތުތަކެއް ކަނޑައެޅިއެވެ.\nކޮންމެ ފިޔަވަޅަކީވެސް ކޮވިޑް ފެތުރޭ މިންވަރު ދަށްކުރުމަށް ރައްކާތެރިކަމަށްޓަކައި އެޅި ފިޔަވަޅުތަކެވެ. އެ ފިޔަވަޅުތަކުގެ ނަތީޖާވެސް ފެނުނެވެ. ކޮވިޑްގެ އެންމެ ނުރައްކާތެރި ހާލަތަށް ނުގޮސް ސަލާމަތްވެވުނީ ފިޔަވަޅުތަކުގެ ސަބަބުން ކަމަށް ސިއްހީ ތަޖުރިބާކާރުން ދެކެވަޑައިގަންނަވައެވެ.\nފިޔަވަޅުތަކާއެކުވެސް ދިވެހިން ކޮވިޑްގެ ނުރައްކާތެރި ތިން ހާލަތަކާއި ކުރިމަތިލާން ޖެހުނެވެ. މިހާރު މި ތިބީ ކޮވިޑްގެ ތިންވަނަ ރާޅުގެ ތެރޭގައެވެ. އެންމެ ހާލަތު ގޯސްވީ ހުސްވި ފެބްރުއަރީގައެވެ. އެމަހުގެ ކޮންމެ ދުވަހަކީވެސް ރެކޯޑް އަދަދަކަށް މީހުން ބައްޔަށް ޕޮޒިޓިވްވި ދުވަހެވެ. ބަލީގައި 10 މީހަކު މަރުވިއެވެ. އަދި އެތަށް ބަޔަކު ހާލު ސީރިއަސްވެ ފަރުވާދޭން ޖެހުނެވެ. މާޗް ފެށި މިއަދު މަސް ނިމޭއިރު އަދިވެސް ހާލަތު މާބޮޑަށް ބަދަލެއް ނުވެއެވެ. ޕޮޒިޓިވް ކޭސްތަކުގެ އަދަދު 100 އިން ދަށަށް ނުދެއެވެ. 150 މަތީގައި ކޭސްތައް ހުންނަ ދުވަސް ގިނައެވެ.\nނަމަވެސް އެއް ކަމެއް ބަދަލުވެއްޖެ އެވެ. އެއީ ބަލިމަޑުކަމާމެދު ދެކޭ ގޮތް ބަދަލުވުމެވެ. ރައްކާތެރިކަމަށްޓަކައި އަޅާފައިވާ ފިޔަވަޅުތަކަށް ބޯލެނބުން ކުޑަވުމެވެ. މިފަހަރު ހަމައެކަނި އާންމުންގެ ފަރާތަކުން އެކަންޏެއް ނޫނެވެ. ތަންފީޒީ އިދާރާތަކުންވެސް ފިޔަވަޅުތައް ތަންފީޒު ކުރަން ކުރާ މަސައްކަތް ކުޑައެވެ.\nކޮވިޑްގެ ހާލަތު ގޯސްވާ ކޮންމެ ފަހަރަކު ސިއްހީ އޮފިޝަލުން ގިނަ ވަގުތު ހޭދަކުރަނީ އާންމުން ހޭލުންތެރި ކުރުވުމަށެވެ. ޓީވީ، ރޭޑިއޯ ޕްރަގްރާމްތައް މެދުވެރިކޮށް ހޭލުންތެރިކުރުވުމުގެ މައުލޫމާތު ގެނެސްދެއެވެ. ކޮންމެ ދުވަހަކު ނޫސްވެރިންގެ ބައްދަލްވުންތައް ބާއްވަވާ ހާލަތު ކިޔައިދެއެވެ. ބުނެދެއެވެ. ސަމާލުކަން ދޭންވީ ކަންކަމާއި ރައްކާތެރިވާންވީ ކަންކަން ސާފުކޮށްދެއެވެ. ފިޔަވަޅުތަކުގައި ހިފަން އާދޭހާއެކު އިރުޝާދު ދެއެވެ.\nނަމަވެސް އެކަން މިއަދު ބަދަލުވެއްޖެ އެވެ. ހަފްތާގެ ހަތް ދުވަހުގެ ނޫސްވެރިންގެ ބައްދަލްވުން ހަފްތާއަކު އެއް ބައްދަލްވުމަށް ބަދަލުވެއްޖެ އެވެ. ހޭލުންތެރިކަމަށްޓަކައި ކުރީން ކުރަމުން އައި މަސައްކަތްތަކުގެ ބައިކުޅަބައިވެސް މިހާރު ނުފެނެއެވެ.\nކޮވިޑް ކޭސްތައް 100 އިން ދަށްނުވަނީސް ފިޔަވަޅުތަކަށް ލުއިދެވެން ނެތް ކަމަށް ވަކާލާތު ކުރަމުން އައިސް ކުއްލިއަކަށް ފިޔަވަޅުތަކަށް ލުއިތައްވެސް ދީފިއެވެ. ވެހިކަލް މަނާ ވަގުތު އުވާލައިފި އެވެ. ހިދުމަތް ދެވޭ ވަގުތު އިތުރުކޮށްފި އެވެ. ކާފިއު ގަޑިއެއް ކަނޑައަޅާފައި އޮތް ނަމަވެސް އެއީ ހަމަ އެހެން ވަގުތެކޭ އެއްފަދަ ވަގުތަކަށް ވެއްޖެ އެވެ. ކުރީން މާލެ ޕެޓްރޯލް ކޮށް ބަލަހައްޓަމުންދިޔަ މިންވަރު ޔަގީނުންވެސް ދަށެވެ. ކާފިއު ގަޑީގައި ބޭރުގައި އުޅުނު ނަމަވެސް ފިޔަވަޅެއް ނާޅައެވެ. އެތަށް ބަޔަކު މާސްކު ނާޅާ މަގުމަތީ އުޅެއެވެ. އެކަންކަމަށްވެސް މިހާރު ފިޔަވަޅު އަޅާތަނެއް ނުފެއެވެ.\nސުކޫލުތަކުގެ ކިޔެވުން އަންނަ އާދިއްތަ ދުވަހު ފެށުމަށް ވަނީ ނިންމާފައެވެ. އާދިއްތައިން ފެށިގެން އެލްކޭޖީއިން މަތީ ގުރޭޑްތަކުގެ ކިޔެވުން އޮންނާނީ ސުކޫލަށް ހާޒިރު ވެގެންނެވެ. މިހެން ގޮސް ކިތަންމެ ކަމަކަށް މިހާރު ލުއިތައް ދީފިއެވެ.\nނަމަވެސް ޕޮޒިޓިވް ކޭސްތަކުގެ އަދަދު ދަށެއް ނޫނެވެ. އަދި މިއީ އަތޮޅުތެރޭގައި އެންމެ ޕޮޒިޓިވް ކޭސްތައް ގިނަ ދުވަސްވަރެވެ. 52 ރަށެއްގައި 500 ވުރެ ގިނަ އެކްޓިވް ކޭސް އެބަހުއްޓެވެ. ބައެއް ރަށްރަށުގައި 100 އާ ގާތް ކުރާ އަދަދަށް މީހުން ޕޮޒިޓިވްވެފައިވެއެވެ. ކ. ހުރާގައި 95 މީހަކު، ފެލިވަރުގައި 75 މީހަކު، ނައިފަރުގައި 56 މީހަކު ޕޮޒިޓިވްވެފައިވެއެވެ.\nބައެއް ރަށްރަށުގައި ބަލި އޮތް މިންވަރު އޮތީ ވަޒަން ނުކުރެވިއެވެ. އެތަށް ސަތޭކަ ސާމްޕަލެއް ނަގާ ނަތީޖާ ނުލިބި އެބަހުއްޓެވެ. ބައެއް ރަށްރަށުން ފޮނުވި ސާމްޕަލްތަކުގެ ނަތީޖާ ނުލިބި ފަސް ދުވަސް ފާއިތުވެއްޖެ އެވެ. ރެއަކާއި ދުވާލުން 5،000 ސާމްޕަލްގެ ނަތީޖާ ހޯދުމުގެ ގާބިލްކަން ރާއްޖޭގައި ހުރިއިރު ނަތީޖާ ނުލިބި ފަސް ދުވަސް ހޭދަވުން އެއީ ރަށްތަކަށް ބަލި ފެތުރެން އޮތް ވަރަށް ފުޅާ ފުރުސަތެކެވެ.\nމާޗް މަސް ފެނުނުއިރު ރާއްޖޭގެ ޕޮޒިޓިވް ނަންބަރަކީ 19،793 އެވެ. ނަމަވެސް މަސް އިއްޔެގެ ނިޔަލަށް އެ އަދަދު ވަނީ 23،838 އަށް އަރާފައެވެ. މާނައަކީ މި މަހު 4،045 މީހަކަށް ކޮވިޑް ޖެހިފައިވުމެއެވެ. އަދި މި މަހު ހަތަރު މީހަކު މި ބަލީގައި މަރުވެފައިވެއެވެ. އެހެންވީމަ ނަންބަރަކަށް ބަދަލެއް ނާދެއެވެ. ބަދަލު އައީ ފިޔަވަޅުތަކަށެވެ. އަދި ފިޔަވަޅުތަކަށް އިޖާބަދޭ މިންވަރަށެވެ.\nސުވާލަކީ އެހެންވީ ކީއްވެ ހެއްޔެވެ. ފިޔަވަޅުތަކާއި ގުޅިގެން ސިޔާސީ ބޭފުޅުންގެ ބޮޑެތި ފާޑުކިޔުންތަކެއް އެޗްޕީއޭ އާއި ޓެގް ޓީމުގެ އިސްވެރިންނަށް އަމާޒުވިއެވެ. ފިޔަވަޅުތަކަށް ލުއި ދޭން ޖެހޭ ކަމަށް ތަކުރާރުކޮށް ގެންދެވީ ވިދާޅުވަމުންނެވެ. އެޗްޕީއޭގެ އިސްވެރިން ރައްޔިތުންގެ މަޖިލީހަށް ހާޒިރުކޮށް ފިޔަވަޅުތަކަށް ލުއިދޭން ޖެހޭނެ ކަމަށް މެންބަރުން ވިދާޅުވިއެވެ. ލުއި ނުދޭން "ގަދަ" ދައްކަނީ ކީއްވެގެންތޯ ތަކުރާރުކޮށް ސުވާލު ކުރެއްވިއެވެ.\nއަދި އެންމެ ފަހުން ޓެގް ޓީމުގެ މެންބަރުންނަށް ބޮޑެތި ތުހުމަތުތައް އަމާޒު ކުރެއްވިއެވެ. ކޮވިޑް ފިޔަވަޅުތައް ދަމަހައްޓަނީ "ނާޖައިޒު" މަންފާ ހޯދަން ކަމަށް ތުހުމަތުކޮށް އެތަށް މިލިއަނަކުން ފައިސާ ހޯދާފައިވާ ކަމަށް ތުހުމަތު ކުރެއްވިއެވެ. ޓެގް ޓީމުގެ ބައެއް ބޭފުޅުންގެ ނަން ވިދާޅުވެވެސް ތުހުމަތު އަމާޒު ކުރެއްވިއެވެ.\nމި ހުރިހާ ކަަމަކާ ހުރެ ގައުމީ ހިދުމަތުގައި ތިއްބެވި ސިއްހީ ހިދުމަތްތެރިން "މާޔޫސް" ވީ ހެއްޔެވެ. ކޮންމެވެސް ކަމެއް ވެއްޖެ އެވެ. މިއަދު ކޮވިޑް ފިޔަވަޅުތައް ބޮޑުވަރިހައަށް ގޮސްފައިވަނީ ހޭލުންތެރި ކުރުވަން ފެށި މަަސައްކަތުގެ ގިޔަރު ދަށްވީމައެވެ. ފިޔަވަޅުތައް ތަންފީޒު ކުރަން އިދާރާތަކުން ކުރަމުންދިޔަ ބުރަ އަދި ބޮޑު މަަސައްކަތް މަޑުޖެހުނީމައެވެ. މިހެން ވެއްޖެނަމަ ކޮވިޑްގެ ހަތަރުވަނަަ ރާޅެއް ނައިސް ސަލާމަތްވެވިދާނެ ހެއްޔެވެ. ކޮވިޑް ވެކްސިން ޕްރަގްރާމް ކާމިޔާބު ކަމާއެކު ހިންގި ނަމަަވެސް އާބާދީގެ ބޮޑު ބަޔަކަށް ވެކްސިންގެ ދެ ޑޯޒް ފުރިހަމަ ކުރެވޭނެ އަދިވެސް މަސްތަކެއް ފަހުންނެވެ. އެހެންވީމަ މިއީ އަދި ފިޔަވަޅުތައް މުޅީން ދޫކޮށްލަންވީ ވަގުތެއް ނޫނެވެ.\nއެޗްޕީއޭ މިނިސްޓްރީ އޮފް ހެލްތު ކޮރޯނާ ވައިރަސް + ކޮވިޑް-19 މައިމޫނާ އަބޫބަކުރު އަހުމަދު ނަސީމް


ރައީސް ޔާމީން ބުރާސްފަތިދުވަހު ހައްޖަށް ވަޑައިގަންނަވަނީ\nރައީސް އަބްދުﷲ ޔާމީންގެ ދެކަނބަލުން އަންނަ ބުރާސްފަތި ދުވަހު ހައްޖުގެ އަޅުކަމަށް ފުރާވަޑައިގަންނަވާ ގޮތަށް ހަމަޖައްސައިފި އެވެ.\nގަތަރުގެ ހައްޖުވެރިންނަށް ސައުދީ ބޯޑަރު ހުޅުވާލަނީ\nރިޔާޒް (އޮގަސްޓް 17) - ގަތަރުން މި އަހަރު ހައްޖަށް ދާން ބޭނުންވާ މީހުންނަށް ސައުދީގެ ސަލްވާ ބޯޑަރު ހުޅުވާލާނެ ކަމަށް ރިޔާޒުން ބުނެފި އެވެ.\nމައްކާ އަށް ވަންނަން އުޅުނު 95000 މީހުން ފޮނުވާލައިފި\nމައްކާ (އޮގަސްޓް 15) - ހައްޖު ހުއްދަ ނެތި މައްކާ އަށް ވަންނަން އުޅުނު 95،400 މީހުން ހިފަހައްޓާ އަނބުރާ ފޮނުވާލާފައިވާ ކަމަށް ހައްޖު ސެކިއުރިޓީގެ ކޮމާންޑަރު ޖެނެރަލް ޚާލިދު އަލް ހަރުބީ ވިދާޅުވެއްޖެ އެވެ.\nހައްޖުވެރިންނަށް ފަސޭހަ ކުރުމަށް 138000 މީހުން\nމައްކާ (އޮގަސްޓް 14) - މި އަހަރުގެ ހައްޖުގެ އަޅުކަމުގައި ބައިވެރިވާނެ ކަމަށް ބެލެވޭ ދެ މިލިއަން މީހުންނަށް އެހީތެރިވުމުގެ ގޮތުން 138،000 މީހުން ހަރަކާތްތެރިވާނެ ކަމަށް އޮފިޝަލުން ބުނެފި އެވެ.\nAugust 13, 2017 12\nކަނޑު މަގުން ހައްޖަށްދާ ފުރަތަމަ ގްރޫޕް ޖިއްދާ އަށް\nޖިއްދާ (އޮގަސްޓް 13) - އެއްގަމާއި ވައިގެ މަގުން އެތައް ބަޔަކު ހައްޖަށް މައްކާ އަށް ގޮސްފައިވާ އިރު ކަނޑުމަގުން މި އަހަރު ހައްޖަށްދާ ފުރަތަމަ ގްރޫޕް އިއްޔެ ޖިއްދާ އަށް ހިނގައްޖެ އެވެ.\nކޮންމެ އަހަރެއްގެ މި ދުވަސްވަރު ދިވެހިންނަށް ވަރަށް ހާއްސަ އެވެ. ހައްޖުގެ މާތް އަޅުކަމަށް ގިނަ ދިވެހިންތަކެއް އާއިލާ އާއި ރައްޓެހިން ދޫކޮށް އެތައް ހާސް މޭލެއް ދުރަށް، ސައުދީ...\nއިސްލާމް ދީނުގެ ހުރިހާ އަޅުކަމަކުން ވެސް ހާސިލު ކުރަން ޖެހޭ އެންމެ ފަހުގެ އަމާޒަކީ ތަގުވާވެރިކަން އިތުރު ކުރުމެވެ. މިގޮތުން ހައްޖުގެ އަޅުކަމުގެ ތެރެއިން މިކަން ހާސިލު ކުރާނީ...\nރިޔާޒް (އޮގަސްޓް 8) - ފަލަސްތީނު މީހުންގެ ތެރޭން ޝަހީދުވެ ދިޔަ މީހުންގެ 1،000 އާއިލާއަކަށް ސައުދީ ރަސްގެފާން ސަލްމާންގެ ޚަރަދުގައި ހައްޖުގެ އަޅުކަން އަދާކުރުމުގެ ފުރުސަތު މި އަހަރު...\nހައްޖު ސިޔާސީ ކަމަކަށް ހަދަން ފުރުސަތެއް ނެތް: ސައުދީ\nމައްކާ (އޮގަސްޓް 7) - ހައްޖު އަޅުކަން ސިޔާސީ ކަމަކަށް ހަދަން އުޅުނު ނަމަވެސް އެކަމަށް ފުރުސަތު ނުދޭނެ ކަމަށް ސައުދީ ސެންޓްރަލް ހައްޖު ކޮމިޓީގެ ޗެއާމަން އަދި މައްކާގެ އަމީރު ޕްރިންސް...\nގެފުޅަކީ އެންމެންގެ ތަނަކަށް ހަދަން އުޅުމަކީ ހަނގުރާމައެއް\nމަނާމާ (ޖުލައި 31) - މައްކާ އާއި މަދީނާގެ މާތްވެގެންވާ ތަންތަނަކީ ބައިނަލްއަގުވާމީ ތަންތަނަށް ހަދަން ގަތަރުން މަސައްކަތް ކުރުމަކީ ހަނގުރާމަ އިއުލާން ކުރުން ފަދަ ކަމެއް ކަމަށް ސައުދީ އަރަބިއާގެ ޚާރިޖީ ވަޒީރު އާދިލް އަލް ޖުބައިރު ވިދާޅުވެއްޖެ އެވެ.\nސައޫދީ އަރަބިއާ އިން ވިސާ ފީ އަށް ގެނައި ބަދަލަށް އަމަލުކުރަން ފަށާފައިވާތީ، ރާއްޖެ އިން ވެސް މި އަހަރު އަލަށް ދާ މީހުން ފިޔަވައި އެންމެންގެ އަތުން ވިސާ ފީގެ ގޮތުގައި 8،000ރ. ނަގާނެ...\nސައުދީން ދަނީ ހައްޖު ސިޔާސީ ކަމަކަށް ހަދަމުން: ގަތަރު\nދޯހާ (ޖުލައި 30) - ހައްޖުގެ އަޅުކަން ވެސް ސައުދީން ގެންދަނީ ސިޔާސީ ކަމަކަށް ހަދަމުން ކަމަށް ގަތަރުން ތުހުމަތުކޮށްފި އެވެ.\nމެލޭޝިއާގެ 4،000 ކުދިން "ހައްޖުކޮށްފި"\nކުއާލަ ލަމްޕޫރު (ޖުލައި 24) - ހައްޖުގެ އަޅުކަން އަދާކުރާނެ ގޮތް ދަސްކޮށް ދިނުމުގެ ގޮތުން އުމުރުން ހަ އަހަރުގެ 4،000 ކުދިން މެލޭޝިއާގައި މިއަދު "ހައްޖުކޮށްފި" އެވެ.\nގަތަރު މީހުން ހައްޖަށް ދިއުމުގައި ހުރަހެއް ނެތް\nރިޔާޒް (ޖުލައި 22) - ގަތަރާ ސިޔާސީ ގުޅުން ކަނޑާލާފައިވީ ނަމަވެސް އެ ގައުމުން މި އަހަރު ހައްޖުގެ އަޅުކަން އަދާކުރަން ބޭނުންވާ މީހުންނަށް އެއްވެސް ހުރަހެއް ނެތް ކަމަށް ސައުދީ އަރަބިއާ އިން ބުނެފި އެވެ.\nމި އަހަރު ހައްޖަށް މީހުން ގެންދާނެ ކުންފުނިތައް އިސްލާމިކް މިނިސްޓްރީން ކަނޑައެޅި ގޮތާ ބެހޭ ގޮތުން އެކްރޯ ކުންފުނިން ކުރިން ހުށަހެޅި މައްސަލަ އަނބުރާ ގެނެސް، އެ މައްސަލަ އަލުން...\nހައްޖުގެ މާތް އަޅުކަމާ ގުޅޭ ކަންކަމުގައި މިފަހަރު ވެސް މަކަރާއި ހީލަތެވެ؛ މިއީ ނިމުމެއް އޮތް ކަމެއް ނޫނެވެ. މިފަހަރު ކުރިމަތިވި މައްސަލަ ވަކިން ބޮޑެވެ. ކުރިން ފެންމަތިވަނީ...\nހައްޖު ކުންފުނިތަކުގެ ޕްރޮޕޯޒަލްތައް އަލުން އިވެލުއޭޓް ކުރަން އެންޓި ކޮރަޕްޝަން ކޮމިޝަން (އޭސީސީ) އިން އަންގާފައިވަނިކޮށް، އެއާ ހިލާފަށް އިސްލާމިކް މިނިސްޓްރީން އަމަލު ކުރި ކަމަށް...


Barulamaanee petition ga soi nukuran idhikolhun govaalaifi\nބަރުލަމާނީ ޕެޓިޝަންގައި ސޮއިނުކުރަން އިދިކޮޅުން ގޮވާލައިފި\nއިދިކޮޅު ކޯލިޝަންނާއި ވަގުތީގޮތުން ހަވާލުވެ ހުންނެވި އަބްދުއްރަހީމް އަބްދުﷲ (އަދުރޭ): އިދިކޮޅުން އެދެނީ ބަރުލަމާނީ ޕެޓިޝަންގައި އެ ކޯލިޝަންގެ އެއްވެސް މެމްބަރަކު ސޮއި ނުކުރުމަށް\nއެމްޑީޕީން އެދޭ ގޮތަށް ގާނޫނު އަސާސީއަށް ބަދަލު ގެނެސް ބަރުލަމާނީ ނިޒާމަކަށް ރާއްޖޭގެ ވެރިކަމުގެ ނިޒާމު ފުރޮޅާލަން ބާރު އެޅުމުގެ ގޮތުން އެ ޕާޓީގެ ތެރެއިން ތައްޔާރު ކުރަން ފަށާފައިވާ ޕެޓިޝަންގައި އިދިކޮޅު ޕީޕީއެމް ޕީއެންސީގެ އެއްވެސް މެމްބަރަކު ސޮއި ނުކުރަން އެ ކޯލިޝަނުން ގޮވާލައިފި އެވެ.\nބަރުލަމާނީ ޕެޓިޝަނާއި ގުޅުވައި، ޕީޕީއެމާއި ކޮންގްރެސް ޕާޓީ (ޕީއެންސީ) ގެ ކޯލިޝަން ހިންގަން ވަގުތީ ގޮތުން ހަވާލުވެ ހުންނެވި އަބްދުއްރަހީމް އަބްދުﷲ (އަދުރޭ) ވިދާޅުވީ ބަރުލަމާނީ ނިޒާމަށް އިދިކޮޅުގެ ތާއީތެއް ނެތް ކަމަށެވެ. އަދި އެއީ ކުރިން ވެސް، މިހާރު ވެސް އެ ކޯލިޝަނުން ދެކޭ ގޮތް ކަމަށެވެ. އިދިކޮޅުން އަބަދު ވެސް ތާއީދު ކުރަނީ ރިޔާސީ ނިޒާމަތް ކަމަށް ވެސް ވިދާޅުވި އެވެ.\nއެ ޕެޓިޝަންގައި އިދިކޮޅުގެ އާންމު މެމްބަރުން ސޮއި ކުރުމާ މެދުގައި ދެކެވަޑައިގަންނަވަނީ ކިހިނެތްތޯ ކުރި ސުވާލައް ޖަވާބު ދެއްވަމުން އަދުރޭ ވިދާޅުވީ އެ ކޯލިޝަންގެވެސް އަދި އިދިކޮޅު ލީޑަރު، ރައީސް އަބްދުﷲ ޔާމީންގެ އެދިވަޑައިގަތުމަކީ އެ ޕެޓިޝަންގައި އެއްވެސް މެމްބަރަކު ސޮއި ނުކުރުމެވެ. އޭނާ ވިދާޅުވީ ރައްޔިތުން އެދެނީ ރިޔާސީ ނިޒާމުކަށް ކަން ކުރިން ސާބިތުކޮށްދީފައިވާ ކަމަށާއި ރައްޔިތުންގެ ނިންމުމަށް އިހްތިރާމް ކުރަން ޖެހޭނެ ކަމަށެވެ.\nސަރުކާރު ހިންގާ މައި ޕާޓީ، އެމްޑީޕީގެ ތެރެއިން ބަރުލަމާނީ ޕެޓިޝަނެއް ހަދާއި އެ ހިންގާއިރު އެއާ ދެކޮޅަށް ޕެޓިޝަނެއް ހެދުމުގެ ވިސްނުން ނުގެންގުޅުއްވާ ކަމަށް ވެސް އަދުރޭ ވިދާޅުވި އެވެ.\nއެމްޑީޕީގެ ބަރުލަމާނީ ޕެޓިޝަނާއި ގުޅޭގޮތުން ސަރުކާރުގެ ބަހެއް ލިބޭގޮތް ވަނީ ނުވެފަ އެވެ. ރައީސް އޮފީހުގެ ތަރުޖަމާނު މަބްރޫކް އަޒީޒް ވިދާޅުވީ ރައީސް ސޯލިހު ކުރިން ވިދާޅުވާ ގޮތަށް ސަރުކާރުގެ ފޯކަސް ހުރީ ވައުދުތައް ފުއްދަން ކަމަށެވެ.\nޕީޕީއެމް ރައީސް އަބްދުﷲ ޔާމީން އެމްޑީޕީ + ރައީސް މުހައްމަދު ނަޝީދު ރައީސް އިބްރާހިމް މުހައްމަދު ސޯލިހު ޕީޕަލްސް ނޭޝަނަލް ކޮންގްރެސް - ޕީއެންސީ ބަރުލަމާނީ ނިޒާމް ޕޮލިޓިކްސް އިދިކޮޅު ފަރާތްތައް


Male sarahadhdugai tharaaveeh namaadhu kuraanee gaidhurukoh\nމާލޭ ސަރަޙައްދުގައި ތަރާވީޚް ނަމާދު ކުރާނީ ގައިދުރުކޮށް\nމި ފެށޭ ރަމަޞާންމަހު މާލޭގެ މިސްކިތްތަކުގައި ތަރާވީހު ނަމާދު ކުރުން އޮންނާނެ ކަމަށާއި، ނަމާދު ކުރާނީ ގައިދުރުކޮށް ކަމުގައި އިސްލާމިކް މިނިސްޓްރީން ހާމަކޮށްފިއެވެ.\nއިސްލާމިކް މިނިސްޓްރީން ކުރި ޓްވީޓެއްގައި ބުނެފައިވަނީ މާލެ ސަރަހައްދުގައި މި ރަމަޞާން މަހު ތަރާވީހު ނަމާދު ކުރަން ހަމަޖެހިފައިވަނީ ގައިދުރުކޮށް ކަމުގައެވެ. މާލެ ސަރަހައްދުގައި ކޯވިޑް-19ގެނުރައްކާބޮޑު ވެފައިވާއިރު، ރޯދަމަަހަށް ވަނީ 19 ދުވަހަށް ވެފައެވެ. ކޯވިޑް-19 އާއި ގުޅިގެން މިދިޔަ އަހަރު ރޯދަމަހު މާލެ ސަރަހައްދުގައި ޖަމާއަތުގައިވެސް ނަމާދު ކުރެވިފައި ނުވެއެވެ. މާލެ ސަރަހައްދު އޮތީ އެދުވަސްވަރު ލޮކްޑައުންގައެވެ.\nމި ރަމަޟާންމަހު މާލޭގައި ގައިދުރު ކަމާއި އެކު ތަރާވީޙް ނަމާދުކުރުން އޮންނާނެ#MVIaffairs #Ramadan1442\n— Ministry of Islamic Affairs (@MVIaffairs) March 21, 2021\nމިނިސްޓްރީން ބުނެފައިވަނީ މިހާރުގެ ހާލަތަށް ބަލާ މިހާރުވެސް މިސްކިތްތަކުގައި ޖަމާއަތުގައި ގައިދުރުކަމާއެކު ނަމާދުކުރަމުން އަންނަ އުޞޫލާ އެއްގޮތަށް ތަރާވީސް ނަމާދު މިފަހަރު ކުރާނެކަމަށެވެ. އަދި ރަށްރަށުގައި މިހާރުވެސް މިސްކިތްތަކުގައި ޖަމާއަތުގައި ނަމާދުކުރާ އުޞޫލުން ތަރާވީޚް ނަމާދު ކުރެވޭނެކަމަށެވެ.\nމި އަހަރުގެ ރޯދަ މަސް އަންނަ އޭޕްރީލް މަހުގެ 13 ވަނަ ދުވަހު ފެށޭއިރު މި ދުވަސްވަރަކީ ވެސް ކޮވިޑްގެ ހާލަތު ގޯސް ދުވަސްވަރެކެވެ. ގައިދުރުކޮށް ޖަމާއަތުގައި ނަމާދު ކުރުމުގެ ހުއްދަ ދީފައި އޮތް ނަމަވެސް ހާލަތު ގޯސްވެއްޖެނަމަ ޖަމާއަތް ހުއްޓާލަން ޖެހިދާނެ ކަމުގެ ބިރު އެބައޮތެވެ. އިލްމުވެރިންގެ ދެކޮޅު ހެދުން ނައިނަމަ މިހާރު އޮންނާނީ ޖަމާއަތް ހުއްޓާލާފައެވެ.\nކޯވިޑްގެ ކޭސްތައް އިތުރުވާން ފެށުމުން ޖަމާއަތުގައި ގައިދުކޮށް ނަމާދުކުރުމަށް އިސްލާމިކް މިނިސްޓްރީން ވަނީ އިލްތިމާސްކުރައްވާފައެވެ. މިގޮތުން މިސްކިތްތަކުގައި މީހުން ތިބެންޖެހޭ ދުރުމިން ފާހަގަކުރުމަށް ނިޝާންތައްވެސް ވަނީ ޖަހާފައެވެ. ޤައިދުރުކޮށް ޖަމާއަތުގައި ނަމާދުކުރުމުގައި ބައެއް ހިޔާލު ތާފާތުވުންތައް ހުރި ނަމަވެސް މިހާލަތުގައި ގައިދުރުކޮށް ޖަމާޢަތުގައި ނަމާދުކުރުމަކީ ހުއްދަކެމެއްކަމަށް އިސްލާމީ ފަތުވާދޭ އެންމެ މަތީ މަޖިލީހުން ވަނީ ވިދާޅުވެފައެވެ.\nއާދި 8 شعبان 1442ﻫ 21-3-2021م\nMihaaru tibee tabikahtaa tabikattaa jassaigen dhw


ފޯމިއުލަރ ވަން ކާރު ރޭހުގެ އާ ސީޒަންގެ ފެށުން ފަސްކޮށްފި ފޯމިއުލަރ ވަން ކާރު ރޭހުގެ އާ ސީޒަންގެ ފެށުން ފަސްކޮށްފި\nފޯމިއުލަރ ވަން ކާރު ރޭހުގެ އާ ސީޒަންގެ ފެށުން ފަސްކޮށްފި\nފޯމިއުލަރ ވަން ކާރު ރޭހުގެ އާ ސީޒަންގެ ފެށުން ފަސްކޮށްފިއެވެ. ފޯމިއުލަރ ވަންއިން މިގޮތަށް ހަމަޖެއްސީ ކޮންމެ އަހަރެއްގެ ސީޒަން ހުޅުވާ ރޭސް ކަމަށްވާ އޮސްޓްރޭލިއަން ގްރޯން ޕްރީ ފަސްކުރަން ޖެހުމުންނެވެ. މީގެއިތުރުން ޗައިނީސް ގްރޯން ޕްރީވެސް ފަސްކޮށްފައިވާކަން މިހާރުވަނީ އިއުލާން ކޮށްފައެވެ.\nފޯމިއުލަރ ވަންއިން ހާމަކުރާގޮތުގައި މިއަހަރުގެ ސީޒަން މިހާރު ފެށުމަށް ހަމަޖެހިފައިވަނީ މިއަހަރުގެ މާރޗްމަހުގެ 26 އިން 28 އަށް ބޭއްވުމަށް ހަމަޖެހިފައިވާ ބަހްރެއިން ގްރޯން ޕްރީއިންނެވެ. މިއީ ސީޒަންގެ ދެވަނަ ރޭހެވެ. އޮސްޓްރޭލިއާ އާއި ޗައިނާގައި ބޭއްވުމަށް ހަމަޖެހިފައިވާ ދެރޭސް ފަސް ކުރަން ޖެހުނީ އެދެޤައުމަށް ދަތުރު ކުރާ ފަރާތްތަކަށް ތަންކޮޅެއް ވަރުގަދަ ގަވައިދުތަކެއް ހެދިފައިވާތީ ކަނޑައަޅާފައިވާ ތާރީހްތަކުގައި ރޭސްތައް ނުބޭއްވިދާނެކަމަށް ފެނުމުންނެވެ.\nއޮސްޓްރޭލިއަން ގްރޯން ޕްރީ މިއަހަރުގެ މާރޗްމަހުގެ 19 އިން 21 އަށް ބޭއްވުމަށް ކުރިން ހަމަޖެހިފައިވީ ނަމަވެސް މިހާރު ބޭއްވޭނީ ނޮވެމްބަރ މަހުގެ 19 އިން 21 އަށެވެ. އެފް ވަންގެ ރައީސް ސްޓެފާނޯ ޑޮމެނިކާލީ ހާމަކުރިގޮތުގައި ސީޒަންގެ ގިނަ ރޭސްތައް އަދިވެސް އޮތީ ކުރިންވެސް ކަނޑައަޅަފައިވާ ތާރީޚްތަކުގައި ކަމަށެވެ.\nމިހާރު ހަމަޖެހިފައިވާ ގޮތުން ސީޒަންގެ ދެވަނަ ރޭހެއްގެ ގޮތުގައި ބޭއްވުމަށް ހަމަޖެހިފައިވަނީ އިޓާލިއަން ގްރޯން ޕްރީއެވެ. އެރޭސް ބޭއްވުމަށް މިހާރު ތާވަލްކޮށްފައިވަނީ އެޕްރީލްމަހުގެ 16 އިން 18 އަށެވެ. އަދި އެޕްރީލް މަހުގެ9އިން 11 އަށް ކުރިން ބޭއްވުމަށް ހަމަޖެހިފައިއޮތް ޗައިނީސް ގްރޯން ޕްރީގެ ރޭސް ދެން ބޭއްވޭނެ ތާރީހެއް ކަނޑައެޅުމަށްޓަކައި ޗައިނާގެ ކަމާބެހޭ ފަރާތްތަކާއެކު މަޝްވަރާ ކުރަމުންދާ ކަމަށް އެފް ވަންއިން މަޢުލޫމާތުދެއެވެ.


Keerti engage vejje\nމޮހެނާ އާއި އޭނާ ކައިވެނި ކުރާ މީހާ--\n10 ފެބްރުއަރީ 20190ކޮމެންޓް\nކީރްތީ އެންގޭޖް ވެއްޖެ\nސްޓާ ޕްލަސް އިން ދައްކަމުން އަންނަ މަޝްހޫރު ޑްރާމާ ޔޭ ރިޝްތާ ކިޔާ ކެހެލާތާ ހޭގައި ކީރްތީގެ ރޯލުން ފެނިގެންދާ ތަރި، މޮހެނާ ކުމާރީ އެންގޭޖުވެއްޖެއެވެ.\nއިއްޔެ މޮހޮނާ ފިލްމީ ދާއިރާއަށް ނިސްބަތް ނުވާ ސުޔޭޝް ރާވަތުއާ އެންގޭޖުކޮށްފައިވާއިރު އެހަފްލާ ބާއްވާފައިވަނީ ގޮނޑުދޮށެއްގައެވެ. އެހަފްލާގައި ދެފަރާތުގެ ވެސް އާއިލާ އާއި ރަހުމަތްތެރިން ވަނީ ބައިވެރިވެފައެވެ.\nއެހަފްލާގައި މޮހެނާގެ ކޯ ސްޓާރުން ކަމަށްވާ މުހުސިން ހާން (ކާތިކް) އާއި ޝިވާންގީ ޖޯޝީ (ނައިރާ) ވެސް ވަނީ ބައިވެރިވެފައެވެ. އެންގޭޖްމެންޓު ހަފްލާގެ ފޮޓޯތައް މިހާރު އާންމު ވެފައިވާއިރު މޮހެނާއަށް އޭނާގެ ސަޕޯޓަރުން އަންނަނީ އޭނާއަށް މަރުހަބާ ކިޔަމުންނެވެ.\nMohena Kumari Singh makes forabeautiful bride to be at her engagement ceremony in Goa! ♥ @pinkvillatelly ♥ . . #mohenakumari #mohenakumarisingh #yrkkh #yehrishtakyakehlatahai #keerti #keesh #suyash #couple #goals #couplegoals #love #engagement #ceremony #wedding #bells #goa #igers #pinkvilla #pinkvillatelly\nA post shared by Pinkvilla Telly (@pinkvillatelly) on Feb 9, 2019 at 6:24am PST\nމޮހެނާއަކީ މަދްޔާ ޕްރަދޭޝްގެ ރޭވާއަށް އުފަން ރޯޔަލް އާއިލާއަކަށް ނިސްބަތްވާ ފަންނާނެކެވެ. އޭނާ ކައިވެނި ކުރަން އުޅޭކަމުގެ އަޑުތައް ފެތުރިފައިވަނީ ސުޔޭޝް އާއެކު އެންގޭޖުމަންޓް ހަފުލާއެއްގެ ތެރެއިން ނަގާފައިވާ ފޮޓޯއެއް އާންމުވުމާއި ގުޅިގެންނެވެ.\nއެކަން ކަށަވަރުކޮށްދީ ކީރްތީ ބުނީ، މިއަހަރުގެ ފަހުކޮޅު އޭނާ ކައިވެނި ކުރަން ނިންމާފައިވީ ނަމަވެސް ކައިވެނީގެ ފަހުން ވެސް ޔޭ ރިޝްތާ ކިޔާ ކެހެލާތާ ހޭ ޝޯ އިން އޭނާ ފެންނާނެ ކަމަށެވެ. އެކަމަކު، ކައިވެންޏަށް ތައްޔާރުވުމަށް ބްރޭކެއް ނަގާނެ ކަމަށް ކީރްތީ ބުނެއެވެ.\nކައިވެނި ކުރަނީ ކޮން ދާއިރާއަކަށް ނިސްބަތްވާ މީހަކާކަން އޭނާ ހާމައެއް ނުކުރެއެވެ.\nދިވެހިންގެ މެދުގައި ވެސް މަގުބޫލު ޑްރާމެއް ކަމަށްވާ ޔޭ ރިޝްތާ ކިޔާ ކެހެލާތާ ހޭގައި ކީރްތީ ފެނިގެންދަނީ ނަކްޝްގެ އަނބިމީހާގެ ރޯލުންނެވެ. އެގޮތުން އަސްލު ދިރިއުޅުމުގައި ވެސް ނަކްޝް (ރިޝީ ދޭވް) އާއި ކީރްތީ ލޯބީގެ ގޮތުން ގުޅިގެން އުޅޭކަމަށް އަޑުތައް އެރި ނަމަވެސް، އެކަން ދޮގުކޮށް ނަކްޝް ބުނީ، އެދެމީހުންނަކީ ގާތް ރަހުމަތްތެރިން ކަމަށެވެ.\nމޮހެނާ ކުމާރީ މުނިފޫހިފިލުވުން


4 ފެބްރުވަރީ 2022 . ހުކުރު\nދިވެހި ބަހުގެ ބައިތަކާބެހޭ ގޮތުން ބަހުގެ ޢިލްމުވެރިން އެކި ގޮތްގޮތަށް ވާހަކަ ދައްކަވައެވެ. އަޅުގަނޑުގެ މިއަދުގެ މައުޟޫޢަކީ ނަންއިތުރެވެ. ނަންއިތުރަކީ ދިވެހި ބަހުގެ ބައެއްކަމާމެދަކު އެއްވެސް މީހަކު ދެބަހެއް ނުވެއެވެ. ދިވެހިބަހާއި ތާރީޚަށް ޚިދުމަތްކުރާ ޤައުމީ މަރުކަޒުން ނެރެފައިވާ 'ދިވެހި ބަހުގެ ގަވާއިދު 4، 3، 2، 1' ގެ 8 ވަނަ ޞަފްޙާގައި އޮތީ؛\n"ނަންއިތުރަކީ، ނަމަކަށް އިތުރު ސިފައެއް ނުވަތަ ބަޔާނެއް ގެނެސްދޭ ކޮންމެ ބަހެކެވެ.\nމިސާލު، ރީތި މަންޒަރެއް، ހަރުދަނާ މީހެއް، ކުޑަ ކުއްޖެއް، ބޭނުންތެރި ފޮތެއް.\nމި މިސާލު ތަކުގައި، "މަންޒަރެއް"، "މީހެއް"، "ކުއްޖެއް" "ފޮތެއް" މިއިން ކޮންމެ ލަފްޡަކީ ނަމެކެވެ. އެނަންތަކަށް އިތުރު ސިފަތަކެއް ނުވަތަ އިތުރު ބަޔާންތަކެއް ގެނެސްދެނީ، ރީތި، ހަރުދަނާ، ކުޑަ، ބޭނުންތެރި، މި ބަސްތަކެވެ. ވީމާ، މިއިން ކޮންމެ ބަހަކީ ނަންއިތުރެކެވެ."\nއިންސާނުންގެ ދިރިއުޅުމުގައާއި، ޤާނޫނީ ދާއިރާގައި، ބަހާއި ބަހުގެ ހަމަތަކާއި، ބަސް ބޭނުންކުރާ ގޮތަކީ، އެކަމުގެ މައްޗަށް ގިނަ ކަންތައްތަކެއް ތަރުތީބުވެގެން އަންނަ ކަންކަމެވެ. ވަކިން ޚާއްޞަކޮށް ނަންއިތުރަކީ، ނަންއިތުރު އޮންނަ ޖުމްލައިގައި އޮންނަ ޢިބާރާތަށް އެތައް ބަދަލުތަކެއް ގެނުވާވެސް އެއްޗެކެވެ. ނަންއިތުރު ވަކިކުރަން އެނގުމަކީ މުހިންމު ހުނަރެކެވެ.\nމިސާލަކަށް، "ފަސް އަތްގަނޑުލީ ގޮނޑި" އޭ ބުނުމުން، އެތަނުގައި އޮތް ނަންއިތުރު ނިސްބަތްވަނީ ގޮނޑިއަށްތޯ ނުވަތަ އަތްގަނޑަށްތޯ ނިންމާ ގޮތެއްގެ މައްޗަށް މުޅި ޢިބާރާތުގެ މާނަ ބަދަލުވެއެވެ. އަތްގަނޑުލީ ފަސްގޮނޑިތޯ ނުވަތަ ފަސް އަތްގަނޑު ލާފަ ހުރި އެންމެ ގޮނޑިއެއްތޯ؟\nޢާންމު ބަހުރުވައިގައި ދެން ދިމާވާ ކަމަކީ ބޭކާރު ގޮތުގައި (ނަންއިތުރު ހިމެނޭ ގޮތުން) ބަސް ބޭނުންކުރުމެވެ. މިސާލަކަށް، މީހަކު ދެކެ ލޯބިވާނަމަ، އެކި ދަރަޖަތަކަށް ލޯބިވެވެއެވެ. އާދައިގެ ވަރަށް ލޯބިވާނަމަ ބުނާނީ ލޯބިވާކަމަށެވެ. އެއަށްވުރެ ބޮޑަށް ނަމަ، "ވަރަށް ލޯބިވާ" ކަމަށެވެ. ނަމަވެސް، ހަމަ ކޮންމެ ފަހަރަކު "ވަރަށް ލޯބި" ވާނަމަ، އާދައިގެ ވަރަކަށް ލޯބިވާ ޙާލަތެއް ނާންނާނެއެވެ. ނަންއިތުރު ބޭނުންކުރުމުގައި ސަމާލުވާންޖެހެނީ، ނަންއިތުރުން، އެމީހަކާމެދު ތިމާ ދެކޭ ގޮތާއި އިޙުސާސްވާގޮތް ކިޔައިދެވޭތީއެވެ. ހަމަ އެގޮތަށް، ރީތި މަލާއި، ވަރަށް ރީތި މަލެވެ. މީރުވަސްދުވާ މަލާއި ވަރަށް މީރުވަސްދުވާ މަލެވެ.\nޤާނޫނީ ދާއިރާގައި، ނަންއިތުރަށް ޚާއްޞަ މަޤާމެއް ދެވެއެވެ. ޤާނޫނުތަކުގައި ނަންއިތުރު ގެނެސްފައި ހުރެއެވެ. ޤާނޫނު ނަންބަރު 2009/9 (ރައީސުލްޖުމްހޫރިއްޔާކަން ކޮށްފައިވާ މީހަކަށް ދޭންޖެހޭ ރައްކާތެރިކަމާއި ޢިނާޔަތްތަކާބެހޭ ޤާނޫނު) ގެ2ވަނަ މާއްދާގެ (ށ) ގައި އޮތީ، "ރައީސުލްޖުމްހޫރިއްޔާގެ މަޤާމުން ވަކިވެފައިވާ މީހަކަށް ރަސްމީ ގޮތުން މުޚާޠަބުކުރުމުގައި، އެމީހެއްގެ ނަމުގެ ކުރިއަށް "ރައީސް" މި ލަޤަބު ބޭނުންކުރެވިދާނެ" ކަމަށެވެ. ކޮން ރައީސެއްތޯ؟ ރައީސް މައުމޫން، ރައީސް ނަޝީދު އަދި ރައީސް ޔާމީނެވެ. ކޮންމެ ކޮންމެ މައުމޫނެއް ނޫނެވެ. ރައީސް މައުމޫނެވެ. ހަމަ އެގޮތަށް، ޤާނޫނު ނަންބަރު 97/1 (ދިވެހިރާއްޖޭގެ ޢިއްޒަތުގެ ޤާނޫނު) ގެ 10 ވަނަ މާއްދާއިން ބާރު ލިބިގެން، ނިޝާން ޣާޒީގެ ޢިއްޒަތް ލިބިފައިވާ މީހުންގެ ނަމުގެ ކުރިއަށް ނަންއިތުރެއްގެ ގޮތުގައި "އަލްޣާޒީ" ބޭނުންކުރެވިދާނެކަމަށް އޮވެއެވެ.\nޢާންމު ބަހުރުވައިގައި، ލޯބިވާ މީހާއާއި ވަރަށް ލޯބިވާ މީހާއާ ތަފާތު ކުރުމަށް ނަންއިތުރު ބޭނުންކުރަމުން ޢަމަލީ ތަފާތެއް (މިކަމާ އަޅުގަނޑު މުޅިއަކުން އެއްބަހެއްނޫނެވެ،) ނުފެނުނަސް، ޤާނޫނީ ގޮތުން ބަނދެވޭ އެއްބަސްވުންތަކާއި ޤާނޫނުގައި ތަކުގައި ހުންނަ ނަންއިތުރުގެ ސަބަބުން ޤާނޫނީ ޒިންމާ އުފުލަންޖެހޭތަން އާދެއެވެ.\nމިސާލަކަށް، ވަކި ފައިސާއެއް ވަކި ތަނެއްގައި ރައްކާކުރުމަށް މީހަކު އެއްބަސްވާ ޙާލަތެއްގައި، އެއްބަސްވުމުގައި އެފައިސާގެ ވާހަކަ ގެނެސްފައި އޮތްއިރު، އެފައިސާއަކީ މިވެނި ތަނަކުން، މިވެނި މީހަކު އަތުން ލިބުނު މިވެނި ޢަދަދެއްގެ ފައިސާކަމަށް، ނަންއިތުރެއްގެ ޒަރީޢާއިން ވަކިކޮށް ޚާއްޞަ ކޮށްފައިވާނަމަ، ހަމަ ކޮންމެ ފައިސާއެއް ރައްކާކުރުމަކުން ނުފުދޭނެއެވެ. އެފައިސާއަކީ ހަމަ ކޮންމެ ކޮންމެ ފައިސާއެއް ނޫނެވެ. އެފައިސާއަކީ، ނަންއިތުރުގައި ކިޔައިދީފައި އޮތް ވަކި ޚާއްޞަ ފައިސާއެވެ.\nތެދެކެވެ. ފައިސާއަކީ ފައިސާއެވެ. އެފައިސާއަކަސް، އެހެން ފައިސާއަކަސް، ފައިސާއަކީ ފައިސާއެވެ. ނަމަވެސް، އެއްބަސްވުމުގައި އޮތް ނަންއިތުރުގެ ނަތީޖާއަކީ، އެފައިސާއަކީ، ވަކި މިވެނި ދުވަހަކު، ވަކި މިވެނި މީހަކު އަތުން ލިބުނު މިވެނި ޢަދަދެއްގެ ފައިސާއަށްވީއެވެ. އެހިސާބުން، ހަމަ އެދުވަހު، އެމީހާ އަތުން ލިބުނު، އެޢަދަދުގެ ފައިސާގެ ނޫޓުތަކާއި އެފައިސާގެ ނޫޓުތަކުގެ ސީރިއަލް ނަންބަރުތައް ދިމާކޮށްގެން، އެފައިސާ ރައްކާކުރަން އެއޮތީ އެއްބަސްވެފައެވެ. އެކަމަކީ އެއްބަސްވުމުގެ ބައިވެރިންގެ ނިޔަތް ނޫންނަމަ، ނަންއިތުރެއް ނުގެނައީހެވެ. މިއީ، ނަންއިތުރެއްގެ ސަބަބުން ޤާނޫނީ ޒިންމާއެއް އުފުލަންޖެހިދާނެ ޙާލަތެކެވެ.\nކުށްކޮށްގެން ހޯދާ ފައިސާއާގުޅޭ ކަމެއްގައިނަމަ، ޤާނޫނުގެ މަޤްޞަދަކީ، ކުށްކޮށްގެން ހޯދާފައިވާ ފައިސާ ބާޒާރުގައި ދައުރުކުރުން ހުއްޓުވުމެވެ. މަތީގައި ދެންނެވި މިސާލުގައި، ނަންއިތުރެއް ބޭނުންކޮށްގެން، އެފައިސާ ވަކިކޮށް، ޚާއްޞަކޮށްފައި އެއޮތީ މުހިންމު ޤާނޫނީ އަދި އިޤްޠިޞާދީ ނަތީޖާއެއް ނެރުމަށެވެ. ކުށްކޮށްގެން ހޯދި ފައިސާ ބާޒާރުން ނެރުމަށެވެ. ނަންއިތުރު ނެތްނަމަ، ނުވަތަ އެތަނުގައި އޮތީ ވަކި މާނައެއްނެތި ލިޔެފައި އޮތް ނަންއިތުރެއްކަމަށް ބަލައިފިނަމަ، ޤާނޫނުގެ މަޤްޞަދެއް ޙާޞިލެއް ނުވާނެއެވެ. ކުށްކޮށްގެން ހޯދި ފައިސާ ބާޒާރުގައި ދާނީ ދައުރުވަމުންނެވެ. މާނަކުރުމުގެ ހަމަތައް ބަޔާންކުރުމާބެހޭ ޤާނޫނުތައް ބާރުއަޅަނީ، ޤާނޫނެއްގެ މަޤްޞަދު ގެއްލޭނެ ގޮތަކަށް އެއްވެސް ޢިބާރާތެއް މާނަ ނުކުރުމަށެވެ.\nޤާނޫނީ ކަންކަމުގައާއި، އަޅުގަނޑުމެން ޢާންމު ދިރިއުޅުމުގައިވެސް، ނަންއިތުރު ޖެހުމުގައި ސަމާލުވާންޖެހެއެވެ. ކޮންމެހެން ބޭނުންކުރަން ޖެހިގެން ނޫނީ ނަންއިތުރު ބޭނުން ނުކުރަންވީއެވެ. ބޭނުންކުރާނަމަ، އެނަންއިތުރުން އުފައްދާ މާނައިގެ ފުރިހަމަ ޒިންމާ އުފުލަންޖެހޭނެއެވެ.\n[ފޮޓޯ: މިހާރު ނޫސް]


Theh isthashigandaaeku nidhumun anhenakah libunu gellun\nތެތް އިސްތަށިގަނޑާއެކު ނިދުމުން އަންހެނަކަށް ލިބުނު ގެއްލުން\nއިސްތަށިގަނޑު ދޮވުމަށްފަހު ތެތްކޮށް އޮއްވާ ނިދުމަކީ ބައެއް މީހުން ކުރާ ކަމެކެވެ. ނަމަވެސް ގަވާއިދުން މިކަން ކުރުމަކީ ސިއްހަތަށް ހީވެސް ނުކުރާ ވަރުގެ ބޮޑު ގެއްލުމެއް ލިބިދާނެ ކަމެކެވެ. މިކަމުގެ ސަބަބުން މޫނުގެ ވާގި ނެތުމަކީ ވެސް އެކަށީގެންވާ ކަމެކެވެ. ޗައިނާގެ 32 އަހަރުގެ އަންހެނަކަށް މިފަދަ ކަމެއް ވަރަށް ފަހުން ދިމާވި އެވެ.\nމި އަންހެންމީހާ އަކީ ޝޮޕިން މޯލެއްގައި މަސައްކަތްކުރާ މީހެކެވެ. ދުވާލު ހަތަރުދަމު ބުރަ މަސައްކަތުގައި އުޅެފައި ގެޔަސް އައިސް ފެންވަރާލައިގެން ނިދުމަކީ އެމީހާ އާދަކޮށް ކުރަމުން އައި ކަމެކެވެ. އިސްތަށީގަނޑު ތެތް ނަމަވެސް ހިއްކަން ހެއާ ޑްރަޔާ ފަދަ އެއްޗެއް މި މީހާ ބޭނުމެއް ނުކުރެ އެވެ. އިސްތަށިގަނޑު ތެތްކޮށް ބާއްވައިގެން ނިދަން އޮށޯންނަނީ އެވެ. މިގޮތަށް އެއް ދުވަހު އޭނާ ނިދާފައި ހޭލިއިރު މޫނު އެއްގޮތަކަށް ވެސް ހަރަކާތެއް ނުކުރެ އެވެ. އިރުކޮޅަކުން ރަނގަޅު ވެދާނެ ކަމަށް ހިތާ ވަރަށް ހާލުން ތެދުވެގެން ގޮސް ފާޚާނާއަށް ވަދެ ތަތް އުނގުޅަން މަސައްކަތް ކުރުމުން އަނގަ ވެސް އޮރިދަމައިގެންފައި ހުރިކަން އެމީހާއަށް އެނގުނެވެ.\nޒިއޮންގް ނަމަކަށް ކިޔާ މި އަންހެންމީހާ ގަންނާކުރެއްވި ބިރުން އަވަހަށް ޑޮކްޓަރަކަށް ދައްކަން ދިޔަ އެވެ. އޭނާގެ މޫނުގެ ވާގި ގޮސްފައިވާ ކަމަށް ޒިއޮންގް ކައިރީ ޑޮކްޓަރު ބުންޏެވެ. އަދި މިއީ ނިދާއިރު އިސްތަށީގަނޑު ތެތްކޮށް ބާއްވައިގެން ނިދުމުގެ ގޯސް އާދަ ގެންގުޅޭތީ ދިމާވި ކަމެއް ކަމަށް ޑޮކްޓަރު ބުނި ކަމަށް ވެއެވެ.\nތަޖުރިބާކާރުން ބުނާ ގޮތުގައި އަހަރެމެން ނިދާފައި އޮންނައިރު އޮންނަނީ ވަރަށް އަރާމުކުރުމުގެ ހާލަތެއްގަ އެވެ. އެ ހާލަތުގައި އޮންނައިރު ހަށިގަނޑުގެ ދިފާއުގައި އަހަރެމެންނަކަށް މާ ބޮޑުކަމެއް ނުކުރެވެ އެވެ.\nއަހަރެމެން އިސްތަށިގަނޑު ތެތްކޮށް ބާއްވައިގެން ނިދައިފިނަމަ އަހަރެމެންގެ މޫނުގައި ހުންނަ ނާރުތަކަށް ލޭ ސަޕްލައިކުރާ ލޭ ހޮޅިތަކުގައި ވަރަށް ފަސޭހައިން ފިނި ހިފަ އެވެ. ނުވަތަ ވައިރަލް އިންފެކްޝަނެއް އުފެދެން ދިމާވެ އެވެ. ނަތީޖާއެއްގެ ގޮތުން މޫނުގެ ވާގި ނެތެން މެދުވެރިވެ އެވެ. އެހެންވެ އިސްތަށިގަނޑު ތެތްކޮށް އޮއްވާ ނުނިދަން ތަޖުރިބާކާރުން ލަފާ ދެއެވެ. ޚާއްސަކޮށް އަންހެނުން ކުރަން މިއީ އެއްގޮތަކަށް ވެސް ރަނގަޅުކަމެއް ނޫނެވެ.


SunOnline: Amazon ge alifaanganduthah nivvaalumugai G7 gaumuthakun eheevanee\nއެމެޒޯންގެ އަލިފާންގަނޑުތައް ނިންވާލުމުގައި ޖީ7 ގައުމުތަކުން އެހީވަނީ\nރުގިއްޔާ މުހައްމަދު މޫސާ 26 Aug 2019, 16:17\nއެމެޒޯންގައި ރޯވެފައިވާ އަލިފާންގަނޑުތައް ނިއްވާލުމަށް ޖީ7 ގައުމުތަކުން އެހީވާނެ ކަމަށް ފްރާންސްގެ ރައީސް ވިދާޅުވެއްޖެ -- ފޮޓޯ: އޭއެފްޕީ\nޕެރިސް (އޮގަސްޓް 26): އެމެޒޯން ޖަންގަލީގައި ރޯވެފައިވާ އަލިފާންގަނޑުތައް ނިއްވާލުމުގައި ދުނިޔޭގެ އިގުތިސާދީ ގޮތުން އެންމެ ކުރިއަރާފައިވާ ގައުމުތަކުން އެހީތެރިވެދޭނެ ގޮތަކާ ބެހޭ އެއްބަސްވުމެއް ހަދަމުންދާ ކަމަށް ފްރާންސުގެ ރައީސް ވިދާޅުވެއްޖެ އެވެ.\nފްރާންސުގެ ރައީސް އެމަނުއެލް މެކްރޮން ވިދާޅުވި ގޮތުގައި އެގައުމުގައި ކުރިއަށްދާ ޖީ7 ސަމިޓުގައި ބައިވެރިވާ ގައުމުތަކުގެ ލީޑަރުން ގެންދަވަނީ އެމެޒޯންގެ އަލިފާންގަނޑުތައް ނިއްވުމަށް ފޯރުކޮށްދެވޭނެ "ޓެކްނިކަލް އަދި މާލީ އެހީ"އާ ބެހޭ ގޮތުން މަޝްވަރާ ކުރަމުންނެވެ.\n"އެމެޒޯން ޖަންގަލި ބެހިފައިވާ ގައުމުތަކަށް ޓެކްނިކަލް އަދި މާލީ އެހީ ފޯރުކޮށްދިނުމަށް ޓަކައި އަޅުގަނޑުމެންގެ ޓީމުތަކުން ދަނީ އެގައުމުތަކާ ވާހަކަ ދައްކަމުން،" މެކްރޮން ވިދާޅުވި އެވެ.\nއަދި އިނގިރޭސި ބޮޑުވަޒީރު ބޯރިސް ޖޯންސަން ވަނީ އެމެޒޯން ޖަންގަލި ރައްކާތެރި ކުރުމަށް ޓަކައި އެގައުމުން 11 މިލިއަން ޑޮލަރު ދޭނެ ކަމަށް ވިދާޅުވެފަ އެވެ.\nޖީ7 ގައުމުތަކުގެ ތެރޭގައި ހިމެނެނީ އެމެރިކާ، ޖަޕާން، ޖަރުމަނު، ފްރާންސް، އިޓަލީ، އިނގިރޭސިވިލާތް އަދި ކެނެޑާ އެވެ.\nއެއް ބިލިއަން އޭކަރަށް ވުރެ ބޮޑު ސަރަހައްދަކަށް ފެތުރިފައިވާ އެމެޒޯން ޖަންގަލީގެ ބޮޑުބައެއް އޮންނަނީ ބްރެޒިލްގަ އެވެ. ނަމަވެސް ޕެރޫ، ކޮލޮމްބިއާ، ވެނެޒުއޭލާ އަދި ބޮލީވިއާ ފަދަ ބައެއް ގައުމުތަކަށް ވެސް އެމެޒޯން ބެހިފައިވެ އެވެ.\nބްރެޒިލްގެ ހޫނު މޫސުމުގައި އެގައުމުގެ ޖަންގަލިތަކުގައި ރޯވުމަކީ އާއްމު ކަމެކެވެ. ނަމަވެސް މިއަހަރުގެ ޖެނުއަރީ މަހާއި އޮގަސްޓް މަހާ ދޭތެރޭ އެގައުމުގެ ޖަންގަލިތަކުގައި ރޯވި މިންވަރު ވަނީ މިދިޔަ އަހަރާ އަޅާ ބަލާއިރު 85 ޕަސެންޓް އިތުރުވެފައި ކަމަށް ބްރެޒިލްގެ ނެޝަނަލް އިންސްޓިޓިއުޓް ފޯ ސްޕޭސް ރިސާޗްއިން ބުނެ އެވެ.\nބްރެޒިލްގެ ތިމާވެށި ރައްކާތެރިކުރުމަށް މަސައްކަތްކުރާ ޖަމްއިއްޔާތަކުން ވަނީ މިއަހަރު އެގައުމުގެ ވެރިކަމަށް ރައީސް ޖައިރު ބޮލްސޮނާރޯ ވަޑައިގެންނެވި ފަހުން އޭނާ ވަނީ ޖަންގަލިތަކުގެ ގަސްތައް ކަނޑާ، އެބިންތައް ވިޔަފާރިއަށް ބޭނުން ކުރުމަށް ހިތްވަރު ދެއްވާފައި ކަމަށް ބުނެފަ އެވެ. އެހެންކަމުން ޖަންގަލީގެ ބައެއް ސަރަހައްދުތަކުގައި ދަނޑުވެރިން ރޯކުރަމުން ދަނީ ގަސްތުގައި ކަމަށް ބުނެފަ އެވެ.\nނަމަވެސް ބޮލްސޮނާރޯ ވަނީ ޖަންގަލިތަކުގައި ރޯކުރަނީ އެގައުމުގެ ސަރުކާރު ލަދުގަންނަވާލަން ބޭނުންވާ، ތިމާވެއްޓާ ގުޅުން ހުރި ޖަމިއްޔާތަކުން ކަމަށް ތުހުމަތު ކުރައްވާފަ އެވެ. ނަމަވެސް އެތުހުމަތުތަކަށް ބާރުދޭ އެއްވެސް ހެއްކެއް އޭނާ ހާމަ ނުކުރައްވަ އެވެ.\nމީގެ އިތުރުން ބޮލްސޮނާރޯ ވަނީ އެމެޒޯންގެ އަލިފާންގަނޑުތައް ނިއްވާލުމަށް ބޭނުންވާ ވަސީލަތްތައް އެގައުމުގައި ނެތް ކަމަށް މީގެ ކުރިން ވިދާޅުވެފަ އެވެ. ނަމަވެސް އެއަލިފާންގަނޑުތައް ނިއްވާލުމަށް އިތުރު ފިޔަވަޅުތައް އެޅުމަށް ޔޫރަޕްގެ ލީޑަރުން ޕްރެޝަރު ކުރުމާ ގުޅިގެން ބޮލްސޮނާރޯ ވަނީ އެމަސައްކަތަށް ގައުމުގެ ސިފައިން ފޮނުވަން ފައްޓަވާފަ އެވެ.\nއެމެޒޯންގައި ރޯކުރަން ޑިކެޕްރިއޯ ފައިސާ ދިން: ބޮލްސޮނާރޯ\nރާއްޖެއައި ބްރެޒިލް ބައެއްގެ އަތުން 1.6 ކިލޯގެ ޑްރަގް


ކުށްވެރި ލޯބި 14 – Esfiya – Dhivehi Vaahaka Site\nކުށްވެރި ލޯބި 14\n- by Shine - 2- December 27, 2016\n” ދޮންތަ ތިއައީ ހޮސްޕިޓަލުންތަ؟” ސީމާ ސުވާލެއް ކުރުމުގެ ކުރިން އާކިފް އަހާލިއެވެ.\n” އާނ…ރޭގަ އިމެޖެންސީވެގެން ދިޔަގޮތަށް އަދި މިއާދެވުނީ….އެކަމް އާކިފް މިގަޑީގަ؟…” ސީމާ ހައިރާންވެފައި އަހާލިއެވެ.\n” އާނ…އެއީ ތަންކޮޅެއް އަވަހަށް ހޭލެވުނީމަ ބަނޑުހައިވެގެން ތިރިޔަށް އައީ….ޖޭޒްހޭލާ އުޅޭތޯ ބަލާލަން މިދިޔައީ ކޮފީއެއް ހަނދާދޭށޭ ބުނަންވެގެން….ދެފަރަކު ޓަކިވެސް ޖަހައިފިން….ހިޔެއްނުވޭ ހޭލާއުޅޭހެނެއް…” އާކިފް އެއްނޭވާއިން އޭނާގެ ވާހަކަތައް ފައްޗަކަށް އަމުނާލިއެވެ.\n“ޖޭޒް އާއްމުކޮށް ހޭލާނެ ފަތިހު….ނަމާދު ކުރަނީކަމަށްވާނީ…..ހިނގާދޯ ކޮފީއެއްބޯލަން…. ދޮންތަވެސް ވަރަށް ބަނޑުހައި” ސީމާ ކާގެއާ ދިމާއަށް މިސްރާބު ޖަހަމުން ބުންޏެވެ. އާކިފްވެސް ހަމަޖެހުމުގެ ނޭވާއެއް ދޫކޮށްލަމުން ސީމާގެ ފަހަތުންދިޔައެވެ. ދެމީހުން ކޮފީބޯން ތިއްބައި ޖޭޒްމީންވެސް އެތަނަށް އައެވެ. އޭނާހުރީ ފެންވަރައި ތާޒާވެލައިގެންނެވެ. އާކިފް ފެނުމުން ލަދުރަކި ގޮތަކަށް ހީލާފައި ގޮސް އޭނާވެސް ކޮފީއެއް ގިރާލިއެވެ.\n” ޖޭޒް ގިރާހާ މީރުކޮށް ދޮންތައަށްވެސް ކޮފީ ގިރާކަށް ނޭނގޭނެ…” ޖޭޒްމީން ގޮނޑިއެއްގައި އިށީނުމުން ސީމާ ޖޭޒްމީންއަށް ބަލާލަމުން ތައުރީފް ކޮށްލިއެވެ. އެވަގުތު އާކިފް ޖޭޒްމީންއަށް ބަލާލާފައި ސީމާއަށް ނޭނގޭނެހެން އެއްލޯ މަރާލިއެވެ. އެއާއެކު ޖޭޒްމީން ހީލިއެވެ. ތިންމީހުން އެކުގައި ކޮފީބޮމުން ދިޔައިރު، ޖޭޒްމީންއާއި އާކިފް، ނަޒަރުން އެކަކު އަނެކަކަށް ލޯބީގެ މެސެޖުތައް ބަދަލުކުރަމުން ދިޔައެވެ. ވަރުބަލިވެ ނިދި އައިސްފައި ހުރި ސީމާއަށް މިއިން ކަމެއް ރޭކާލާ ވަރެއް ނޫނެވެ. އޭނާ އަވަހަށް ކޮފީބޮއެ ނިންމާލައިގެން ކޮޓަރިއަށް ދިޔައެވެ.\n” ޖޭޒް…އަދިވެސް ހައިކަމެއް ނުފިލާ….އަދިބޭނުން…” މާނަވީގޮތަކަށް ޖޭޒްމީންއަށް ބަލާލަމުން އާކިފް ބުންޏެވެ.\n” އޯކޭ…އަދި އެއްކޮފީ ގިރަން އެބަ…” އާކިފް ބުނި އެއްޗެއް އެނގޭކަމަށް ނުހަދާ ކޮފީބުއި ޖޯޑުތައް ހިފައިގެން ސިންކާ ދިމާއަށް ދަމުން ޖޭޒްމީން ބުންޏެވެ. އާކިފްވެސް ތެދުވެގެން ގޮސް ޖޭޒްމީންގެ ފުރަގަހުން ބައްދާލިއެވެ.\n” ކޮފީއެއްނޫނޭ ބޭނުމީ….ތިލޯބި ލޯބި ޖޭޒް ބޭނުމީ…” ޖޭޒްމީންގެ ކޮލުގައި ބޮސްދެމުން އާކިފް ބުނެލިއެވެ.\n” ދެންދޭ ފެންވަރަން….އަދި ނަމާދުވެސް ކުރަން ޖެހޭނެއްނު…އަވަހަށްދޭ…” ޖޯޑްތައް ސިންކް ތެރޭގައި ބެހެއްޓުމަށްފަހު އާކިފްއާ ދިމާއަށް އެނބުރިލަމުން ޖޭޒްމީން ލޯތްބާއެކު ބުނެލިއެވެ. އާކިފްވެސް އިތުރު އެއްޗެއް ނުބުނެ ހިނިތުންވެލަމުން އެތަނުން ނުކުތެވެ.\nދުވަސްތައް އާދައިގެ ގޮތަކަށް ނިމިދެއެވެ. އާކިފް އިންތިޒާރު ކުރަމުން އަންނަނީ މަންމަމެން އެނބުރި އަންނާނެ ދުވަހަކަށެވެ. އޭނާގެ ހިތަށް ހަމަޖެހުމެއް ލިބޭނީ ޖޭޒްމީންއާ އެކު ފާޅުގައި ލޯބިން އުޅެވުނު ދުވަހަކުންނެވެ. އޭނާގެ އަނބިމީހާއަށްވެ ހުރެ އެގޮތަށް ގޭގެ ނޯކަރެއްގެ ގޮތުގައި ޖޭޒް އުޅޭތަން ފެނުމުން އޭނާގެ ހިތަށް ތަދުވެއެވެ. އަދި ކޮންމެ ފަހަރަކު ސިއްރު ސިއްރުން ޖޭޒްމީންގެ ކޮޓަރިއަށް ވަނުމަކީވެސް ފަސޭހަކަމެއް ނޫނެވެ.\nހަމައެހެންމެ، އޭނާގެ ހިތުގައި ނޭނގޭ ބިރުވެރިކަމެއްވެސް ވަނީ އުފެދިފައެވެ. އެއީ އޭނާގެ އާއިލާއިން އެކައިވެނި ބަލައިނުގަތް ފާނެކަމުގެ ބިރުވެރިކަމެވެ. މީގެ ދުވަސްކޮޅެއްކުރިން މަންމަވަނީ ލީނާގެ ވާހަކަ އޭނަގާތުގައި ދައްކާފައެވެ. ބައްޕަވެސް ލީނާއާ ގަބޫލުކަމުގައި މަންމަ ބުންޏެވެ. ނަމަވެސް އެދުވަހު އޭނާ އެކައިވެންޏާ އިންކާރުކުރީ، އަދި ކައިވެންޏެއް ކުރަން ބޭނުން ނޫން ކަމުގައި ބުނެފައެވެ. އެމީހުންގެ ހުށަހެޅުމާއި އިންކާރުކޮށްފަ އަމިއްލައަށް ސިއްރުން ކައިވެނި ކުރުމުން އެމީހުން ރުޅިއަންނާނެކަން ގައިމެވެ. އެމީހުން ޖޭޒްމީން ބަލައިނުގެންފި ނަމަ ހަދާނީ ކިހިނެއް ހެއްޔެވެ؟ ޖަޒްލާންގެ ގާތުގައި ވީ ވަޢުދު އޭނާ ފުރިހަމަ ކުރާނީ ހިކިނެއް ހެއްޔެވެ؟ އޮފީހުގައި އިނދެގެން އާކިފް ވިސްނަމުން ދިޔައެވެ.\nއަނެއްކޮޅުން، ލީނާވެސް ހިތްވަރު ދޫކޮށްނުލައި އާކިފްގެ ލޯބި ހާސިލްކުރަން ތަފާތު ގޮތްގޮތުން މަސައްކަތް ކުރެއެވެ. އޭނާއަށް މީރުކޮށް ކޮފީގިރާށާއި ކަށްކަން ނޭނގޭތީ އާކިފް މަލާމަތް ކުރުމުން އެކިމީހުންގެ އެހީގައި ތަފާތު ވައްތަރުގެ ކާއެއްޗެހި ހަދަން އޭނާ ދަސްކުރިއެވެ. މުރާލި މީހަކަށް ވުމަށްޓަކައި ގޭތެރޭގައި ތަފާތު މަސައްކަތުގައި ބައިވެރިވެ އުޅެންފެށިއެވެ. އާކިފްއަށް މީރުހެން ހީވާހާ އެއްޗެއް ހަދައި ގެއަށާއި އޮފީހަށްވެސް ތަށިބަރި ފޮނުވަން ފެށިއެވެ. ފުރަތަމަ ދުވަހު ތަށިބަރި އައުމުން އާކިފް އެއީ މާބޮޑު ކަމަކަށް ނުހަދައި އެ ކެއެވެ. ނަމަވެސް އާއްމުގޮތެއްގައި ލީނާގެ ތަށިބަރި އަންނަން ފެށުމުން އޭނާ ހިތްހަމަ ނުޖެހުނެވެ. އެއްދުވަހު، ތަށިބަރި އަނބުރާ ފޮނުވާލަން އުޅެން ފެށުމުން ޝުއައިބު އެ އަތުލައިގެން ކައިފިއެވެ. އޭގެފަހުން ލީނާ ގެންނަ ތަށިބަރީގައި ހުންނަ ކާއެއްޗެހިކަނީ ޝުއައިބުއެވެ. އޮފީހަށް ފޮނުވާ ތަށިބަރިވެސް ގެނެސް އާކިފް ދެނީ ޝުއައިބުއަށެވެ. ނަމަވެސް ލީނާ އުފަލުން ހުންނަނީ އޭނާ ހަދާ އެއްޗެހި އާކިފްއަށް ހަމަ މީރީ ކަމުގައި ހީކޮށެވެ.\nވަގުތަކީ މެންދުރުގެ ހޫނުގަދަ ވަގުތެވެ. ޖޭޒްމީން ގޭތެރޭގައި އަވަދިނެތި ކަމަކަށްފަހު ކަމެއްކުރަމުން ދިޔައެވެ. ގޭތެރެ ފޮޅާ ސާފުކޮށް، މެންދުރުގެ ކެއުންވެސް ތައްޔާރުކޮށް ނިމުނުން ޖޭޒްމީން ސިޓިންރޫމުގެ ސޯފާގައި ޖައްސާލީ ކުޑަކޮށް އަރާމުކޮށްލުމަށެވެ. ވަރުބަލިވެފައި ހުރުމުގެ ސަބަބުން އޭނާއަށް ނިދޭގޮތް ވެއްޖެއެވެ. އިރުކޮޅެއްފަހުން ޖޭޒްމީންއަށް ހޭލެވުނީ ކޮންމެވެސް މީހަކު އޭނާ މޫނުގައި ފިރުމާލިހެން ހީވެގެންނެވެ. އާކިފް ކަމުގައި ހީކޮށް ރަނގަޅަށް ލޯހުޅުވާފައި ބަލާލި ވަގުތު އޭނާއާ ދިމާއަށް ގުދުވެ އޮތް ލަޔާން ފެނުމުން ފުންމައިގެން ތެދުވެވުނެވެ.\n” ސޮރީ…ބިއުޓިފުލް…ބަޓް އައި ކާންޓް ކޮންޓްރޯލް މައި ސެލްފް” ލަޔާން ދަހިވެތި ނަޒަރަކުން ޖޭޒްމީންއަށް ބަލާލަމުން ހިނިތުންވެލިއެވެ. ޖޭޒްމީން އަވަސް އަވަހަށް އޭނާގެ ކޮޓަރިއާ ދިމާއަށް ހިނގައިގަތެވެ.\n” ވެއިޓް ޕްލީޒް…އައި ނީޑް ޔޫ ސޯ ބޭޑްލީ” ޖޭޒްމީންގެ އަތުގައި ހިފާލަމުން ލަޔާން ބުނެލިއެވެ.\n” ލީވް މައި ހޭންޑް…” ނުރުހުންވެފައި ލަޔާންއަށް ބަލާލަމުން ޖޭޒްމީން ބުންޏެވެ. ނަމަވެސް ލަޔާން އަދިވެސް ހެވިފައި ބަލަން ހުރީއެވެ.\n” ދޫކޮށްލާ!..މިބުނީނު ދޫކޮށްލާށޭ!” އެންމެފަހުން ޖޭޒްމީން ހަޅޭއްލަވައިގަތީ ދިވެހިބަހުންނެވެ. ލަޔާން ހައިރާންވެފައި ފާޑަކަށް ބަލަން ހުރުމަށްފަހު ހޭންފެށިއެވެ. އަދި ޖޭޒްމީންއާ ގާތްވެލުމަށްފަހު ވާހަކަ ދައްކަން ފެށިއެވެ.\n“އޯހް…ދިވެހިވެސް އެނގޭތަ؟…ވާއު…ހާދަމޮޅޭދޯ….އެހާއަވަހަށް ދިވެހިވެސް ދަސްކުރީ….އެހާމޮޅަށް ފަތަންވެސް އެނގޭ….އަނެއްކާ ފިރިހެނުންގެ ހިތްއަތުލަންވެސް އެހާމޮޅު….އާކިފްވެސް އަތުއަޅުވާލައިގެން ދޯ ތިއުޅެނީ….މަށަށް ޝައްކު ތިދެމީހުންގެ ގުޅުމާމެދު….އެހުރިހާ ދުވަހު އާކިފްއާއެކީ އިންޑިއާގަ ހުރެފަ އައިއިރު ކަމެއްނުކޮށް ނުހުންނާނެދޯ…..ކީއްވެ އަހަރެން އަތްލީމަ ދޫކޮށްލާށޭ ތިބުނަނީ…މަށަށްވެސް ޗާންސެއް ދީބަލަ…ހަމަ އެންމެ ޗާންސެއްވެސް އޯކޭއޭ…” ލަޔާން ނުލަފާ ޒާތަކަށް ހީލަމުން ޖޭޒްމީންގެ އުނަގަނޑުގައި އަތް އަޅުވާލިއެވެ. އަދި ޖޭޒްމީން ގަދަހަދަ ހަދާހުއްޓައިވެސް ގެންގޮސް ސޯފާގައި ބޭންދިއެވެ.\n” ތިމަލުން ފޮނިބޯލަން ބޭނުންވެފަ ހުންނަތާ ކޮންދުވަހެއް….ދެންނުވާނެ އެންމެހިނދުކޮޅަކަށްވެސ ކެތެއް…” ލަޔާން ގަދަކަމުން ޖޭޒްމީންގެ މޫނުގައި ބޮސްދޭން ފެށުމުން ޖޭޒްމީންއަށް ވަގުތުން ރޮވުނެވެ. އޭނާ ސަލާމަތަށް އެދި ގޮވަން ފެށުމުން ލަޔާން ބާރަށް ހޭންފެށިއެވެ.\n” ތީބޭކާރުކަމެއް….ގޭގަނެތް އެކަކުވެސް…ވަރަށް ބަލާފަ މިއައީ…..ޝުއައިބުވެސް އެބައިން އަހަރެމެންގެ ގޭގަ ލީއާއެކު ފިލްމެއް ބަލަން….އޭނާ ނާންނާނެ އަވަހަކަށް….އަހަރެން ނުބުންޏަސް އެނގެއެއްނު ދެނތިބިމީހުން މިވަގުތު ވީތަން.. ” ލަޔާން ހިނިއައިސްފައި ބުނެލިއެވެ. ޖޭޒްމީން ވިސްނާލިއެވެ. ތެދެކެވެ. މިވަގުތު އެކަކުވެސް ގޭގަ ނޫޅޭނެއެވެ. ޝުރައިބުއާއި އާކިފްވީ އޮފީހުގައެވެ. ސީމާވީ ހޮސްޕިޓަލްގައެވެ. ޝީޒާވީ ސުކޫލުގައެވެ. ޝުރައިބުގެ އަންހެނުން ރީމާވެސް، ބަލިވެއިނުމާއެކު އޭނާގެ މަންމަގެ ގެޔަށް ދިޔަގޮތަށް އަދިވެސް ވީ އެގޭގައެވެ. މިވީގޮތުން އޭނާ ހަމަ ރަނގަޅަށްވެސް ލަޔާންގެ އަތްދަށުވީއެވެ. ނަމަވެސް އޭނާ ހިތްވަރުދެރައެއް ނުކުރާނެއެވެ. އާކިފް ބުނިފަދައިން އޭނައަކީ އަބަދުވެސް ހިތްވަރުގަދަ ކުއްޖެކެވެ. ކުއްލިއަކަށް ޖޭޒްމީން ލަޔާން ކޮށްޕާލުމަށްފަހު ގޭގެ މައިދޮރާދިމާއަށް ދުއްވައިގަތީ ގެއިން ބޭރަށް ނުކުތުމަށެވެ. ތަޅުގައި ހިފާ އަނބުރާލިއިރު ހުރީ ތަޅުލާފައެވެ. ތަޅުދަނޑި ކޮބާތޯބަލާލިއިރު، ތަޅުގައި އަބަދުވެސް ޖަހާފައި ހުންނަ ތަޅުދަނޑިއެއް ނެތެވެ.\n” ހަމް ތުމް، އެކް ކަމުރޭމޭ ބަންދުހޯ….އޯރު ޗާބީ ކޯޖާއޭ…” ލަޔާން ލަވަކިޔާލަމުން އޭނާގެ އަތުގައި އޮތް ތަޅުދަނޑި ދައްކާލިއެވެ. އެވަގުތު ޖޭޒްމީންއަށް ހަދާނެ ގޮތް ހުސްވިއެވެ. އިރުކޮޅަކު ވިސްނާލަން ހުރުމަށްފަހު އޭނާ ދުވެފައި ސިޑިން އަރަންފެށީ އޭނާގެ ކޮޓަރިއަށް ދިއުމަށްވުރެ މައްޗަށް ދިޔުން ބުއްދިވެރި ކަމުގައި ހީވާތީއެވެ. ލަޔާންވެސް ބަލާކަށް ނުހުރެ ސިޑިއާއި ދިމާއަށް ދުއްވައިގަތެވެ. ޖޭޒްމީން މައްޗަށް އެރުމަށްފަހު ޝީޒާގެ ކޮޓަރިއަށް ވަންނަ ދިމާކޮށްލުމާއެކު ލަޔާން ހަލުވިކަމާއެކު ގޮސް ޖޭޒްމީން ހިފެހެއްޓިއެވެ. އަދި ގަދަކަމުން ޝީޒާގެ ކޮޓަރިއަށް ވައްދައި އެނދުމައްޗަށް ޖޭޒްމީން ކޮށްޕާލިއެވެ.\n” ޖޭޒްގާތު ވަރަށް ލޯބިން ވާހަކައެއް ބުނަންތަ؟….އަހަރެންގެ އަތުން އަނިޔާއެއްވާން ބޭނުން ނޫނިއްޔާ މަޑުން އޮވޭ….އެނގެއެއްނު ގަދަކަމުން ކުރަންޏާ ދެންވާނެ ގޮތް…އެހެންނޫނަސް އަހަރެންނާއެކު އެންމެ ފަހަރަކު ކަމެއް ކުރިޔަސް ތިކުއްޖާއަށް ކޮން ގެއްލުމެއްވާނީ….ތިކުއްޖާ ބޭނުމިއްޔާ ރުފިޔާވެސް އަހަރެންދޭނަން…ތަދެއްވެސް ނުކުރާނަން…ޕްރޮމިސް…” ލަޔާން މަސައްކަތްކުރީ ޖޭޒްމީންއަށް ވިސްނަދީގެން އޭނާގެ މަޤުސަދު ހާސިލް ކުރުމުށެވެ. ނަމަވެސް ޖޭޒްމީން ލަޔާން ދައްކާ އެއްވެސް ވާހަކައެއް އަޑުނާހާ ގަދަ ހަދަ ހަދާފައި ރޮމުން ދިޔައެވެ. ލަޔާންގެ ގައިގާ ތަޅައި ދަތްއަޅާ ހަދަން ފެށުމުން ލަޔާންގެ ރުޅިދަގަވެގެން ޖޭޒްމީންގެ މޫނުމަތީގައި ބޮނޑިއެއް އެޅިއެވެ. އެވަގުތު ވީތަދުން ޖޭޒްމީންގެ ހަރަކާތްތައް ހިނދުކޮޅަކަށް ހުއްޓުނެވެ.\n” ބުނިންދޯ އޭރުވެސް ގަދަނުހަދާށޭ….އަހަރެން ބޭނުމެއްނޫނޭ އަނިޔާކޮށްގެން ގަދަކަމުން ކުރާކަށް….ޖޭޒް ކަންބޮޑު ނުވެބަލަ!…އެއްވެސް މީހަކަށް ނޭނގޭނޭ…ޕްލީޒް އަހަރެން ބުނާގޮތަކަށް ހަނދާބަލަ!….ކާކުދެކެތަ ބިރުން ތިއުޅެނީ….” ލަޔާން ޖޭޒްމީންގެ މޫނުގައި ފިރުމާލިއެވެ. ޖޭޒްމީން ގަދަ ހަދަ ހަދާހުއްޓައި ލަޔާން މަޑުމަޑުން ޖޭޒްމީންގެ ހަށިގަނޑު އޭނާގެ ބާރުގެދަށަށް ގެނައެވެ.\nހިނިތުންވެހުރެ ގޯތި ތެރެއަށް ވަދެގެން އައި އާކިފްހުރީ ޖޭޒްމީން ދެކިލާހިތުން ކެތްމަދުވެފައެވެ. ގޭތެރެއަށް ވަންނަން ދިމާކޮށްލިއިރު، ދޮރުތަޅުލާފައި ހުރުމުން ހައިރާންވެ ހުރެ، އޭނާގެ ޖީބުންނެގި ތަޅުދަނޑިފަތީގައި އޮތް ތަޅުދަނޑިން ދޮރު ހުޅުވާލިއެވެ. އެންމެ ފުރަތަމަވެސް އާކިފް މިސްރާބުޖެހީ ކާކޮޓަރިއާ ދިމާއަށެވެ. ކާކޮޓަރި ހުސްކޮށް ހުއްޓައި ފެނުމުން ދެން އޭނާ މިސްރާބުޖެހީ ޖޭޒްމީންގެ ކޮޓަރިއަށެވެ. އެތާވެސް ޖޭޒްމީން ނެތުމުން ހައިރާންވެ ހުރެ އޭނާ ވިސްނާލިއެވެ. ގެތަޅުލާފައި ޖޭޒްމީން ފިހާރައަކަށް ގޮސްދާނެ ކަމުގައި ބަލާފައި އާކިފް އޭނާގެ ކޮޓަރިއަށް ދިއުމަށް މިސްރާބު ޖެހިއެވެ.\nސިޑީގެ ވަކިހިސާބަކަށް އެރުނުތަނާ، މަތިން ޖޭޒްމީން ރޯއަޑު އިވެން ފެށުމުން އާކިފް ހަލުވިކަމާއެކު ސިޑިން އެރިއެވެ. އަޑުއަންނަނީ ޝީޒާގެ ކޮޓަރިންނެވެ. ތަޅުގައިހިފާ އަނބުރާލުމާއެކު ފަސޭހަ ކަމާއެކު ދޮރުހުޅުވިއްޖެއެވެ. އެވަގުތު އާކިފްއަށް ފެނުނު މަންޒަރުން ވަގުތުން އޭނާގެ ލޭކެކިގެން ދިޔައެވެ.\n” ލަޔާންންން!!” އަޑުގެ ނެތްތަނަށް އާކިފް ހަޅޭއްލަވައި ގަތުމާއެކު، ޖޭޒްމީންގެ ގައިމަތީގައި އޮތް ލަޔާން ސިހިފައި ތެދުވިއެވެ. އާކިފްގެ އަޑުއިވުމުން، ޖޭޒްމީން ލަޔާން ކޮއްޕާލުމަށްފަހު ދުވެފައި އައިސް އާކިފްގެ ގައިގާ އޮޅުލައި ގަތެވެ. ލަޔާންއަށް އާކިފް ފެނިފައި ލިބުނު ސިހުމުން ހުރިތަނުން ގުޑާލަންވެސް ނޭނގިފައި ހުރެވުނީއެވެ.\nއާކިފްގެ ގައިގާ ބައްދައިގެން ހުރެ ޖޭޒްމީން ބާރަށް ރޮމުން ދިޔައިރު، ބިރުންގޮސް މުޅިކުއްޖާ ރޫރޫ އަޅައެވެ. ހުރީވެސް ދާހިއްލާ ފޯވެފައެވެ. ލަޔާން އޭނާގެ ގައިގާ ގަދަކަމުން ހިފެއްޓި ތަންތަނުން ދިލަނަގަމުން ދިޔައެވެ. ޖޭޒްމީންގެ ހާލުފެނުމާއެކު އާކިފްގެ ރުޅި އިންތިހާއަށް ގަދަވިއެވެ. ޖޭޒްމީންގެ ބޮލުގައި ފިރުމާލުމަށްފަހު މަޑުމަޑުން އޭނާ ގަޔާދުރުކޮށްލަމުން ލަޔާންއަށް ބަލާލިއިރު އެދެލޮލުން އަލިފާން ކަނި ބުރާފަދައެވެ. އޭރު ލަޔާން ހުރީ ހަދާނެ ގޮތްބޮޑުވެފައެވެ. އާކިފް ދޮރުމަތީ ހުރުމުން އެތަނުން ނުކުމެގެން ދެވޭނެ ގޮތެއްވެސް ނެތުމުން އާކިފްއާ ކުރިމަތިލުން ނޫންގޮތެއް އޭނާއަކަށް ނެތެވެ.\n” ކަލޭ ކީކޭތަ ހީކުރަނީ…އޭނ؟…..ކަލޭ ކޮންހައްޤަކާ ލައިގެން މަގޭ ޖޭޒްގެ އިއްޒަތަށް އަރައިގަތީ…..ބުނެބަލަ!….ހުރި ގޮތްކުޑަކަން…..މިއަދުމީ ކަލޭގެ އެންމެ ފަހުދުވަސް…” އާކިފް ހަޅޭއްލަވަމުން އައިސް އެޔެއް މިއެއް ނުބައި ލަޔާންގެ ގައިގާ ތަޅައިގަތެވެ. ލަޔާންއަށް އޭނާގެ ދިފާއުގައި އަތް ހިއްލާލެވުނީވެސް އާކިފް އޭނާގެ މޫނުގައި ދެތިން ބޮނޑި އެޅިފަހުނެވެ.\n” އާކިފް އަޑުއަހާބަލަ! އަހަރެން…އާހް!!” ލަޔާން ވާހަކަ ދައްކަ ދައްކާ ހުއްޓާ އާކިފް އަނެއްކާވެސް ލަޔާންގެ މޫނުގައި ބޮނޑިއެއް އެޅިއެވެ. އާކިފް ރުޅިއައިސްފައިވަނީ ފަސޭހައިން މަޑުވާ ވަރަށްވުރެ ގަދަޔަށެވެ. ލަޔާންގެ ޓީޝާގެ ކަރުވަޅުގައި ހިފާ ދަމަމުން ކޮޓަރިން ބޭރަށް ނުކުމެ ސިޑިއާ ދިމާއަށް ކޮއްޕާލުމާއެކު ލަޔާން އެގޮތް މިގޮތަށް ފުރޮޅެމުން ސިޑިން ވެއްޓުނެވެ. އެމަންޒަރު ފެނިފައި ޖޭޒްމީންއަށް އޭނާގެ އަނގަމަތީ އަތްއަޅާލެވުނެވެ. އާކިފް ދުވެފައި ސިޑިން ފޭބިގޮތަށް، ސިޑިބުޑުގައި ގުޑާނުލެވިފައި އޮތް ލަޔާން ނަގާ ކޮޅަށް ޖެހިއެވެ.\n” ގޮތްކުޑަ އިބިލީސް…ކަލޭގެ ކަރުހިއްކުން ފިލުވަން ޖޭޒްނޫން މީހެއް ނުލިބުނީތަ މިއޮއްބޮޑު މާލޭން….ޖޭޒް އެއީ އަޅާލާނެ މީހަކުނެތް ނިކަމެއްޗެއް ކަމަށްތަ ހީކުރީ….ކަލޭބޭނުން ކޮންމެއިރަކު ބޭނުން ގޮތަކަށް ކުޅެލެވޭނެ ކުޅޭއެއްޗެއް ކަމަށްދޯ ހީކުރީ….ކަލެއަށް އެނގޭތަ އެއީކާކުކަން….އެއީ މަގޭ އަންހެނުން….އެނގިއްޖެތަ؟….މަގޭ ހައްޤަކަށް ކަލޭ އަރައިގަތީ ކީކޭ ހިތަށް އަރައިގެންތަ؟..އޭނ؟” އާކިފް ބުނި އެއްޗަކުން ހައިރާންވީ ވަރުން، ވިސްނާނެ އެއްޗެއް ނޭނގިފައި ހުއްޓާ އާކިފް ލަޔާންގެ ކަރުގައި ހިފާބާރުކޮށްލިއެވެ. ލަޔާން ވަރަށް އުނދަގުލުން އާކިފްގެ އަތްނައްޓާލުމާއެކީ އަނެއްކާވެސް އަކިފް ލަޔާންއަށް ހަމަލާދިނެވެ. އާކިފްގެ ހަރަކާތްތައް ހުރިގޮތުން ހީވަނީ ބަނޑުހައިވެފައިވާ ސިންގާއެއް އޭގެ ޝިކާރައަށް ހަލާދޭހެންނެވެ. ލަޔާންވެސް އޭނާގެ ދިފާއުގައި އާކިފްއަށް ހަމަލާދީ ދެމީހުން ރަނގަޅަށް ހިފައިތެވެ. ލަޔާންއަށްވުރެ އާކިފް ހަށިގަނޑުން ބޮޑުވެ، ބާރުވެސް ގަދައެވެ. އެހެންކަމުން އިސާހިތަކު ލަޔާންއޮތީ އަނގަވަތަށް މުށިތަކުމަތީގައެވެ. އާކިފް ލަޔާންއަށް ގުޑިވެސް ނުލެވޭހެން، ލަޔާންގެ ބުރަކަށީގައި ކަކޫވިއްދައި ލަޔާންގެ ދެއަތް ފުރަގަހަށް ގެނެސް ހިފެހެއްޓިއެވެ.\n” ކަލޭގެ މިމުޑުދާރު އަތުންނެއްނު އަހަރެންގެ ޖޭޒްގެ ގައިގާ އަތްލީ…މިއަތުން ދެން ދުވަހަކުވެސް އަންހެނެއްގެ ގައިގާ އަތްނުލެވޭ ވަރު ކުރާނަން….ކަލޭގެ ކަންތައް މިހިސާބުން ނިންމާލާނަން….ކަލޭމަރާލާފަ މިއަދު ހުއްޓާލާނީ…..” އާކިފް ލަޔާންގެ އަތް އަނބުރާލިގޮތުން ތަދުވެގެން ލަޔާންއަށް އަޑުގެ ނެތްތަނަށް ހަޅޭލަވައި ގަނެވުނެވެ. އެވަގުތު ގޯތިތެރެއަށް ވަދެގެން އައި ޝުޢައިބުއާއި ލީނާއަށް ދުވެފައި ގޭތެރެއަށް ވަދެވުނެވެ. އާކިފް ލަޔާންގެ ގައިގާ ހިފައިގަނެގެން އުޅޭތަން ފެނުމުން ހައިރާންވެ ވާނުވާ ނޭނގިފައި އިރުކޮޅަކު ތިބެވުނެވެ.\n” އޯ ގޯޑް….ތިއްތީ ކިހިނެއްވެގެންތަ މިއުޅެނީ….” ޝުއައިބު ދުވެފައި ގޮސް އާކިފް ދުރުކުރަން އުޅުނެވެ. އޭރު ލަޔާންގެ ތުންފަތްފެޅިގެން ލޭއާދެއެވެ. ޝުއައިބު ވަރަށް އުނދަގުލުން އާކިފް ދުރުކުރުމާއެކު ލަޔާން އަތުގައި ފިރުމަމުން މަޑުމަޑުން ތެދުވެ އިށީނެވެ. ލީނާވެސް އައިސް ލަޔާންގެ ގާތުގައި އިށީދެ އަތުގައި ހިފާލިއެވެ.\n” މި މުޑުދާރު ފިރިހެނާ ޖޭޒްގެ އިތްފަތްތެރިކަމަށް އަރައިގަތީ….ގޭގަ އެއްވެސް މީހަކު ނޫޅޭ ގަޑިބަލާފަ މިނުބައި ނުލަފާ ޝައިތޯނު ޖޭޒްއާ ދިމާކޮށްލީ…ނަސީބު ރަނގަޅުކަމުން އަހަރެންނަށް ވަގުތުއޮއްވާ އާދެވުނީ….ހަމަ ރަނގަޅަށް މިބުނީ….މިއަދު މީނަގެ ކަންތައް ނިންމާލާނަން…” އާކިފް ޝުއައިބުގެ އަތްދަށުން ދެމިގަނެގެން ގޮސް އަނެއްކާވެސް ލަޔާންއަށް ހަމަލާދިނެވެ. އާކިފް އެހަމަލާއިން ލަޔާންގެ ނޭފަތުންވެސް ލޭއަންނަން ފެށިއެވެ. ލީނާ ރޮއެގެންފައި އާކިފްގެ މަގަށް ހުރަސްއަޅާ ލަޔާން ދިފާއުކުރިއެވެ.\n” ތިއްތީ ހަމަޖެހިބަލަ؟…ރުޅިމަޑުކޮށްބަލަ!…ޕްލީޒް” ޝުއައިބު އަނެއްކާވެސް އާކިފް ހިފެހެއްޓިއެވެ. އާކިފްއަށް ހުރީ މާނޭވާ ލެވިފައެވެ. އަދިވެސް އޭނާގެ ރުޅި މަޑެއްނުވެއެވެ.\n” އެއީ ތެދެއްތަ ލަޔާން….” ޝުޢައިބު ލަޔާންއާ ދިމާއަށް އެނބުރެމުން ސުވާލުކޮށްލިއެވެ. ލަޔާން ބަހެއް ނުބުނެ ޝުއައިބުއަށް ބަލަން އިނެވެ. އެވަގުތު ސިޑި ކައިރީގައި ރޮވިފައި ހުރި ޖޭޒްމީން ފެނިފައި ލީނާގެ ރުޅިގަދަވިއެވެ. އަދި ފުންމައިގެން ތެދުވެ، ޖޭޒްމީންގެ ގާތަށް ދިޔައެވެ.\n“ލަޔާން ބުންޏަސް ނުބުންޏަސް މަށަށް އެނގޭ މިއީ މިނުލަފާ ޑައިނުގެ ކަންތައްކަން…ތާކުން ފިރިހެނެއް ނުފެނިފަ ހުންނަ އަންހެނެއް މީ….އާކިފްގެ ފަހަތުން އުޅެއުޅެފަ މިހާރު ލަޔާންގެ ފަހަތުން އެއުޅެނީ…ހުރިގޮތަށްހުރި ގޮތްކުޑަ ނާސިއެއް މިއީ…” ޖޭޒްމީންގެ އިސްތަށިގަނޑުގައި ހިފާ ލަތްކެއް ޖަހަމުން ލީނާ ހަޅޭއްލަވައިގަތެވެ.\n” ލީނާ!…ޚަބަރުދާރު އިތުރަށް އެންމެ ލަފްޒެއް ޖޭޒްއާ ޚިލާފަށް ބުންޏަސް ނިމުނީ….” އާކިފް ދިޔަގޮތަށް ގޮސް ލީނާގެ އަތުގައި ހިފައި ލަތްކެއް ޖަހަމުން ސޯފާއާ ދިމާއަށް ހޫރާލިއެވެ. އެވަގުތު ލީނާ ނުވެއްޓި ސަލާމަތްވީ ޝުއައިބު ހިފެހެއްޓިކަމުންނެވެ. ލީނާއަށް ލިބުނު ސިހުމުގައި ދެލޯބޮޑުވެފައި އާކިފްއަށް ބަލަން ހުރެވުނެވެ.\n” ކަލެޔާ ކަލޭގެ ކޮއްކޮ ކަހަލަ ގޮތްކުޑަމީހުންނެއް ނޫނޭ އެންމެންނަކީ…..ކަލޭތިއުޅެނީ ގޮތްކުޑަވެގެން، ލޯބިނުވެޔޭ ބުނީމަވެސް އަހަރެންގެ ފަހަތުން ނެއްޓެއް ނޭނގިގެން….ބަލަ ޖޭޒްއަށް އަހަރެންގެ މައްޗަށް ހުރިހާ ހައްޤެއް ލިބިގެންވޭ….އެއީ އަހަރެންގެ ހަލާލު އަނބިމީހާ….އެނގިއްޖެތަ؟ އަޑުއިވިއްޖެތަ؟…ކަލޭ ކޮއްކޮޔާ ކަލެއާ ދެމީހުން ހަމަ މިހާރު މިތަނުން ނުކުމޭ….އަދި މީގެފަހުން އަހަރެން ފެންނަ ހިސާބަށްވެސް އައިސްގެން ނުވާނެ….އެހެންނޫނީ ނަތީޖާ މިޔަށްވުރެ ހިތިވާނެ” އާކިފް ހަރުކަށި އިންޒާރެއް ދިނުމަށްފަހު މަޑުވެސް ކޮށްނުލައި ޖޭޒްމީންގެ އަތުގައި ހިފައިގެން މައްޗަށް ދިޔައެވެ.\nއާކިފްގެ ބަސްތަށް އަޑުއިވިފައި ހުރިދިމާ ސޯފާމައްޗަށް ލީނާއަށް ތިރިވެވުނެވެ. އާކިފްގެ ވާހަކައިން ހައިރާންވެ ހުރެ، ޝުއައިބު އައިސް ލާނާގެ ގާތުގައި އިށީންއިރުވެސް ލީނާ ހަރަކާތް ހުސްވެފައި އެއިން ގޮތަށް އިނެވެ. ލިބުނު ޚަބަރުން އޭނާގެ ސިކުނޑިވެސް ގަނޑުވެފައިވާ ކަހަލައެވެ. ޝުއައިބުވެސް އިނީ ބުނާނެ އެއްޗެއް ނޭނގިފައެވެ. ލަޔާން އުނދަގުލުން ތެދުވެ، ގައިގެ އެތަން މިތަނުގައި ފިރުމަމުން އެގެއިން ނުކުތެވެ. ލީނާ އަދިވެސް އެއިން ގޮތަށް އިނީއެވެ.\n” އަހަރެންނަކަށް ނޭނގެ ބުނާނެ އެއްޗެއްވެސް….ވިސްނާނެ އެއްޗެއްވެސް….ތިއްތި ޖޭޒްއާ މެރީކުރީ ކޮންއިރަކުބާއޭ މިހިތަށް އަރަނީ…” ވިސްނުމެއްގައި އިނދެ ޝުއައިބު ވާހަކަ ދެއްކިއެވެ.\n“ލީ….އޭތް…ދެން އެކަމާ ނުވިސްނަބަލަ!…ހިނގާ ގެޔަށްދާން..” ލީނާ ހިމޭންވެފައި އިންތަން ފެނުމުން ކަންބޮޑުވެފައި ޝުއައިބުއަށް ބުނެވުނެވެ. ޝުއައިބު ލީނާގެ ގައިގާ އަތްލުމާއެކު، ޝުއައިބުގެ ގައިގާ އޮޅުލައިގެންފައި ލީނާ ރޮއެގަތެވެ. އޭނާގެ ހިތްވަނީ ކުދިކުދި ވެފައެވެ.\nޝުއައިބު އެކިގޮތް ގޮތުން ލީނާއަށް ނަސޭހަތްދީގެން ލީނާގޮވައިގެން އޭނާގެ ގެޔަށް ދިޔައެވެ. އާކިފްގެ އެނދުގައި އޮށޯވެލައިގެން ތިބި ޖޭޒްމީންއާއި އާކިފްވެސް ތިބީ ވިސްނުމެއްގެ ތެރެއަށް ގެއްލިފައެވެ. ހިނގާދިޔަ ކަންތަކާމެދު ޖޭޒްމީންވަނީ އިންތިހާއަށް ކަންބޮޑުވެފައެވެ. އާކިފްވެސް ވިސްނަމުން ދިޔައީ އެކަމާއެވެ. އޭނާގެ ކައިވެނީގެ ސިއްރު އެހާމަވެގެން ދިޔައީ އެކަން އެނގުން އެންމެ އެކަށީގެން ނުވާމީހުންގެ ކުރިމަތީގައެވެ. އޭގެ ސަބަބުން ދެން ކަންތައް ވެދާނެ ގޮތަކާމެދު އޭނާ ކަންބޮޑުވެއެވެ.\nވާހަކަ ލިޔާހިތްވާ އަދި ކޮމެންޓްސް ކިޔާހިތްވާ މީހަކީމެވެ.\nސިއްރު ސިއްރުން ހިތޭ މިލްކު ކޮށްލީ ކަލާ… (ފަސްވަނަބައި)\nތިޔަ އަސަރު 6\nWow salhi varah me first dho\nv foohitha maazeege bai…aammukoh kudhin foohivaane maazee kiyan…kuriyah oiy 2episodes heevanee maazee nimeynehen…hope u guys r enjoying well….\nWow v v reethi mihaaru shine keevvetha daily koh up mukurany v kiyaa hiyy vey\nAlhe haadha kurey shine…… Ekam varah reethi….. Mirey adhi eh part beynun N konme dhuvahaku ves up kohdheythi plx……. Shine thee hama best ingey\nKuriah oiy dhe episide avahah ninmaalan thankolheh avas avahah up kobbala..reethi\nhe he he maazee hama ehaa foohitha…aslu shine miulheny adhives balikoh…..miadhuves beyskaigen miulheny….still not feeling well…ekamves thikudhin inthizaaruga thibeynethee mi part liyelee….dhen huri part thahves liyevunu varakun up kuraanan….\nv reethi dhen konirakun up kohla dheynee\nNice story.keep it up shine😄\nWow v salhi mi part ves\nStry is awesome shine ☺☺☺ and I don’t find tha past boring rather I find it very intesting 😍😍😍\nBTW get well soon shine ❤❤❤\nWaiting fr the nxt prt\nNext part avaha avaha up kohla dhechey\nNooney maazee foohseh noon.. Maazee v interesting… V kiyaa hithun mi kiyany… Dhn konirakun aneh part up kohdheyny… V rythi mi part. Gws shine..\nVVVV REETHI FABULOUS\nsalhi…ekamu haadha lahey up kuraaleh..mirey adhi ehbai up vaane dhw..hehehehe\nMaazee also interesting I luv this part keep up load 😀\nMaazee ves varah interesting…ekam thankolheh kuruhen heevanee… varah kiyahithun hutta mi nimuny… kiyaa hiy vefa hurileh bodukamun kanneyge, emme dhethin folhuvaiy kiyununhen heevee…شفاك الله ❤❤❤❤❤❤❤\nMaaxee kiyan foohseh nuvey.. Ekam vaa gothaky maaxee thankolheh dhigu vyma, mihaaru ge bai feshunyma faadakah vaanuvaa ga… Eyrun handhaan hunnaany maaxee ge bai bodah… And mi part ves v salhi Ingey…. Thankolheh avahah up kohdhyba dhww..\nVvv interesting , shine haadha molhe\nwooooe…Shine…u r great😙\nWow v salhi ingyy❤❤❤❤❤❤❤❤❤❤\nMi story ge maaxee kiyan foosseh nuvey.. next part plx avahah genes dhecchey.\nvv reethi shine heevee hamaethaaa ga hurevunuhen\nShine is the best , kiyaa foohi nuve shine ge stories\nShine shine shine you r the best… story v v reethi… kiyaahithun indhaa nimyny.. next part up koh dheeba as soon as possible. 🙂 :* 🙂\nmi hama liyanee..insha allah maadhama hendhunu aa episodeh thikudhin nah kiyaalan libeyvaru kohdheveytho miulheny….\nWow… Inthizaaru starts now\nShinege bigest fan says:\nThank yuhhhhhhhhhh shine…. You are the best… Shine thee teacher eh tha??? I am just gesssinggggg ok… M i correct shine… Plxxx reply… I love ur stories\nSpeacially moya hiy magey\nhmmmm i guess u know me….well… thanks ” shine ge biggest fan”\nWow loved it. ❤\nވާއު ޝައިން… ވަރަށް ފުރިހަމަ މިބައިވެސް… މާޒީ ކިޔަން ކުޑަކޮށްވެސް ފޫއްސެއް ނުވޭ… ނަސީބެއްނު އާކިފްއަށް އާދެވުނުކަން… ނޫންނަމަ ޖޭޒްއަށް ހާދަ ދެރަ ގޮތެކޭ ދޯ ވާނީ… ނެކްސްޓް ޕާޓަށް އެބަ ވަރަށް އިންތިޒާރު ކުރެވޭ… ނެކްސްޓް ޕާޓްވެސް އަވަހަށް އަޕްކޮށްލަދެއްޗޭ… އަދިވެސް އެއްފަހަރު ޝައިންއަށް ވަރަށް އަވަސް ޝިފާއަކަށް އެދެން\nSaandy kanbulo kihineh?\nSaandy aky kanbulo eh noooon, kalo eh…\nOh saandy aky boy ehtha\nހޫމް.. ސާންޑީއަކީ ބޯއީއެކޭ.. ސާންޑިގެ ހާލު ހަމަ ރަނގަޅު\nReally? I thought saandy ey kiyaathi girl eh kamah. Anyway, good to know. 😁\nHahaha. Saandy kanbulo. Shine manje…. not bad.☺☺☺😁😁😁\nAnekkaa shine akee boy eththa?\nnooney…..manje eh mee…\nWow! Amazing. I just want to say you are my favourit best writer.love you more😚😍❤❤❤..keep it up. Get well soon loabi. Nubai loa thakuge esfeenaa in shine rahkaa theri kurah vaa faan dheyve. Aameen.\nShine dhoonyaa kobaaa\nAbadhuves shine vaahaka kiyaa hiyvey foohi parteh naadhey eyruves heevey teacher eh hen\nShine kn irakun prt15 upload kohdheny. Inthizaaruga mihunnany. Alhe avahah up kolla dhehchey.\nDharifulhaa dhoonyaa dhytha haadha varakah balaafeemey dhytha mihaaru varubali vejje dhoonyaa avhah avaahakaage aneh bai genes dheebila dhoonigadaa haadhahaa vaareechey vaahaka dhythage lolah nidhives aadhey kiyaahithun akamaku reechey hama sahaadheh dheloafulh dhoonyaa\nShine khon iraku up kohla dheynee. Baeh story thakuga Maazee genes dheefa hunna gothun foohi vaa goi vanee. Mi story ga Maazee vara salhi. V interesting hama.\nShine kon irakun tha next part up kurany waiting waiting\nkudairukolhakun upkohlaanan..insha allah


Vaccine card ah restaurant thakun discount | Mihaaru\nވެކްސިން ކާޑަށް ރެސްޓޯރެންޓުތަކުން ޑިސްކައުންޓް!\nވީހާ ވެސް އަވަހަކަށް ވެކްސިން ޖެހުމަށް ކަމާ ބެހޭ ފަރާތްތަކުން އަންނަނީ އެދެމުން. ކޮވިޑް ހުއްޓުވުމުގެ އެންމެ މުހިންމު ފިޔަވަޅަކަށް މިހާރު ވެފައި ވަނީ އާބާދީގެ ބޮޑު ބަޔަކަށް ވެކްސިން ޖެހުން.\nވިލިމާލޭގައި ހުންނަ މުހްޔިއްދީން ސްކޫލުގެ ޓީޗަރުންތަކެއް ކޮވިޑް ވެކްސިން ޖެހުމަށްފަހު ފޮޓޯއަކަށް ހުއްޓިލައިގެން: ވެކްސިން ކާޑު ދައްކާލުމުން ބައެއް ރެސްޓޯރެންޓުތަކުން ޑިސްކައުންޓު ދޭ.-- ފޮޓޯ: މުހްޔިއްދީން ސްކޫލު\n23 ފެބުރުއަރީ 2021 - 15:40\nއެންމެން ވެސް ތިބީ ކޮވިޑް-19ގެ މި ބަލިމަޑުކަމުން އަރައިގަނެ އާއްމު ހާލަތަށް ދެވޭނެ ދުވަހެއްގެ އިންތިޒާރުގަ އެވެ. ވީހާވެސް އަވަހަކަށް ވެކްސިން ޖަހަން ކަމާ ބެހޭ ފަރާތްތަކުން ގޮވަމުން އަންނަނީ އެ ސަބަބުތަކާ ހެދި އެވެ. އެކަމަށް ހިތްވަރުދޭން މާލޭގެ ރެސްޓޯރެންޓުތަކުން މަސައްކަތް ފަށައިފި އެވެ: ވެކްސިން ކާޑު ދެއްކުމުން ޑިސްކައުންޓް ދިނުމެވެ.\nމާލެ ސަރަހައްދުގައި ހަލުއިކަމާ އެކު ފެތުރެމުންދާ ބަލިން ރައްކާތެރިވާން ވެކްސިން ދޭން ފެށީ މި މަހު 1 ގަ އެވެ. އޭގެ ފަހުން މާލޭ ސަރަހައްދުން މިހާތަނަށް 59،000 އަށް ވުރެ ގިނަ މީހުންނަށް ވެކްސިން ދީފި އެވެ. ރަށްރަށުގައި ހުރި 69 ސެންޓަރުން ވެކްސިން ޖެހި މީހުންގެ އަދަދާ އެކު ރާއްޖޭގައި ރެއާ ހަމައަށް 80،159 މީހުންނަށް، ކޮވިޑްގެ ބޮޑު ދިފާއުއެއް އެ ވަނީ ލިބިފަ އެވެ.\nވެކްސިން ޖަހަން ހިތްވަރުދިނުމުގެ ގޮތުން މާލޭގެ ބައެއް ރެސްޓޯރެންޓްތަކުން ވެކްސިން ކާޑަށް ޑިސްކައުންޓް ދޭ ގޮތަށް ހަމަޖެއްސުމަކީ، އެއް ބައެއްގެ ނަޒަރުގައި، އާ މަސައްކަތެކެވެ.\nސީ ހައުސް އިން ބުނީ ބުރާސްފަތި ދުވަސް ފިޔަވައި ހަފުތާގެ އެހެން ކޮންމެ ދުވަހެއްގައި ވެކްސިން ކާޑު ދެއްކުމުން ޑިސްކައުންޓް ލިބޭނެ ކަމަށެވެ.\n"ވެކްސިން ޖަހައިގެން ކާޑު ހިފައިގެން އައިމަ 15 ޕަސެންޓް ޑިސްކައުންޓް ލިބޭނެ،" ޓްވީޓާގައި މީހަކު ކުރި ސުވާލަކަށް ޖަވާބު ދެމުން ސީ ހައުސް އިން ބުންޏެވެ.\nޖަހައިފިންތަ؟ ނިންމާފަ ގުޅާ ޕިއްޒާ އަކަށް، ދޭނަން އިތުރު ޕިއްޒާ އެއް ހިލޭ\n🍕 9807700 pic.twitter.com/BPCzrx2E3J\n— PizzaBay_mv (@PizzaBay_mv) February 23, 2021\nޕިއްޒާ ހެދުމުގައި މާލޭގައި އެންމެ މަޝްހޫރު އެއް ތަން ކަމަށް ވާ ޕިއްޒާ ބޯނާއިން ވެސް ވެކްސިން ކާޑަށް ޑިސްކައުންޓް ދޭން ވަނީ ފަށައިފަ އެވެ. އެގޮތުން ކާޑު ހިފައިގެން ދިޔުމުން ޓޭކްއަވޭ ޕިއްޒާއިން 10 ޕަސެންޓް ޑިސްކައުންޓް ލިބެ އެވެ.\nޕިއްޒާ ބޭ އިން ދެނީ ހިލޭ ޕިއްޒާއެކެވެ. އެ ޕިއްޒާ ހިމެނޭނީ ވެކްސިން ޖެހުމަށް ފަހު އެ ތަނަށް ކުރާ އޯޑަރެއްގަ އެވެ.\nUs too! Lets do our part. Get vaccinated and show us your vaccine card to get 10% off takeaway and delivery from @SaltCnR\n— SALT (@SaltCnR) February 23, 2021\nރޭ ސޯލްޓް ރެސްޓޯރެންޓް އާންމުންގެ މެދުގައި "ގޯސްވީ" އެޗުޕީއޭގެ ގައިޑްލައިނާ ހިލާފަށް ކައިވެނި ޕާޓީއެއް ބޭއްވި ހަބަރުންނެވެ. އެކަމަކު އެ ރެސްޓޯރެންޓް ވެސް އަންނަނީ ވެކްސިން ލިބިގަތުމަށް އާންމުންނަށް ހިތްވަރުދެމުންނެވެ. އެގޮތުން ވެކްސިން ކާޑު ދެއްކުމުން ޓޭކްއަވޭ އާއި ޑެލިވަރީގެ އޯޑަރުތަކުން 10 ޕަސެންޓް ޑިސްކައުންޓް ލިބޭނެ ކަމަށް، ސޯލްޓް ރެސްޓޯރެންޓުން ބުންޏެވެ.\nކޮވިޑުން ސަލާމަތްވެވެން އޮތީ އެންމެން ގުޅިގެން ކުރާ މަސައްކަތަކުންނެވެ. އެއީ ވަކި މީހަކަށް، ވަކި ގްރޫޕަކަށް ހާއްސަ ޒިންމާއެއް ނޫނެވެ. ވެކްސިން އުފެއްދުމާ އެކު ދުނިޔޭގެ އެކި ގައުމުތަކުން އެ ގައުމުތަކުގެ ރައްޔިތުންނަށް ހިތްވަރުދެނީ އަވަހަށް އެ ރައްކާތެރިކަން ހޯދާށެވެ. އެކަމަށް އެހީތެރިވާން ދުނިޔޭގެ އެހެން ބައެއް ގައުމުތަކުގައި ވެސް އެކި ވިޔަފާރިތަކުން އަންނަނީ ބައިވެރިވަމުންނެވެ. އެގޮތުން ވެކްސިން ޖެހުމުން ޑިސްކައުންޓާއި ތަފާތު ހަދިޔާ ދިނުމުގެ އިންތިޒާމްތައް އެހެން ބައެއް ގައުމުތަކުން ވެސް މިދުވަސްވަރު އަންނަނީ ފެންނަމުންނެވެ.\nކެފޭ/ރެސްޓޯރެންޓް ހެލްތު ޕްރޮޓެކްޝަން އެޖެންސީ ކޮވިޑް ވެކްސިން\nވެކްސިންގެ ނަތީޖާ ފެންނަން ފަށައިފި\nތީ ދެދުވަހުގެ ކަމެއް\nމިއީ ނުރައްކާތެރި މެސެޖެއް ލިބެން އުޅޭކަމުގެ ޢަލާމަތެކެވެ. ވެކްސިން ޖަހައި އެކާޑު ބޭނުންކޮށްގެން ވިއާފާރިކުރުމުގައި ލުއިފަސޭހަގޮތްތަށް ހޯދުމާއި ޑިސްކައުންޓު ދިނުންފަދަ ކަންކަން ކުރަންވެއްޖެނަމަ އެއީ ސިއްޙީ ޚިދުމަތެއްގެ ނަމުގައި ކުރެވޭ ވިއަފާރިއަކަށްނޫނީ ނުވާނެއެވެ. މިއީ ހުއްޓުވަން ޖެހޭކަމެކެވެ ކޯވިޑް 19 އާއި ވެކްސިނަކީ ބޭސްއުފައްދާ ކުންފުނިތަކުން ރާވައިގެން ހިންގާ ވިއަފާރިއެކޭބުނެ މީހުންކަުރާ ތުހުމަތު ތަކަށް މިކަންކަމުން އެބަ ބާރުލިބެއެވެ\nވެކްސިން ޖެހީމަ ހިލޭ ކާންދޭނެނަމަވެސް ރަނގަޅު!! ކޮންމެހެން ތިޔަ ފާޑުފާޑުގެ ޑިސްކައުންޓުތަކެއް އަހަރުން ބޭނުމެއްނޫން!!!\nވެކްސިން ޖަހަނީ އެމީހުންނައްތަ؟ މީހަކު މޮޔަވެދާނެ.\nހޫން ދެން ތިހެންކިޔާ. އަނެއްކާވެސް ހޮޓާތަކާ ރެސްޓޯރަންޓްތައް ފުރޭނީ!\nސްކޫލުތަށް ބަންދުކޮށް ކުޑަކުދިންތަށް ރަނގަޅަށް ނުކިޔެވިފަ ތިބޭއިރު ރެސްޓޯރަންޓުތަށް ސެއްލައަށް މީހުންގިނަ ކުރާނެ ގޮތްތަށް ހޯދާފައި ހިންގަނީ! މިއީ ކޮންކަހަލަ ޕޮލިސީއެއްތަ!!!!\nވެހިކަލް ޗެކްޕޮއިންޓް ތަކުންވެސް ރަނގަޅުވާނެ ވެކްސިން ކާޑަށް ޑިސްކައުންޓެއްދޭން\nވަރަށް ބަސްޓުވޭ ދޯ ވެހިކަލް ޗެކްޕޮއިންޓުތަކުގަ. ދުއްވާތާ 15 އަހަރު އަދި ޕާކިން ސްޓިކާއެއްހާ ވަރުވެސް ނުލިބޭ..


3 aharah fahu Idhikolhu jalsaa ah carnivaa sarahahdhu dhookoffi | Mihaaru\nކާނިވާ ސަރަހައްދު: އިދިކޮޅު ކޯލިޝަންގެ ޖަލްސާއެއް އެތަނުގައި ބޭއްވުމުގެ ހުއްދަ ސަރުކާރުން މިއަދު ވަނީ ދީފައި -- ފޮޓޯ/މިހާރު\nތިން އަހަރަށް ފަހު އިދިކޮޅު ޖަލްސާއަށް ކާނިވާ ސަރަހައްދު ދޫކޮށްފި\n03 ސެޕްޓެމްބަރ 2018 - 15:19 74 comments\nރައީސް އަބްދުﷲ ޔާމީނާ ދެކޮޅު ފަރާތްތަކުގެ އެއްވެސް ހަރަކާތަކަށް ކާނިިވާ ސަރަހައްދު ދޫނުކޮށް ގާތްގަނޑަކަށް ތިން އަހަރު ވީ ފަހުން އިދިކޮޅު ކޯލިޝަންގެ ރިޔާސީ ކެމްޕޭނަށް އެ ސަރަހައްދު ދޫކުރަން ހައުސިން މިނިސްޓްރީން މިއަދު ނިންމައިފި އެވެ.\nމާލޭގައި މިހާރު ހުހަށް އޮތް އެންމެ ބޮޑު ބިން އިދިކޮޅު އިއްތިހާދުގެ ޖަލްސާއަށް، އަންނަ ހޮނިހިރު ދުވަހުގެ ރޭ ދޫކުރާ ގޮތަށް އެ މިނިސްޓްރީން ނިންމީ އިދިކޮޅު އެންމެ ބޮޑު ޕާޓީ، އެމްޑީޕީން އެދުމުންނެވެ.\nމީގެ ކުރިން ކާނިވާ ސަރަހައްދާއި ދަރުބާރުގެ ފަދަ ތަންތަން ހޯދަން އެމްޑީޕީން އެދުނު ނަމަވެސް ދޫކޮށްފައެއް ނުވެ އެވެ. އެކަމަކު އިދިކޮޅުގެ ޖަލްސާއެއް ބާއްވަން މި ފަހުން ދަރުބާރުގެ ދޭ ގޮތަށް އެ މިނިސްޓްރީން ހަމަޖެއްސި އެވެ. އެ ފުރުސަތުގައި ޖަލްސާއެއް ނުބޭއްވުނީ، އެމްޑީޕީން ބުނެފައިވާ ގޮތުގައި، މާ ލަހުން ޖަވާބު ލިބުމުންނެވެ.\nރައީސް ޔާމީންގެ ކެމްޕޭނަށާއި ޕީޕީއެމް ބޭނުންވާ ކޮންމެ ފަހަރަކު ކާނިވާ ސަރަހައްދާއި ދަރުބާރުގެ ލިބުމަކީ ވަރަށް ބޮޑު މައްސަލައެއް ކަމަށް އިދިކޮޅުން ކުރިންސުރެ ގެންދަނީ ބުނަމުންނެވެ.\nރިޔާސީ އިންތިހާބުގެ ފޯރި ގަދަވެފައިވާ އިރު ވެރިރަށުގައި ޖަލްސާއެއް ބާއްވަން ތަން ދޫނުކުރާތީ އިދިކޮޅު ފަަރާތްތަކުން މިއަދު ވަނީ ހައުސިން މިނިސްޓްރީއަށް ވެސް ގޮސްފަ އެވެ. އެ މިނިސްޓްރީން އެންމެ ފަހުން ހުއްދަ ދިނީ، ސެޕްޓެމްބަރު 8 ވާ ހޮނިހިރު ދުވަހުގެ ހަވީރު ހަތަރަކުން ރޭގަނޑު 12 އާ ދެމެދު، ކާނިވާ ސަރަހައްދު ދޫކުރާ ގޮޮތަށެވެ.\nހައުސިން މިނިސްޓްރީން އެމްޑީޕީއަށް ފޮނުވި ސިޓީގައި ބުނެފައި ވަނީ އެ ދުވަހު އެ ޕާޓީގެ ކެމްޕެއިން ހަރަކާތްތަކަށް ކާނިވާ ސްޓޭޖް ސަރަހައްދުގައި ކުރިއަށް ގެންދިއުމުގެ ހުއްދަ ދީފައިވާ ކަމަށެވެ.\nއަންނަ ހުކުރު ދުވަހުގެ ރޭ ޕީޕީއެމްގެ ބޮޑު ޖަލްސާއެއް ވެސް ކާނިވާ ސަރަހައްދުގައި ބާއްވަން ވަނީ ހަމަޖައްސައިފަ އެވެ.\nމި މަހު ބާއްވާ ރިޔާސީ އިންތިޚާބުގެ ކެމްޕެއިން މާލެ އާއި އަތޮޅު ތެރޭގައި ބާރަށް ކުރިއަށް ދާއިރު، ކެމްޕެއިން ކުރުމުގައި ހަމަހަމަ ފުރުސަތު ނުލިބޭ ކަމުގެ ޝަކުވާ އިދިކޮޅު ފަރާތްތަކުން ދަނީ ކުރަމުންނެވެ. އެގޮތުން ރައީސް ޔާމީން ބައެއް ރަށްރަށަށް ކުރައްވާ ދަތުރުފުޅުތަކާ ދިމާކޮށް، އިދިކޮޅު ފަރާތްތަކުގެ ޖަގަހަތަކަށް ފުލުހުން ވަދެ އެތަންތަން ބަންދުކުރާތީ އިދިކޮޅު ފަރާތްތަކުގެ ފާޑުކިޔުން ވެސް ސަރުކާރަށް ވަނީ އަމާޒުވެފަ އެވެ.\nއިތުރު ލިޔުންތައް އެމްޑީޕީ އިދިކޮޅު ފަރާތްތައް ހައުސިން މިނިސްޓްރީ


Newzealand athun zuvaan anhen volley team balivejje - vNews.mv\nނިއުޒިލޭންޑް އަތުން ރާއްޖޭގެ ޒުވާން އަންހެން ވޮލީ ޓީމު ބަލިވެއްޖެ\nއިސްމާޢީލް ޝާހު 14 July 2019, 19:51\nވިއެޓްނާމްގެ ހެނޯއީގައި މިހާރު ކުރިޔަށްދާ އޭޝިއަން ވޮލީބޯލް ކޮންފެޑެރޭޝަން (އޭވީސީ) ގެ 23 އަހަރުންދަށުގެ ވޮލީބޯޅަ މުބާރާތުގައި ރާއްޖެ ކުޅުނު ފުރަތަމަ މެޗުގައި ނިއުޒީލޭންޑް އަތުން ސީދާ ތިން ސެޓުން ރާއްޖޭގެ ޓީމް ބަލިވެއްޖެ އެވެ.\nމުބާރާތުގެ ފުރަތަމަ މެޗުން ރާއްޖެ ބަލިވި މެޗުގެ ސެޓުތައް ނިއުޒީލޭންޑް ގެންދިޔައީ 25-10 ، 25-15، އަދި 25-06 އިންނެވެ. މި މެޗުގެ ދެވަނަ ސެޓުގައި 15 ޕޮއިންޓް ސްކޯކުރުން ވެގެންގޮސްފައި ވަނީ ބޭރުގެ ބޮޑު މުބާރާތެއްގައި ޖޫނިއާ ޓީމު މިހާތަނަށް ނެރުނު އެންމެ ރަނގަޅު ނަތީޖާ އަށެވެ. ނިއުޒިލޭންޑަކީ ސަރަހައްދީގޮތުން ބަލާއިރު ވޮލީގައި ވަރުގަދަ ގައުމެކެވެ.\nޖުމްލަ 13 ގައުމަކުން ބައިވެގެން ކުރިއަށްގެންދާ މި މުބާރާތް ބާއްވަނީ ހަތަރު ގްރޫޕަކަށް ބަހާލައިގެންނެވެ. ރާއްޖެ ލައްވާލާފައިވަނީ ގްރޫޕް އޭ ގައެވެ. މި ގްރޫޕުގައި ރާއްޖެއާއެކު ހިމެނޭ ގައުމުތަކަކީ ނިއުޒީލޭންޑްގެ އިތުރަށް މުބާރާތް ބާއްވާ ވިއެޓްނާމެވެ.\nގްރޫޕް ބީ ގައި ހިމެނޭ ގައުމުތަކަކީ ތައިލޭންޑާއި އޮސްޓްރޭލިއާގެ އިތުރަށް އުތުރު ކޮރެއާ އެވެ. ގްރޫޕް ސީގައި ހިމެނެނީ ޗައިނީސް ޓައިޕޭ އާއި އިންޑިއާގެ އިތުރަށް ޗައިނާ އެވެ. އަދި ގްޜޫޕް ޑީގައި ހިމެނެނީ ކަޒަކިސްތާނާއި ހޮންގްކޮންގ، ސްރީލަންކާ އަދި މަކާއޯ އެވެ.\nމި މުބާރާތުގައި ރާއްޖެ ކުޅޭ ދެވަނަ މެޗުގައި ހޯމަދުވަހު ބައްދަލުކުރާނީ ވިއެޓްނާމް އާއެވެ.


ކޮންމެ ބަލިމީހަކަށްވެސް މަންފާ ކުރުވަނިވި ފަރުވާއެއް! 1- – DhiSalafiyyah\nކޮންމެ ބަލިމީހަކަށްވެސް މަންފާ ކުރުވަނިވި ފަރުވާއެއް! 1-\n14/04/2017 އެހެނިހެން, ޢާންމު ލިޔުންއަލްއަޚް އަޙްމަދު ޚާލިދު\nއާޚިރަތުގެ ފޮނިމީރުކަން :\nދުނިޔެވީ މިޙަޔާތަކީ އިންސާނާ ހެޔޮޢަމަލުތަށް ކުރުމަށްޓަކައިލައްވާފައިވާ އިމްތިޙާނު ތަކުން ފުރިގެންވާ ގޮވައްޗެކެވެ. ދުނިޔެވީ ޙަޔާތުގައި އަޑިގުޑަންތަކާއި ދަތިއުނދަގޫތަކާއި އަދި ތަފާތު ބަލިތަކުން ސަލާމަތްވެފައިވާ ޢަޅަކު ނުވެއެވެ. ބަލިމަޑުކަމަކީ އިންސާނާގެ އާރާއި ބާރު ނެތި ކޮއްލާއެއްޗެކެވެ. މުއުމިނު އަޅާއަށް ކުރިމަތިވާ މުސީބާތްތަކަކީ ނިއުމަތެކެވެ. އަދި ބަލިތަކާއި ދަތި އުނދަގޫކަމަކީ އޭނައަށްޓަކައި ވާ ހެވެކެވެ. އަޅުގަނޑުމެންގެ ވެރި ހުސްޠާހިރުވަންތަ އިލާހު، މުޞީބާތުގެ ޙާލަތްތަކުގައި އެއިލާހުގެ އަޅުތަކުންނަށް، ރަހުމަތް ވަންތަވެ ވޮޑިގަންނަވައެވެ. އަދި ނިޢުމަތުގައިވާ ޙާލަތްތަކުގައި އެއިލާހުގެ އަޅުތަކުން އިމްތިޙާނު ކުރައްވައެވެ. ދުނިޔެވީ ހަޔާތުގައި ހިތިކަމާއި ކުރިމަތިލާން ޖެހުނަސް، އީމާނުގެ އަހުލުވެރިން ބަލާނީ އާޚިރަތުގައި އޭނާއަށް ލިބޭނެ ފޮނިމީރުކަމަށެވެ. ނިޢުމަތުގެ ތެރެއިން އިންސާނާއަށް ދެއްވެވި ނިޢުމަތް އޭނާގެ މައްޗައްހުރި ބަލިމަޑުކަމަކަށް ބަދަލުވެގެން ދިޔައީ ކިތައް ފަހަރުގައިތޯއެވެ؟. އަދި އެނިޢުމަތްލިބޭނެ މަގުބަންދުވެ މަހުރޫމުވި ނިޢުމަތަކީ، އޭނާއަށް ޝިފާއެއްކަމުގައި ވެގެންދިޔައީ ކިތަށް ފަހަރު ތޯއެވެ.\nﷲ ސުބުޙާނަހޫ ވަތަޢާލާ ވަޙީކުރައްވާފައި ވެއެވެ.\n((وَعَسَىٰ أَن تَكْرَهُوا شَيْئًا وَهُوَ خَيْرٌ لَّكُمْ ۖ وَعَسَىٰ أَن تُحِبُّوا شَيْئًا وَهُوَ شَرٌّ لَّكُمْ ۗ وَاللَّـهُ يَعْلَمُ وَأَنتُمْ لَا تَعْلَمُونَ)) البقرة: (216)\nމާނައީ: “އަދި ތިޔަބައިމީހުން ނުރުހޭ ކަމެއް އެއީ ތިޔަބައިމީހުންނަށް ލާބަހުރި ކަމަކަށް ވެދާނެތެވެ. އަދި ތިޔަބައިމީހުން ރުހޭ ކަމެއް، އެއީ ތިޔަބައިމީހުންނަށް ގެއްލުންހުރި ކަމަކަށް ވެދާނެތެވެ. އަދި ﷲ ހުރިހާ ކަމެއްމެ ދެނެވޮޑިގެންވެއެވެ. ތިޔަބައިމީހުންނަކަށް ނޭނގެއެވެ.”\nތިބާއަށް ކުރިމަތިވާ މުޞީބާތްތަކަކީ, ﷲ ތަޢާލާ ތިބާދެކެ ލޯބިވެވޮޑިގެންނަވާކަމުގެ ޢަލާމާތެކެވެ. އަދި އެއީ ސުވަރުގެ އަށް ވާސިލު ވުމަށް ތިބާއަށް ކޮށިގެންދާ މަގެއްކަމުގައި ވެގެން ދެއެވެ. ނަބިއްޔާ ޞައްލައްﷲ ޢަލައިހި ވަސައްލަމަ ޙަދީޘް ކުރައްވާފައި ވެއެވެ.\n(إِنَّ عِظَمَ الْجَزَاءِ مَعَ عِظَمِ الْبَلاءِ ، وَإِنَّ اللهَ إِذَا أَحَبَّ قَوْمًا ابْتَلاهُمْ ، فَمَنْ رَضِيَ فَلَهُ الرِّضَا ، وَمَنْ سَخِطَ فَلَهُ السُّخْطُ)\nމާނައީ: “ހަމަކަށަވަރުން ބޮޑުވެގެންވާ ދަރުމަލިބުންވަނީ، ބޮޑުވެގެންވާ މުޞީބާތް ކުރިމަތި ވުމަށް ފަހުގައެވެ. އަދި ހަމަކަށަވަރުން ﷲ ތަޢާލާ ބަޔަކުމީހުންދެކެ ލޯބި ވެވޮޑިގަންނަވައިފިނަމަ، އެބައިމީހުން އިމްތިޙާނު ކުރައްވައެވެ. ފަހެ އެކަމަށް ރުހިއްޖެ ކަމުގައި ވަނީނަމަ، ﷲ ތަޢާލާގެ ރުއްސެވުން އެބައިމީހުންގެ މައްޗަށްވެއެވެ. އަދި އެކަމާއި ނުރުހިއްޖެ ކަމުގައި ވަނީނަމަ، ﷲ ތަޢާލާގެ ކޯފާ، އެބައިމީހުންގެ މައްޗަށްވެއެވެ.”\n“(السلسلة الصحيحة”) 1 / 227\nހެޔޮ ސިއްޙަތަކީ ﷲ ތަޢާލާ އެއިލާހުގެ އަޅުތަކުންނަށް ދެއްވެވި އެންމެ މަތިވެރި އެއް ނިއުމަތެވެ. އަދި އެއީ މަތިވެރި ދީލަތިވަންތަ ވެވޮޑިގަތުމެކެވެ. ރަސޫލުއްﷲ ޞައްލައްﷲ ޢަލައިހި ވަސައްލަމަ ޙަދީޘް ކުރައްވާފައި ވެއެެވެ.\n(نِعْمَتَانِ مَغْبُونٌ فِيهِمَا كَثِيرٌ مِنَ النَّاسِ الصِّحَّةُ وَالْفَرَاغُ). ” ( رواه البخاري برقم 6412 ).\nމާނައީ: މީސްތަކުންގެ ތެރެއިން ގިނަބަޔަކު ޣާފިލުވެފައިވާ ދެނިޢުމަތެއްވެއެވެ. އެއީ ފުރިހަމަ ޞިއްހަތާއި ހުސްވަޤުތެވެ.\nއަދި އެހެންމެ ހެޔޮސިއްޙަތަކީ ޤިޔާމަތްދުވަހު، އެކަމަކާއި މެދު އަޅާއާއި އެންމެ ފުރަތަމަ ސުވާލު ކުރެވޭ ކަންތަކުގެ ތެރެއިން ހިމެނޭ ކަމެކެވެ.\nރަސޫލުއްﷲ ޞައްލައްﷲ ޢަލައިހި ވަސައްލަމަ ޙަދީޘް ކުރައްވާފައި ވެއެެވެ.\n)إِنَّ أَوَّلَ مَا يُسْأَلُ عَنْهُ يَوْمَ الْقِيَامَةِ يَعْنِي الْعَبْدَ مِنْ النَّعِيمِ أَنْ يُقَالَ لَهُ أَلَمْ نُصِحَّ لَكَ جِسْمَكَ وَنُرْوِيَكَ مِنْ الْمَاءِ الْبَارِدِ)\nމާނައީ: “ހަމަކަށަވަރުން ޤިޔާމަތްދުވަހުން، އޭނާއާ (އެބަހީ: ﷲ ތަޢާލާގެ އަޅާއާ)، ފުރަތަމަ ސުވާލު ކުރެވޭހުށީ އޭނާއަށް ދެއްވުނު ނިޢުމަތްތަކާ ބެހޭގޮތުންނެވެ. އެހިނދު އޭނާއަށް ބުނެވޭ ހުއްޓެވެ. ފަހެ ތިބާއަށްޓަކައި ތިބާގެ ހަށިގަނޑު ފުރިހަމަ ސިއްޙަތެއްގައި ތިމަން އިލާހު ނުލައްވަމު ހެއްޔެވެ. އަދި ފިނިވެގެންވާ ފެނުން ތިބާގެ ކަރުހިއްކުން ފިލުވައި ނުލަމު ހެއްޔެވެ؟.”\nأخرجه الترمذي (3358) وصححه الألباني في ” صحيح الترمذي.\nމި ލިޔުމަކީ މަސްޖިދުއްނަބަވީގެ އިމާމެއް އަދި ޚަޠީބެއް ކަމަށްވާ ޑރ: ޢަބްދުލް މުޙްސިން ބިން މުޙައްމަދު އަލްޤާސިމް، ލިޔުއްވާފައިވާ ރިސާލާއެއްކަމަށްވާ ((دَوَاءٌ نَافِعٌ لِكُلِّ مَرِيضٍ)) “ކޮންމެ ބަލިމީހަކަށްވެސް މަންފާ ކުރުވަނިވި ފަރުވާއެއް” ގެ ތަރުޖަމާއެކެވެ.